**POLUGODIŠNJI IZVJEŠTAJ O IZVRŠENJU PRORAČUNA OPĆINE VIŠKOVO**

**ZA RAZDOBLJE OD 1. SIJEČNJA DO 30. LIPNJA 2022. GODINE**

1. **UVOD**

U skladu s odredbama Pravilnika o polugodišnjem i godišnjem izvještaju o izvršenju proračuna („Narodne novine“, broj 24/13., 102/17., 01/20. i 147/20.) utvrđeno je da polugodišnji izvještaj o izvršenju proračuna jedinice lokalne samouprave sadrži:

1. opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,

2. posebni dio proračuna po organizacijskoj i programskoj klasifikaciji te razini odjeljka ekonomske klasifikacije,

3. izvještaj o zaduživanju na domaćem i stranom tržištu novca i kapitala,

4. izvještaj o korištenju proračunske zalihe,

5. izvještaj o danim državnim jamstvima i izdacima po državnim jamstvima,

6. obrazloženje ostvarenja prihoda i primitaka, rashoda i izdataka.

***OPĆI I POSEBNI DIO PRORAČUNA***

Polugodišnji izvještaj o izvršenju Proračuna Općine Viškovo za 2022. godinu po planiranim stavkama prihoda i primitaka te rashoda i izdataka iskazanim u Općem dijelu Proračuna Općine Viškovo za 2022. godinu te rashoda i izdataka iskazanim u Posebnom dijelu Proračuna Općine Viškovo za 2022. godinu po programima (aktivnostima i projektima) unutar razdjela/glava definiranih u skladu s organizacijskom klasifikacijom proračuna, sastavljen je u tabelarnom prikazu propisanog sadržaja koji je sastavni dio ovog Izvještaja i prilaže se istom. U skladu s tim, u ovom izvještaju obuhvaćeni su i podaci za općinske proračunske korisnike čije se poslovanje vodi u jedinstvenom sustavu proračunske riznice ili se neposredno financiraju iz proračuna, i to za:

* Dječji vrtić Viškovo
* Javnu ustanovu Narodnu knjižnicu i čitaonicu Halubajska zora,
* Mjesni odbor Marčelji,
* Vijeće srpske nacionalne manjine i
* Vijeće bošnjačke nacionalne manjine.

Ustanova za kulturu je novi proračunski korisnik čije je financiranje planirano u razdoblju od 2022. do 2024. godine, međutim u ovom izvještajnom razdoblju za istu nisu iskazani podaci s obzirom da još nije započela s radom.

***IZVJEŠTAJ O ZADUŽIVANJU NA DOMAĆEM I INOZEMNOM TRŽIŠTU NOVCA I KAPITALA***

Člankom 21. Odluke o izvršavanju Proračuna Općine Viškovo za 2021. godinu („Službene novine Općine Viškovo“, broj 19/21.) utvrđeno je da dugoročno zaduženje Općine Viškovo početkom 2022. godine iznosi 16.705.359,86 kn, a temelji se na zaključenim Ugovorima o dugoročnim kreditima s kreditnim institucijama, kako slijedi:

- kredit Hrvatske banke za obnovu i razvitak u iznosu od 13.250.000,00 kn uz fiksnu kamatnu stopu od 2% na godišnjem nivou te s rokom vraćanja od 7 godina, odnosno do 31.12.2027. godine. U ovom izvještajnom razdoblju izvršena je otplata kredita u iznosu dospjelih rata glavnice od 946.428,60 kn pa stanje duga na dan 30. lipnja 2022. godine iznosi 10.410.714,20 kn

- kredit Erste banke d.d. u iznosu od 2.673.816,85 kn uz fiksnu kamatnu stopu od 0,70% na godišnjem nivou te s rokom vraćanja do 31.12.2023. godine. U ovom izvještajnom razdoblju izvršena je otplata kredita u iznosu od 553.203,48 kn pa stanje duga na dan 30. lipnja 2022. godine iznosi 1.659.610,47 kn.

- kredit Zagrebačke banke d.d. u iznosu od 32.555.000,00 kn uz fiksnu kamatnu stopu od 0,87% na godišnjem nivou te s rokom vraćanja od 10 godina za financiranje izgradnje Kuće halubajskega zvončara, čije je korištenje u tijeku. U ovom izvještajnom razdoblju realizirano je 3.694.154,51 kn kredita pa stanje ukupno realiziranog kredita na dan 30. lipnja 2022. godine iznosi 6.829.557,62 kn.

Temeljem prednjeg, ukupno stanje dugoročnog zaduženja Općine Viškovo na dan 30. lipnja 2022. godine iznosi 18.899.882,29 kn.

Ujedno, na ime kratkoročnog zaduživanja za osiguranje proračunske likvidnosti temeljem Ugovora o kratkoročnom revolving kreditu s Privrednom bankom Zagreb uz fiksnu kamatnu stopu od 0,5% na godišnjem nivou, korištena su do 30. ožujka 2022. godine kreditna sredstva u iznosu od 1.000.000,00 kn, slijedom čega na dan 30. lipnja 2022. godine nema obveza po toj osnovi.

***IZVJEŠTAJ O KORIŠTENJU PRORAČUNSKE ZALIHE***

Temeljem članka 15. Odluke o izvršavanju Proračuna Općine Viškovo za 2022. godinu („Službene novine Općine Viškovo“, broj 19/21.) u Proračunu Općine Viškovo za 2022. godinu planirana je proračunska zaliha u iznosu od 100.000 kuna koja u ovom izvještajnom razdoblju nije korištena.

***IZVJEŠTAJ O DANIM DRŽAVNIM JAMSTVIMA I IZDACIMA PO DRŽAVNIM JAMSTVIMA***

U razdoblju od 1. siječnja do 30. lipnja 2022. godine Općina Viškovo nije izdavala jamstva te stoga nije imala niti izdataka po danim jamstvima.

***OBRAZLOŽENJE OSTVARENJA PRIHODA I PRIMITAKA, RASHODA I IZDATAKA***

***OBRAZLOŽENJE OPĆEG DIJELA PRORAČUNA***

U razdoblju od 1. siječnja do 30. lipnja 2022. godine ostvareni su prihodi i primici Proračuna Općine Viškovo u ukupnom iznosu od 36.671.157,60 kn ili 13% više u odnosu na isto razdoblje prethodne godine te rashodi i izdaci u ukupnom iznosu od 36.959.691,35 kn ili 3% više u odnosu na isto razdoblje prethodne godine, slijedom čega je ostvaren manjak prihoda tekućeg razdoblja u iznosu od 288.533,75 kn. Ukupan rezultat ostvaren na kraju ovog izvještajnog razdoblja s prenesenim manjkom prihoda iz proteklih godina koji prema stanju na dan 31. prosinca 2021. godine iznosi 5.736.201,64 kn je manjak prihoda konsolidiranog proračuna na dan 30. lipnja 2022. godine u iznosu od 6.024.735,39 kn što je 10% manje nego na isti dan prethodne godine.

U okviru toga, rezultat tekućeg izvještajnog razdoblja proračunskog korisnika Dječjeg vrtića Viškovo utvrđen je u iznosu viška prihoda tekućeg izvještajnog razdoblja u iznosu od 139.079,98 kn te rezultat proračunskog korisnika Narodne knjižnice i čitaonice Halubajska zora u iznosu viška prihoda od 2.385,53 kn iz čega proizlazi rezultat proračuna općine na dan 30. lipnja 2022. godine u iznosu manjka prihoda od 6.166.200,90 kn.

1. ***OBRAZLOŽENJE RAČUNA PRIHODA I PRIMITAKA***

***PRIHODI POSLOVANJA***

Prihodi poslovanja konsolidiranog proračuna planirani su u iznosu od 93.870.000 kn, a ostvareni u iznosu od 32.965.681,64, što je 35% planiranog iznosa i 4% više u odnosu na isto razdoblje prethodne godine. Najveće odstupanje u odnosu na plan prisutno je na prihodima od pomoći te prihodima od prodaje usluga i od donacija.

Od ukupno konsolidiranih prihoda poslovanja, prihodi proračuna iznose 31.680.143,24 kn ili 96,1%, a prihodi proračunskih korisnika 1.285.538,40 kn ili 3,9%, od kojih prihodi Dječjeg vrtića Viškovo iznose 1.206.820,40 kn ili 3,7% te prihodi JU knjižnice i čitaonice Halubajska zora 78.718,00 kn ili 0,2%. Ostali proračunski korisnici koji se neposredno financiraju iz proračuna, i to Mjesni odbor Marčelji, Vijeće srpske nacionalne manjine i Vijeće bošnjačke nacionalne manjine nisu ostvarili prihode. U tablici u nastavku prikazan je usporedni pregled konsolidiranih prihoda poslovanja proračunskih korisnika koji posluju u sustavu proračunske riznice za isto izvještajno razdoblje u 2021. i 2022. godini.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **OPIS** | **Općina Viškovo** | | | **Dječji vrtić Viškovo** | | | **Knjižnica Halubajska zora** | | | **UKUPNO** | | |
| 01.-06. 2021. | 01.-06. 2022. | Indeks | 01.-06. 2021. | 01.-06. 2022. | Indeks | 01.-06. 2021. | 01.-06. 2022. | Indeks | 01.-06. 2021. | 01.-06. 2022. | Indeks |
| Prihodi poslovanja | **30.716.782** | **31.680.143** | **103** | **1.007.108** | **1.206.820** | **120** | **84.361** | **78.718** | **93** | **31.808.251** | **32.965.682** | **104** |
| **% udjela** | **96,5** | **96,1** |  | **3,2** | **3,7** |  | **0,3** | **0,2** |  | **100,0** | **100,0** |  |

**Porez i prirez na dohodak**

Prihodi od poreza na dohodak ostvareni su u iznosu od 19.810.565,66 kuna, što je idealnih 50% plana na godišnjoj razini i 1% više u odnosu na isto razdoblje prethodne godine. Ukupno ostvarenje ovih prihoda u odnosu na prethodnu godinu neznatno je veće, dok je unutar istih zabilježen pad od 3% na porezima na dohodak od nesamostalnog rada i značajan pad od 36% na porezima na dohodak po godišnjoj prjavi, dok su rasli prihodi od poreza na dohodak od kapitala za 46%, prihodi od poreza na dohodak od samostalnih djelatnosti za 34% te prihodi od poreza na dohodak od imovine i imovinskih prava za 16%. Povrat poreza na dohodak po godišnjoj prijavi u vidu smanjenja poreza izvršen je na razini prošlogodišnjeg. Međutim, nemoguće je objektivno utvrditi razloge koji su, i u kojoj mjeri, utjecali na ovakva odstupanja jer jedinicama lokalne samouprave nisu dostupni odgovarajući podaci iz ukupnog sustava evidencija Porezne uprave temeljem kojih bi se moglo analizirati kretanje prihoda od poreza na dohodak i poreznih obveznika, ali može se pretpostaviti da su razne mjere pomoći gospodarstvu koje su primjenivane u prethodnoj godini zbog korona virusne epidemije imale određeni utjecaj na različita kretanja određenih poreza unutar ovih prihoda u pojedinom izvještajnom razdoblju.

**Porezi na imovinu**

Porezi na imovinu planirani su u iznosu od 4.870.000 kn, a ostvareni u iznosu od 2.629.681,49 kuna, što je 4% više od plana na polugodišnjoj razini i 22% više u odnosu na isto razdoblje prethodne godine. U okviru ovih prihoda, najvećim dijelom, realizirani su povremeni porezi na imovinu koji se odnose na porez na promet nekretnina i prava u iznosu od 2.626.310,09 kn, što je 22% više u odnosu na isto razdoblje prethodne godine i 5% više u odnosu na polugodišnju razinu plana. S obzirom da općina nema mogućnost uvida u analitičke podatke o potraživanjima poreza, niti o obveznicima i prometu nekretnina tijekom godine ili o odobrenom obročnom plaćanju istih jer je razrez i naplata poreza isključivo u nadležnosti Porezne uprave, nije moguće sa sigurnošću utvrditi razloge ovakvih kretanja niti znati koliki je utjecaj na njihovu realizaciju imala dinamika prometa nekretnina tijekom ove i proteklih godina.

Međutim, ipak moguće je pretpostaviti da je u ovim izvještajnom razdoblju tržište nekretnina na našem području bilo puno stabilnije zbog povoljnijih okolnosti poslovanja u uvjetima prestanka mjera zaštite od korona virusne epidemije.

Pored toga, u okviru ove stavke prihoda planirani su u iznosu od 70.000 kn i stalni porezi na nepokretnu imovinu koji se odnose na porez na kuće za odmor, a isti su u ovom izvještajnom razdoblju realizirani u visini od 3.371,40 kn, što je 5% planiranog iznosa i 18% manje u odnosu na ostvareno u prvom polugodištu prethodne godine. Međutim, odstupanja u njihovoj realizaciji ne utječu na ukupno izvršenje ovih prihoda jer su ostvareni u manjem apsolutnom iznosu. Također, razrez i naplata ovih poreza za ovu godinu izvršit će se u drugom polugodištu zbog čega su realizirani samo prihodi za naplaćena potraživanja iz prethodne godine. Ujedno, realizacija ovih poreza najvećim dijelom ovisi o prijavi samih poreznih obveznika koju su oni sukladno propisima dužni učiniti.

**Porezi na robu i usluge**

Porezi na robu i usluge planirani su u iznosu od 30.000 kn, međutim u ovom izvještajnom razdoblju nisu ostvareni. Odnose se u cijelosti na poreze na promet proizvoda i usluga, odnosno na porez na potrošnju alkoholnih i bezalkoholnih pića. S obzirom da se sukladno donesenoj općinskoj odluci ovaj lokalni porez više ne razrezuje od 2021. godine, planiran je samo u visini očekivane naplate potraživanja iz prethodnih godina. Međutim, provedeni postupci njihove prisilne naplate nisu u ovom izvještajnom razdoblju dali rezultate te isti nisu realizirani.

**Pomoći od subjekata unutar općeg proračuna**

Pomoći od subjekata unutar općeg proračuna planirane su u iznosu od 24.974.500 kn, a ostvarene u iznosu od 1.396.216,12 kn, što je 6% planiranog iznosa i 20% više nego u istom razdoblju prethodne godine. Realizirane su sljedeće pomoći:

* tekuće pomoći temeljem prijenosa EU sredstava u iznosu od 76.948,97 kn primljene od Ministarstva rada za projekt „Za sretnije djetinjstvo“
* kapitalne pomoći temeljem prijenosa EU sredstava u iznosu od 222.951,66 kn primljene od Ministarstva regionalnog razvoja za projekt „RZ Marišćina“,
* kapitalne pomoći temeljem prijenosa EU sredstava u iznosu od 177.523,50 kn primljene od Agencije za plaćanja u poljoprivredi za uređenje Dječjeg igrališta Vrtače,
* kapitalne pomoći temeljem prijenosa EU sredstava u iznosu od 712.559,82 kn primljene od Agencije za plaćanja u poljoprivredi za uređenje Dječjeg vrtića Viškovo – Područni vrtić Marčelji,
* kapitalne pomoći temeljem prijenosa EU sredstava u iznosu od 122.892,17 kn primljene od Grada Rijeke za izgradnju sortirnice
* pomoći proračunskim korisnicima iz proračuna koji im nije nadležan ostvarene su u iznosu od 83.340,00 kn, a čine ih tekuće pomoći proračunskom korisniku Dječjem vrtiću Viškovo u iznosu od 35.340,00 kn za provedbu programa predškole, programa za darovitu djecu i programa za djecu s poteškoćama u razvoju te kapitalne pomoći proračunskom korisniku JU knjižnica i čitaonica Halubajska zora od Ministarstva kulture u iznosu od 48.000,00 kn za nabavku knjiga.

Realizacija ostalih planiranih pomoći za aplicirane općinske kapitalne i druge projekte očekuje se u narednom razdoblju, a u skladu s dinamikom provedbe natječajnih postupaka i dovršenja apliciranih projekata. U odnosu na realizaciju u istom razdoblju prethodne godine iskazano je povećanje zbog različite dinamike ostvarivanja pomoći i raspoloživim mogućnostima provedbe i financiranja projekata iz EU i drugih pomoći.

**Prihodi od financijske imovine**

Prihodi od financijske imovine planirani su u iznosu od 102.000 kn, a ostvareni u iznosu od 68.811,71 kn, što je 67% plana i 2,3 puta više u usporedbi s istim razdobljem prethodne godine. Odnose se na prihode od zateznih kamata, a njihova je realizacija u prethodnoj godini bila znatno manja najvećim dijelom zbog primjene jedne od mjera pomoći poslovnim subjektima za prevladavanje poremećaja u poslovanju izazvanih epidemijom korona virusa koja se odnosila na neplaćanje zateznih kamata i odgodu provedbe prisilne naplate za dospjela potraživanja u tom razdoblju.

**Prihodi od nefinancijske imovine**

Prihodi od nefinancijske imovine planirani su u iznosu od 2.305.000 kn, a ostvareni u iznosu od 1.012.653,77 kn, što je 44% planiranog iznosa na godišnjoj razini te 9% manje u odnosu na isto razdoblje prethodne godine. U okviru ovih prihoda ostvarene su naknade za koncesije u iznosu od 84.596,90 kn, što je 50% godišnjeg plana i 10% manje nego u istom razdoblju prethodne godine. Odnose se na koncesije za dimnjačarske usluge i za usluge crpljenja i odvoza otpadnih voda iz septičkih i sabirnih jama koje su u ovoj godini smanjene, uglavnom zbog manje izvršenih usluga na području CZGO Marišćina. Također, i na prihode od zakupa i iznajmljivanja imovine, odnosno od zakupa poslovnog prostora i zemljišta koji su ostvareni u iznosu od 275.639,71 kn što je 45% planiranog iznosa na godišnjoj razini i 3% više nego u istom razdoblju prethodne godine. Na odstupanja u ostvarivanju ovih prihoda dijelom je utjecala različita dinamika njihove realizacije u pojedinom razdoblju, a dijelom i zakup novo postavljenih prodajnih objekata na javnoj površini u Marinićima. Naknade za korištenje nefinancijske imovine ostvarene su u iznosu od ukupno 652.417,16 kn, što je 43% plana na godišnjoj razini i 13% manje od iznosa naplaćenog u istom razdoblju prethodne godine. U okviru ovih prihoda ostvareni su prihodi od spomeničke rente u iznosu od 14.800,58 kn što je 50% više od planiranog iznosa i gotovo 4 puta više nego prethodne godine zbog naplate zaostalih potraživanja, međutim, zbog manjeg apsolutnog iznosa nemaju veći utjecaj na ukupno izvršenje ove stavke prihoda u kojoj najznačajniji udio imaju prihodi od grobnih naknada. Isti su ostvareni u iznosu od 637.616,58 kn što je 55% planiranog iznosa, ali 15% manje nego u istom razdoblju prethodne godine uglavnom zbog manje izvršenih prihoda od naknade za dodjelu grobnih mjesta čija je realizacija prethodne godine bila znatno veća zbog većeg broja ukopa u razdoblju korona virusne epidemije. U ovoj grupi prihoda sadržani su i prihodi od naknade za korištenje nefinancijske imovne, odnosno od naknade za pravo puta koja nije realizirana u prvom polugodištu ove godine, kao ni prethodne.

**Upravne i administrativne pristojbe**

Upravne i administrativne pristojbe planirane su u iznosu od 85.000 kn, a ostvarene u iznosu od 36.616,02 kn, što je 43% plana na godišnjoj razini i 12% više nego prethodne godine. U tome su realizirani prihodi od općinskih pristojbi i naknada u iznosu od 28.973,17 kn koji se odnose uglavnom na naknade za prekapanje prometnica, dok su ostale pristojbe i naknade sukladno propisima i tekućim potrebama znatno smanjenje, a odnose se na prihode od prodaje državnih biljega koji su realizirani u iznosu od 165,62 kn, pristojbe od naknada za prenamjenu poljoprivrednog u građevinsko zemljište u iznosu od 5.636,54 kn i prihodi od turističke pristojbe u iznosu od 1.840,69 kn. Sveukupno, realizacija ovih prihoda neznatno zaostaje u odnosu na plan, a dinamika izvršavanja istih u najvećoj mjeri ovisi o vanjskim utjecajima. Ukupno, u odnosu na prethodnu godinu ovi su prihodi veći, uglavnom zbog značajnog povećanja naplate prihoda od općinske naknade za prekapanje prometnica čija realizacija također ovisi o vanjskim utjecajima, odnosno o dinamici građenja pojedinih objekata na području općine, međutim zbog manjeg apsolutnog iznosa ova grupa prihoda nema značajniji utjecaj na realizaciju ukupnih prihoda poslovanja.

**Prihodi po posebnim propisima**

Prihodi po posebnim propisima planirani su u iznosu od 3.556.500 kn, a realizirani u iznosu od 1.465.835,62 kn, odnosno na razini od 41% plana i 5% više u odnosu na ostvareno u istom razdoblju prethodne godine.

U okviru ovih prihoda planirani su prihodi od vodnog gospodarstva koji su ostvareni u iznosu od 10.535,18 kn što je 21% godišnjeg plana i 14% više nego u istom razdoblju prethodne godine. Visina i dinamika ostvarenja ovih prihoda ovisi o visini naplaćenih prihoda po osnovi vodnog doprinosa na području općine od kojih Hrvatske vode u skladu sa Zakonom o financiranju vodnog gospodarstva uplaćuju općinskom proračunu 8% prihoda i na njihovu realizaciju općina nema mogućnosti utjecaja niti saznanja o razlozima utvrđenog odstupanja.

Nadalje, u ovoj podskupini prihoda iskazani su ostali nespomenuti prihodi koji su ostvareni u iznosu od 1.455.300,44 kn ili 42% plana na godišnjoj razini i 5% više nego u istom razdoblju prethodne godine. Unutar toga, značajnije odstupanje iskazano je na računu prihoda od KD Autotrolej Rijeka koji se odnose na prihode naplaćene u cijeni usluga javnog prijevoza namijenjenih razvoju i prihoda od KD Čistoća Rijeka koji se odnose na sredstva naplaćena u cijeni usluga komunalnog društva za izgradnju zajedničke sortirnice otpada. Ostvareni su u iznosu od 17.203,32 kn ili na razini od 3% plana, a ovise o dinamici naplate tih prihoda i izvršenja rashoda za razvoj komunalnih djelatnosti i izgradnju sortirnice, a iskazuju se prema podacima i obračunima navedenih komunalnih poduzeća.

Realizacija prihoda od KD Autotrolej ne utječe na ukupni rezultat proračuna jer se na istoj razini ostvaruju i rashodi koji se financiraju iz ovih sredstava, dok realizacija sredstava od KD Čistoća za sortirnicu manjim dijelom utječe na rezultat u pozitivnom smislu jer se ista troše sporijom dinamikom u odnosu na naplatu. Odstupanje je zabilježeno i na prihodima od naknada za zadržavanje nezakonito izgrađenih zgrada u prostoru koje su ostvarene u iznosu od 41.591,71 kn ili na razini od 14% plana, a njihova je realizacija vezana uz dinamiku obrade zahtjeva za legalizaciju u postupcima županijskih tijela. Nadalje, prihodi s naslova osiguranja i refundacija šteta ostvareni su u iznosu od 123.889,32 kn, što je 83% plana na godišnjoj razini i 2,3 puta više nego u istom razdoblju prethodne godine, što je u skladu s naplaćenim odštetnim zahtjevima za nastale štete.

Pored toga, u ovoj podskupini iskazani su u ukupnom iznosu od 1.202.048,40 kn konsolidirani prihodi proračunskih korisnika. Isti su ostvareni s određenim odstupanjima, tako da su prihodi Dječjeg vrtića Viškovo naplaćeni u visini od 1.171.480,40 kn, što je 52% plana i 20% više nego u istom razdoblju prethodne godine te prihodi Knjižnice i čitaonice Halubajska zora, u visini od 30.568,00 kn, što je 44% plana i 3% manje nego prethodne godine. Ukupno, u odnosu na izvršenje u istom razdoblju 2021. godine prihodi proračunskih korisnika veći su za 193.459,43 kn ili 20% više. U tome se povećanje od 194.251,93 kn odnosi na prihode Dječjeg vrtića Viškovo od sufinanciranja cijene usluga smještaja djece u područnom vrtiću na novoj lokaciji u Marčeljima koji je započeo s radom u drugom polugodištu prethodne godine. S druge strane, prihodi od članarina i zakasnina JU Knjižnice i čitaonice Halubajska zora neznatno su ili za 792,50 kn, smanjeni sukladno dinamici naplate članarina i zakasnina u pojedinom izvještajnom razdoblju.

Pored navedenog, manja realizacija u odnosu na plan utvrđena je i na drugim nespomenutim prihodima koji ovise o dinamici naplate troškova po ovršnim ili sudskim postupcima u predmetima čije je rješavanje u tijeku te naplate drugih povremenih prihoda. Ukupno su ti nespomenuti prihodi ostvareni u iznosu od 70.567,69 kn ili na razini od 38% godišnjeg plana i 35% više nego u istom razdoblju prethodne godine.

**Prihodi od komunalnih doprinosa i naknada**

Prihodi od komunalnih doprinosa i naknada planirani su u iznosu od 16.700.000 kn, a realizirani u iznosu od 6.271.199,75 kn što je 38% plana na godišnjoj razini i 2% više od iznosa ostvarenog u istom razdoblju prethodne godine. U tome su komunalni doprinosi izvršeni u iznosu od 1.003.268,15 kn, što je 20% plana i 28% više nego u istom razdoblju prethodne godine. Na odstupanja u realizaciji ovih prihoda utječe različita dinamika rješavanja predmeta vezanih uz legalizaciju objekata na županijskim tijelima, kao i interes, odnosno mogućnost gradnje novih objekata u pojedinom razdoblju. Također, na realizaciju komunalnog doprinosa utječe i odabrani model plaćanja istog koji uključuje mogućnost korištenja odgode plaćanja obveze u roku do godine dana, a pored toga značajan utjecaj ima i nemogućnost naplate ovršenih potraživanja.

Komunalna naknada je izvršena u iznosu od 5.267.931,60 kn što je 45% planiranog iznosa na godišnjoj razini i 99% iznosa ostvarenog u istom razdoblju prethodne godine. Neznatno odstupanje u realizaciji prihoda od komunalnih naknada uglavnom je vezano uz različitu dinamiku njihove naplate u pojedinom izvještajnom razdoblju.

**Prihodi od prodaje proizvoda i robe te pruženih usluga i prihodi od donacija**

U okviru ove skupine planirani su prihodi u ukupnom iznosu od 1.232.000 kuna, a realizirani u iznosu od 195.517,20 kn, što je 16% plana na godišnjoj razini i 15% više u odnosu na ostvareno u istom razdoblju prethodne godine.

U tome su gotovo u cijelosti sadržani prihodi od usluga Hrvatskim vodama koji su vezani uz evidenciju i naplatu naknade za uređenje voda. Isti su planirani u iznosu od 350.000 kn, a realizirani u iznosu od 195.367,20 kn. Pored toga, planirani su od Hrvatskih voda i prihodi vezani uz sufinanciranje izmjere objekata na području općine za obračun naknade za uređenje voda u iznosu od 470.000 koji nisu realizirani jer će se terećenje za sufinanciranje rashoda izmjere izvršiti u drugom polugodištu ove godine.

Pored toga, prihodi od donacija planirani su u iznosu od 412.000 kn, a isti su realizirani u iznosu od 150,00 kn, što je neznatno u odnosu na plan i ostvarenje prethodne godine. Ostvarene donacije odnose se na vrijednost darovanih knjiga proračunskom korisniku Knjižnici i čitaonici Halubajska zora. Realizacija ostalih planiranih donacije očekuje se u drugom polugodištu, a realizacija ostalih donacija koje su planirane za projekt uređenja dvorišta Dječjeg vrtića Viškovo očekuje se u drugom polugodištu.

**Kazne, upravne mjere i ostali prihodi**

Na ime prihoda od kazni planiran je u 2022. godini iznos od 15.000 kuna, a u ovom izvještajnom razdoblju ostvareno je 78.584,30 kn, što je 5,2 puta više u odnosu na plan i 12 puta više u odnosu na prethodnu godinu. Takvo značajno odstupanje prvenstveno je posljedica uspostave prometnog redarstva na području općine i početka naplate kazni za prometne prekršaje zbog nepropisnog parkiranja koje su u ovom izvještajnom razdoblju realizirane u iznosu od 51.225,00 kn. Preostali iznos od 27.359,30 kn odnosi se na ostale kazne i penale po ugovorima iz poslovnih odnosa.

***PRIHODI OD PRODAJE NEFINANCIJSKE IMOVINE***

Prihodi od prodaje nefinancijske imovine planirani su u 2022. godini u iznosu od 1.305.000 kn. Od toga se planiranih 1.300.000 kn odnosi na prihode od prodaje zemljišta u općinskom vlasništvu koji su u ovom izvještajnom razdoblju ostvareni u iznosu od 10.700,00 kn, što je 1% planiranog iznosa i 4% iznosa ostvarenog u istom razdoblju prethodne godine. Iskazano odstupanje u skladu je s mogućnostima provedbe imovinsko-pravnih postupaka u pojedinom razdoblju, a znatnim dijelom ovisi i o iskazanom interesu za otkup zemljišta.

Nadalje, preostali planirani iznos od 5.000 kn odnosi se na prihode po osnovi otplate prodanih stanova nad kojima je ostvareno stanarsko pravo i koji su u ovom izvještajnom razdoblju, nakon podmirenja propisane obveze prema državnom proračunu, realizirani u iznosu od 624,42 kn, što je 13% planiranog iznosa i 35% iznosa ostvarenog prethodne godine.

**RASHODI POSLOVANJA**

Rashodi poslovanja planirani su planirani u iznosu od 58.694.500 kn, a ostvareni su u iznosu od 27.936.395,59 kn. Prema tome, u odnosu na polugodišnju razinu plana, rashodi poslovanja su manji za 2%, dok su u odnosu na izvršenje u istom razdoblju prethodne godine povećani za 2%. Veća odstupanja u odnosu na plan iskazana su na financijskim i ostalim nespomenutim rashodima poslovanja te danim pomoćima unutar općeg proračuna i pomoćima danim proračunskim korisnicima drugih proračuna uglavnom zbog različite strukture i dinamike njihovog ostvarivanja, što je obrazloženo u nastavku.

Najveći udio u rashodima poslovanja imaju materijalni rashodi i naknade građanima i kućanstvima. Struktura izvršenih rashoda poslovanja i utvrđena odstupanja iskazana su u tablici u nastavku, kao i obrazloženje odstupanja unutar pojedinih skupina rashoda.

|  |  |  |  |  |  |  |
| --- | --- | --- | --- | --- | --- | --- |
| Skupina računa | Naziv računa | 01.-06.2021. | | 01.-06.2022. | | Index |
| Iznos | % udjela | Iznos | % udjela |
| 31 | Rashodi za zaposlene | 6.587.276 | 24,0 | 6.606.708 | 23,7 | 100 |
| 32 | Materijalni rashodi | 8.952.972 | 32,6 | 8.756.512 | 31,3 | 98 |
| 34 | Financijski rashodi | 237.730 | 0,9 | 161.093 | 0,6 | 68 |
| 35 | Subvencije | 1.867.483 | 6,8 | 2.022.872 | 7,2 | 108 |
| 36 | Pomoći unutar općeg proračuna | 373.306 | 1,3 | 274.433 | 1,0 | 74 |
| 37 | Naknade građanima i kućanstvima | 7.105.926 | 25,9 | 7.317.779 | 26,2 | 103 |
| 38 | Ostali rashodi | 2.332.185 | 8,5 | 2.796.999 | 10,0 | 120 |
|  | **UKUPNO** | **27.456.878** | **100,0** | **27.936.396** | **100,0** | **102** |

Od ukupno ostvarenih rashoda poslovanja na rashode poslovanja proračuna odnosi se 23.651.780,71 kn ili 84,7%, na rashode po osnovi prijenosa sredstava proračunskim korisnicima iz proračuna za financiranje rashoda poslovanja odnosi se 3.188.691,99 kn ili 11,4% te na konsolidirane rashode poslovanja proračunskih korisnika koji se financiraju iz vlastitih izvora prihoda proračunskih korisnika odnosi se 1.095.922,89 kn ili 3,9%.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Opis | **Općina Viškovo** | **Financiranje iz proračuna** | | | **Vlastiti prihodi** | | | **UKUPNO** | | | |
| Dječji vrtić Viškovo | Knjižnica Halubajska zora | UKUPNO | Dječji vrtić Viškovo | Knjižnica Halubajska zora | UKUPNO | Općina Viškovo | Dječji vrtić Viškovo | Knjižnica Halubajska zora | UKUPNO |
| **Rashodi poslovanja** | 23.651.781 | 2.936.485 | 252.207 | 3.188.692 | 1.067.740 | 28.183 | 1.095.923 | 23.651.781 | 4.004.225 | 280.390 | 27.936.396 |
| **% udjela** | 84,7 |  |  | 11,4 |  |  | 3,9 | 84,7 | 14,3 | 1,0 | 100,0 |

**Rashodi za zaposlene**

Rashodi za zaposlene planirani su u iznosu od 15.467.500 kn, a realizirani u iznosu od 6.606.707,79 kn, što je 43% planiranog iznosa i na istoj su razini u odnosu na prethodnu godinu. Odnose se na plaće, doprinose na plaće i ostale rashode za zaposlene u Jedinstvenom upravnom odjelu Općine Viškovo, za zaposlene na EU projektu „Za sretnije djetinjstvo“, zaposlene kod proračunskih korisnika – Dječjem vrtiću Viškovo i Javnoj ustanovi Knjižnici i čitaonici Halubajska zora te za nositelja izvršne vlasti koji profesionalno obavlja svoju dužnost.

U tome su bruto plaće planirane u iznosu od 12.474.000 kn, a realizirane u iznosu od 5.531.353,61 kn, što je ostvarenje od 44% planiranog iznosa i 2% više u odnosu na isto razdoblje prethodne godine. U odnosu na plan ovi su rashodi neznatno manji, dok su u odnosu na prethodnu godinu izvršeni s manjim odstupanjem zbog povećanja broja zaposlenika kod proračunskog korisnika Dječjeg vrtića Viškovo radi otvaranja Područnog vrtića u Marčeljima.

Nadalje, ostali rashodi za zaposlene planirani su u iznosu od 973.500 kn, a ostvareni u iznosu od 204.949,14 kn, što je 21% plana na godišnjoj razini i 35% manje u odnosu na isto razdoblje prethodne godine. Realizacija ovih rashoda odnosi se na ostvarena prava iz radnog odnosa za službenike Jedinstvenog upravnog odjela Općine Viškovo, zaposlene na EU projektu „Za sretnije djetinjstvo“ te djelatnike proračunskih korisnika – Dječjeg vrtića Viškovo i Javne ustanove Knjižnice i čitaonice Halubajska zora koji se izvršavaju različitom dinamikom i u visini ostvarenih prava u skladu s aktima isplatitelja, što je ujedno i razlog iskazanih odstupanja u odnosu na plan i ostvarenje u prethodnoj godini.

Doprinosi na plaće su planirani u iznosu od 2.020.000 kn, a ostvareni u iznosu od 870.405,04 kn, odnosno na razini od 43% plana i 3% više u odnosu na izvršeno u usporednom razdoblju prethodne godine. Odnose se na propisane obveze po osnovi doprinosa za zdravstveno osiguranje koji se obračunava na bruto plaće i izvršava u skladu s dinamikom izvršavanja rashoda za plaće i propisanim obvezama.

**Materijalni rashodi**

Materijalni rashodi planirani su tekućim planom u iznosu od 18.936.500 kn, a realizirani u iznosu od 8.756.511,66 kn, što je 46% planiranog iznosa i 2% manje u odnosu na isto razdoblje prethodne godine. Pojedini rashodi unutar ove skupine realizirani s većim ili manjim odstupanjima od naprijed utvrđenog, što je u nastavku obrazloženo.

|  |  |  |  |  |  |  |
| --- | --- | --- | --- | --- | --- | --- |
| Račun | Naziv računa | 01.-06. 2021. | | 01.-06. 2022. | | Indeks |
| Iznos | % udjela | Iznos | % udjela |
| 321 | Naknade troškova zaposlenima | 224.572 | 2,5 | 235.882 | 2,7 | 105 |
| 322 | Rashodi za materijal i energiju | 1.348.223 | 15,1 | 1.768.977 | 20,2 | 131 |
| 323 | Rashodi za usluge | 5.679.882 | 63,4 | 5.795.591 | 66,2 | 102 |
| 329 | Ostali nespomenuti rashodi poslovanja | 1.700.295 | 19,0 | 956.062 | 10,9 | 56 |
|  | **UKUPNO** | **8.952.972** | **100,0** | **8.756.512** | **100,0** | **98** |

**Naknade troškova zaposlenima**

Naknade troškova zaposlenima planirane su u iznosu od 568.000 kn, a ostvarene u iznosu od 235.882,33 kn, odnosno na razini od 42% plana i 5% više nego u istom razdoblju prethodne godine. U ovoj skupini planirani su rashodi za službena putovanja, naknade za prijevoz na posao i s posla, stručno usavršavanje zaposlenika te ostale naknade troškova nositeljima izvršne vlasti, službenicima Jedinstvenog upravnog odjela Općine Viškovo i zaposlenicima proračunskih korisnika.

U pravilu, odstupanja unutar ovih rashoda posljedica su različite dinamike i stvarnih tekućih potreba u obavljanju poslova općinske uprave i proračunskih korisnika tijekom izvještajnog razdoblja, a dijelom su i pod utjecajem vanjskih čimbenika kada se radi o stručnom usavršavanju ili službenim putovanjima, dok kretanje naknada za prijevoz na posao i s posla ovisi o broju i mjestu stanovanja zaposlenih. Utvrđeno odstupanje izvršenja ovih rashoda u odnosu na prethodnu godinu vezano je uz smanjenu realizaciju rashoda za službena putovanja i stručno usavršavanje u prethodnoj godini zbog primjene mjera zaštite od širenja korona virusne zaraze.

**Rashodi za materijal i energiju**

Rashodi za materijal i energiju planirani su u iznosu od 2.766.000 kn, a ostvareni su u iznosu od 1.768.976,87 kn, što je 64% plana te 31% više u odnosu na izvršenje u istom razdoblju prethodne godine. Unutar ove skupine izvršeni su rashodi za uredski materijal i ostale materijalne rashode s povećanjem od 3% u odnosu na isto razdoblje prethodne godine, rashodi za materijal i sirovine koji se u cijelosti odnose na namirnice za kuhinju Dječjeg vrtića Viškovo, s povećanjem od 4% u odnosu na isto razdoblje prethodne godine. Nadalje, rashodi za energiju izvršeni su s povećanjem od 44% u odnosu na isto razdoblje prethodne godine, a povećanje ovih rashoda vezano je uz proširenje mreže javne rasvjete i većeg utroška električne energije za grijanje u određenim poslovnim objektima. Također, unutar ove skupine izvršeni su i rashodi za materijal i dijelove za tekuće i investicijsko održavanje, a isti su u odnosu na prethodnu godinu veći za 5%, ali su bez većeg utjecaja na ukupnu realizaciju ove grupe rashoda jer su ostvareni u manjem apsolutnom iznosu, kao i rashodi za sitni inventar i auto gume koji su manji za 13% u odnosu na isto razdoblje prethodne godine, što ovisi o dinamici nabave i potrebama procesa rada. Na kraju, rashodi za službenu, radnu i zaštitnu odjeću i obuću, povećani su 32 puta u odnosu na isto razdoblje prethodne godine zbog nabave potrebne službene i zaštitne radne odjeće i obuće te prateće opreme za službenike komunalnog i prometnog redarstva sukladno donesenim općim aktima.

**Rashodi za usluge**

Rashodi za usluge planirani su tekućim planom u iznosu od 13.991.450 kn, a ostvareni su u iznosu od 5.795.590,35 kn, što je 41% planiranog iznosa te 2% više nego u prethodnoj godini, s tim da su pojedini rashodi unutar ove podskupine realizirani s većim ili manjim odstupanjima od naprijed utvrđenog. Tako su rashodi za usluge telefona, pošte i prijevoza smanjeni za 13%, kao i usluge tekućeg i investicijskog održavanja koji su smanjeni za 12% u odnosu na isto razdoblje prethodne godine, dok su rashodi za usluge promidžbe i informiranja smanjeni za 36%. Rashodi za komunalne usluge te zdravstvene i veterinarske usluge ostali su gotovo na prošlogodišnjoj razini, dok je manji porast od 10% utvrđen na rashodima za računalne usluge te porast od 6% na rashodima za ostale usluge što je vezano uz različitu dinamiku njihove realizacije i stvarne potrebe u pojedinom razdoblju. Međutim, najveći porast zabilježen je na rashodima za zakupnine i najamnine koji su 2,5 puta veći u odnosu na isto razdoblje prethodne godine, a povećanje se odnosi na zakup sportske dvorane koja je prešla u vlasništvo OŠ Sv. Matej, na rashode za korištenje licence za program naplate prometnih kazni koji je nabavljen za potrebe prometnog redarstva uvedenog u ovom polugodištu, nadalje, na povećane rashode za najam opreme za ozvučenje i snimanje zbog većeg broja sjednica Općinskog vijeća u ovom polugodištu, za najam vozila za potrebe EU projekta „Za sretnije djetinjstvo“ te za najam opreme za snimanje gradilišta Kuće halubajskega zvončara.

Također, rashodi za intelektualne usluge porasli su 2,2 puta u odnosu na isto razdoblje prethodne godine, većim dijelom zbog značajnog povećanja rashoda za stručne usluge na projektu „Za sretnije djetinjstvo - Podrška djeci s teškoćama u razvoju, problemima u ponašanju te djeci slabijeg socijalno – ekonomskog statusa“ te manjim dijelom zbog povećanih rashoda za geodetske usluge vezane uz novu lokaciju groblja i usluge student servisa za obavljanje pomoćno-administrativnih poslova u općinskoj upravi.

**Naknade troškova osobama izvan radnog odnosa**

Naknade troškova osobama izvan radnog odnosa planirane su u iznosu od 2.000 kn za potrebe provođenja aktivnosti civilne zaštite, međutim iste u ovom izvještajnom razdoblju nisu ostvarene.

**Ostali nespomenuti rashodi poslovanja**

Ostali nespomenuti rashodi poslovanja planirani su tekućim planom u iznosu od 1.609.050 kn, a ostvareni su u iznosu od 956.062,11 kn, što je 59% planiranog iznosa i 56% izvršenja u istom razdoblju prethodne godine. U okviru ovih rashoda izvršene su naknade za rad predstavničkog tijela, radnih tijela, Vijeća MO Marčelji i vijeća nacionalnih manjina u iznosu od 310.690,44 kn, što je 47% manje u odnosu na isto razdoblje prethodne godine, uglavnom zbog propisanog smanjenja pripadajućih naknada za rad općinskih tijela te rashoda vezanih uz rad izbornih tijela na izborima održanim u prethodnoj godini. Nadalje, rashodi za premije osiguranja realizirani su u iznosu od 219.846,03 kn i veći su za 13% zbog povećanja vrijednosti osigurane imovine, dok je reprezentacija realizirana u iznosu od 76.763,36 kn ili 3,5 puta više nego prethodne godine. Povećanje ovih rashoda se najvećim dijelom odnosi na rashode za proslavu Dana Općine koja prethodne godine nije održana radi mjera zaštite od epidemije korona virusa. Članarine iznose 53.500,00 kn i 30% su veće nego prethodne godine, što je posljedica povećanja iznosa članarina pojedinih udruženja. Pored toga, sudske, javnobilježničke i druge pristojbe i naknade te troškovi sudskih postupaka iznose ukupno 267.139,13 kn što je 38% iznosa ostvarenog u prethodnoj godini, a odstupanje u realizaciji ovih rashoda uglavnom je vezano uz naknadu za smanjenje miješanog komunalnog otpada koja je temeljem podnesene žalbe obračunata u znatno manjem iznosu u odnosu na obvezu realiziranu u prethodnoj godini. Također, značajno je odstupanje na ostalim nespomenutim rashodima poslovanja koji se odnose na rashode protokola, nagrade za javna priznanja, vodnu naknadu te na povrate komunalnih doprinosa koji su realizirani u ukupnom iznosu od 28.123,15 kn ili 81% manje nego u istom razdoblju prethodne godine. Na iskazano smanjenje utjecali su rashodi vezani uz povrate komunalnih doprinosa koji su izvršeni samo u prethodnoj godini.

**Financijski rashodi**

Financijski rashodi planirani su u iznosu od 632.500 kn, a izvršeni u iznosu od 161.093,01 kn, što je 25% plana i 32% manje u odnosu na isto razdoblje prethodne godine. Odnose se na kamate za primljene kredite i ostale financijske rashode vezane uz kreditiranje, platni promet i zatezne kamate.

U tome su kamate za primljene kredite i zajmove planirane su u iznosu od 452.000 kn te su, u skladu s preuzetim financijskim obvezama, izvršene tijekom ovog izvještajnog razdoblja u iznosu od 124.003,84 kn, što je 27% plana i 39% manje u odnosu na isto razdoblje prethodne godine. Od toga se 108.713,97 kn odnosi na kamate vezane uz otplatu kredita po osnovi zaduženja Općine Viškovo u 2019. godini kod Hrvatske banke za obnovu i razvitak i zaduženja kod Erste banke d.d. u 2021. godini za refinanciranje kredita Slatinske banke d. d. te iznos od 15.289,87 kn na kamate za korištenje kratkoročnog kredita primljenog od Privredne banke d.d. Ove obveze se izvršavaju u iznosima i rokovima u skladu s otplatnim planovima i ugovorenim kreditnim uvjetima što je utjecalo na iskazana odstupanja.

Nadalje, ostali financijski rashodi planirani su u iznosu od 180.500 kn, a realizirani u iznosu od 37.089,17 kn, što je 21% planiranog iznosa i 4% više u odnosu na isto razdoblje prethodne godine, međutim odstupanja izvršenih rashoda u apsolutnom iznosu su neznatna te nemaju utjecaja na ukupnu realizaciju ove skupine rashoda.

Izvršeni su samo rashodi koji se odnose na tekuće redovne rashode za bankarske usluge, naknade za financijske usluge FINE i usluge platnog prometa u okviru kojih su podmireni i rashodi za usluge platnog prometa na izdvojenim računima za EU-projekte koji se financiraju iz proračunskih sredstava, dok se realizacija ostalih financijskih rashoda planiranih za nova zaduženja očekuje u budućem razdoblju.

**Subvencije**

Subvencije su planirane u iznosu od 3.150.000 kn, a izvršene u iznosu od 2.022.872,26 kn, što je 64% plana i 8% više u odnosu na isto razdoblje prethodne godine.

Odnose se na subvencije trgovačkim društvima u javnom sektoru koje su planirane u iznosu od 2.750.000 kn za subvencioniranje usluga javnog prijevoza KD-a Autotrolej d.o.o. Rijeka i koje su u ovom izvještajnom razdoblju izvršene u iznosu od 1.830.444,27 kn u skladu s preuzetim obvezama.

Pored toga, subvencije trgovačkim društvima, poljoprivrednicima i obrtnicima izvan javnog sektora koje se u cijelosti odnose na subvencije trgovačkim društvima i obrtnicima u svrhu poticanja razvoja gospodarstva i smanjenja nezaposlenosti na području općine Viškovo, planirane su u iznosu od 400.000 kn, a izvršene u iznosu od 192.427,99 kn. U usporedbi s planom realizirane su na razini od 48% planiranog iznosa, dok su u odnosu na isto razdoblje prethodne godine smanjene za 8% u skladu s preuzetim, odnosno ugovorenim obvezama temeljem prijava poduzetnika na javni poziv za dodjelu potpora u pojedinom izvještajnom razdoblju, što je detaljnije obrazloženo u posebnom dijelu Proračuna.

**Pomoći dane u inozemstvo i unutar općeg proračuna**

Ukupni rashodi za dane pomoći planirani su u iznosu od 545.000 kn, a izvršeni su u iznosu od 274.432,67 kn, što je idealnih 50% plana i 26% manje nego prethodne godine. U tome su realizirane sljedeće pomoći:

* kapitalne pomoći unutar općeg proračuna u ukupnom iznosu od 23.015,01 kn, i to pomoći dane Općini Klana za zajednički projekt izgradnje Doma umirovljenika u iznosu od 20.000,00 kn i Gradu Rijeci za izgradnju sortirnice u iznosu od 3.015,01 kn iz namjenskih sredstava naplaćenih u cijeni komunalnih usluga odvoza otpada
* tekuće pomoći proračunskim korisnicama drugih proračuna u iznosu od 81.051,61 kn i to pomoći dane Domu zdravlja PGŽ u iznosu od 37.299,96 kn za javne potrebe u zdravstvenoj skrbi, Osnovnoj školi sv. Matej Viškovo u iznosu od 23.751,65 kn za javne potrebe u obrazovanju te Centru za brdsko-planinu poljoprivredu u iznosu od 20.000 kn za program sufinanciranja čiji je Općina Viškovo suosnivač
* pomoći temeljem prijenosa EU sredstava u iznosu od 170.366,05 kn koje se odnose na sredstva uplaćena Općini Klana koja je partner na provedbi projekta Zaželi – Ruke pomažu.

Realizacija ovih pomoći vezana je uz programe odobrene za financiranje na temelju provedenih javnih natječaja pa su u skladu s tim izvršeni rashodi u pojedinom izvještajnom razdoblju, odnosno u skladu s ugovorenom dinamikom realizacije EU projekata, zbog čega su utvrđena odstupanja u odnosu na plan i prethodnu godinu.

**Ostale naknade građanima i kućanstvima iz proračuna**

Ostale naknade građanima i kućanstvima iz proračuna planirane su tekućim planom u iznosu od 13.845.500 kn, a ostvarene su u ukupnom iznosu od 7.317.779,32 kn, što je 53% plana i 3% više u odnosu na izvršenje u prethodnoj godini.

U tome su realizirane pomoći po osnovi socijalne skrbi i brige o djeci koje se odnose na naknade za novorođenčad, sufinanciranje smještaja djece u predškolskim ustanovama i produženog boravka u osnovnim školama, sufinanciranje nabave radnih bilježnica za učenike osnovne škole te stipendije učenicima i studentima.

Nadalje, realizirane su naknade građanima i kućanstvima po osnovi socijalnih uvjeta i drugih prava koje se odnose na naknade za sufinanciranje cijene prijevoza korisnika, besplatnog smještaja djece u predškolskim ustanovama, subvencije troškova stanovanja, prehrane i drugih troškova korisnika socijalne ili zdravstvene skrbi koje su ostvarene temeljem odgovarajućih općinskih akata, a isplaćuju se u novcu ili se ostvaruju u naravi. Pored toga, realizirane su i pomoći starijim, bolesnim i invalidnim osobama u vidu novčane pomoći te pomoći obiteljima umrlih branitelja za troškove grobnog mjesta.

Odstupanja u odnosu na plan ovise o vrsti i broju ostvarenih prava u pojedinom razdoblju prema iskazanim potrebama mještana na području Općine Viškovo, a u odnosu na prethodnu godinu povećanje se najvećim dijelom odnosi na povećanje broja subvencija za smještaj djece u programima predškolskog odgoja, na povećanje novčanih pomoći za novorođenčad te povećanje broja korisnika ostalih socijalnih pomoći.

**Ostali rashodi**

Ostali rashodi planirani su tekućim planom u iznosu od 6.117.500 kn, a ostvareni u ukupnom iznosu od 2.796.998,88 kn, što je 46% plana i 20% više u odnosu na izvršenje u prethodnoj godini.

U tome su realizirane tekuće donacije u iznosu od 1.747.477,40 kn, što je izvršenje na razini od 46% planiranog iznosa i 23% više nego u istom razdoblju prethodne godine. Odnose se na tekuće donacije raznim neprofitnim organizacijama, udrugama građana, sportskim društvima, političkim strankama, nacionalnim manjinama i građanima, uključivo i Crveni križ, Turističku zajednicu Viškovo i Dobrovoljno vatrogasno društvo Halubjan. Realizirane su u skladu s preuzetim obvezama temeljem programa za financiranje javnih potreba po pojedinim područjima, zaključenim ugovorima s korisnicima sredstava, propisima i odlukama nadležnih tijela donesenim u izvještajnom razdoblju, iz čega proizlaze iskazana odstupanja, kako u odnosu na plan, tako i u odnosu na prethodnu godinu.

Nadalje, kapitalne donacije koje su planirane u iznosu od 656.000 kn, realizirane su u cijelosti za nabavu vatrogasnog vozila Dobrovoljnom vatrogasnom društvu Halubjan u iznosu od 655.875,00 kn.

Također, unutar ove stavke planirani su i rashodi za naknade šteta u iznosu od 50.000 kn, a isti su u ovom izvještajnom razdoblju nisu ostvareni.

Pored naprijed navedenih rashoda, planirana su i sredstva proračunske pričuve u iznosu od 100.000 kn za pokriće nepredviđenih rashoda koja u ovom izvještajnom razdoblju nisu korištena.

Osim toga, kapitalne pomoći planirane su u iznosu od 1.492.000 kn, a realizirane u iznosu od 393.646,48 kn, što je 26% planiranog iznosa i 45% iznosa ostvarenog u prethodnoj godini. Odnose se u cijelosti na pomoći KD-u Vodovod i kanalizacija za izgradnju vodovodnih ogranaka na području općine. Odstupanja u odnosu na plan i izvršeno u prethodnoj godini vezana su uz preuzete obveze i različitu dinamiku njihove realizacije u pojedinom razdoblju.

***RASHODI ZA NABAVU NEFINANCIJSKE IMOVINE***

Rashodi za nabavu nefinancijske imovine planirani su tekućim planom u iznosu od 71.152.500 kn, a ostvareni su u iznosu od 7.523.663,68 kn, što je 11% plana i 16% više nego u istom razdoblju prethodne godine. Odstupanja u odnosu na plan i izvršenje u prethodnoj godini iskazana su na gotovo svim stavkama rashoda nefinancijske imovine, a posljedica su različite dinamike i sadržaja nabave dugotrajne imovine.

**Rashodi za nabavu neproizvedene dugotrajne imovine**

U okviru ove skupine rashoda planirani su rashodi za nabavu materijalne imovine – prirodnih bogatstava, odnosno zemljišta u iznosu od 1.050.000 kn, a realizirani su u iznosu od 77.342,66 kn što je 7% plana i 3,4 puta više u odnosu na prethodnu godinu.

Ovakva kretanja u skladu su s tekućim potrebama nabave zemljišta i dinamikom rješavanja imovinsko-pravnih odnosa, a isto je detaljnije obrazloženo u izvještaju o izvršenju posebnog dijela Proračuna.

**Rashodi za nabavu proizvedene dugotrajne imovine**

Rashodi za nabavu proizvedene dugotrajne imovine planirani su tekućim planom u ukupnom iznosu od 69.792.500 kn, a realizirani su u iznosu od 7.279.553,41 kn, što je 10% planiranog iznosa i 19% više u odnosu na ulaganja izvršena u istom razdoblju prethodne godine.

**Građevinski objekti**

U okviru ove skupine rashoda planirani su tekućim planom rashodi za nabavu građevinskih objekata u iznosu od 58.588.000 kn, a realizirani su u iznosu od 6.915.319,40 kn, što je 12% planiranog iznosa i 41% više u odnosu na ulaganja izvršena u istom razdoblju prethodne godine. U sklopu ovih rashoda izvršena su ulaganja za:

* poslovne objekte u iznosu od 3.878.966,16 kn, od čega se iznos od 210.828,13 kn odnosi na rashode za priključenje buduće osnovne škole u Marinićima na mrežu električne energije te iznos od 3.668.138,03 kn na rashode za izgradnju Kuće halubajskega zvončara
* ceste i ostale prometne objekte koji su realizirani u iznosu od 2.489.335,24 kn, a odnose se na izgradnju zidova i upojnih bunara na cestama u iznosu od 163.799,58 kn, na ulaganja za mjere smirivanja prometa na prometnicama u naselju Marčelji u iznosu od 645.716,84 kn, na izgradnju prometnica i platoa na području RZ Marišćina u iznosu od 1.565.609,48 kn te na sufinanciranje izgradnje kružnog raskrižja kod groblja u Viškovu u iznosu od 114.209,34 kn
* ostale građevinske objekte u iznosu od 547.018,00 kn i to za izgradnju javnih površina na području kružnog raskrižja kod groblja u Viškovu u iznosu od 500.474,25 kn, za uređenje javne površine u Marinićima u iznosu od 34.356,25 kn te za uređenje SRZ Halubjan u iznosu od 12.187,50 kn.

Utvrđena odstupanja u odnosu na planirano detaljnije su obrazložena po kapitalnim projektima u okviru posebnog dijela Proračuna, a u odnosu na prethodnu godinu odstupanja su vezana uz različitu dinamiku ulaganja i planiranim projektima.

**Postrojenja i oprema**

Rashodi za nabavu postrojenja i opreme planirani su tekućim planom u iznosu od 9.222.000 kn, a ostvareni su u iznosu od 101.464,55 kn, što iznosi 1% plana i 16% iznosa ostvarenog u prethodnoj godini.

U okviru ovih rashoda izvršeni su rashodi za nabavu računalne opreme, uredskog namještaja i druge opreme za ostale namjene, i to za tekuće potrebe opremanja uredskih prostorija općinskih službi i proračunskih korisnika te opremanje javnih površina i groblja. Detaljnije obrazloženje vezano uz nabavljenu opremu dano je u izvještaju za posebni dio Proračuna.

**Prijevozna sredstva**

Rashodi za nabavu prijevoznih sredstva planirani su tekućim planom u iznosu od 210.000 kn i isti nisu ostvareni u ovom izvještajnom razdoblju.

**Knjige, umjetnička djela i ostale izložbene vrijednosti**

Ovi rashodi su planirani u iznosu od 130.000 kn, a realizirani u iznosu od 65.988,65 kn, što je na razini od 51% plana i 74% iznosa ostvarenog u prethodnoj godini. Odnose se na rashode za nabavu knjiga proračunskog korisnika JU Knjižnica i čitaonica Halubajska zora.

**Nematerijalna proizvedena imovina**

Rashodi za nabavu nematerijalne proizvedene imovine planirani su u iznosu od 1.642.500 kn, a realizirani su iznosu od 196.780,81 kn, a to je 12% planiranog iznosa i 59% manje od realiziranog u istom razdoblju prethodne godine. Izvršeni rashodi u cijelosti se odnose na rashode za projektnu dokumentaciju vezanu uz planiranu izgradnju prometnica, groblja i javnih površina.

Odstupanja u odnosu na plan detaljnije su obrazložena po kapitalnim projektima u okviru posebnog dijela Proračuna, a odstupanja u odnosu na prethodnu godinu u skladu su s planiranom dinamikom te potrebama i mogućnostima realizacije predmetnih kapitalnih ulaganja u pojedinom razdoblju.

**Dodatna ulaganja na građevinskim objektima**

Rashodi vezani uz dodatna ulaganja na građevinskim objektima planirani su tekućim planom u iznosu od 310.000 kn, a od toga za ulaganja na stanovima iz naplaćenih sredstava za otkupljene stanove na kojima je ostvareno stanarsko pravo planiran je iznos od 5.000 kn. Ova sredstva se u pravilu ne troše, nego se ostvareni prihodi po toj osnovi rezerviraju za buduća ulaganja na stanovima.

Pored navedenih, u preostalom iznosu od 305.000 kn planirana su dodatna ulaganja na poslovnim objektima, cestama i javnim površinama, a izvršena su u ukupnom iznosu od 166.767,61 kn ulaganja vezana uz uređenje objekata Dječjeg vrtića Viškovo, nogometnog igrališta i dječjeg igrališta u Vrtačama, što je realizacija na razini od 55% plana i 48% rashoda ostvarenih u prethodnoj godini.

Odstupanja u odnosu na plan i prethodnu godinu u skladu su s potrebama i dinamikom realizacije projekata u pojedinim godinama.

**RASHODI PREMA FUNKCIJSKOJ KLASIFIKACIJI**

Sastavni su dio ovoga Izvještaja su i podaci o izvršenju rashoda klasificiranim i razvrstanim u skladu s njihovom namjenom prema propisanim brojčanim oznakama i nazivima funkcijske klasifikacije koja je preuzeta iz međunarodne klasifikacije funkcija države (COFOG) Ujedinjenih naroda.

U ovom izvještajnom razdoblju, s usporedbom izvršenja u istom razdoblju prethodne godine, izvršeni su rashodi prema funkcijskoj klasifikaciji kako je prikazano u tablici u nastavku:

|  |  |  |  |  |
| --- | --- | --- | --- | --- |
| Br. oznaka | Opis | Iznos 01.-06.2021. | Iznos 01.-06.2022. | Indeks |
| 01 | Opće javne usluge | 5.585.760,90 | 5.154.192,23 | 92 |
| 03 | Javni red i sigurnost | 359.207,98 | 1.030.513,46 | 287 |
| 04 | Ekonomski poslovi | 4.929.535,58 | 6.408.681,50 | 130 |
| 05 | Zaštita okoliša | 1.093.361,27 | 239.138,40 | 22 |
| 06 | Usluge unapređenja stanovanja i zajednice | 6.978.849,64 | 4.855.794,80 | 70 |
| 07 | Zdravstvo | 267.591,24 | 152.299,94 | 57 |
| 08 | Rekreacija, kultura i religija | 1.385.868,72 | 5.212.612,34 | 376 |
| 09 | Obrazovanje | 11.935.551,04 | 10.787.158,91 | 90 |
| 10 | Socijalna zaštita | 1.391.714,98 | 1.619.667,69 | 116 |
|  | **UKUPNO** | **33.927.441,35** | **35.460.059,27** | **105** |

U odnosu na prethodnu godinu ukupno su izvršeni rashodi prema funkcijskoj klasifikaciji s povećanjem od 5%, a unutar njih su iskazana veća ili manja odstupanja što je posljedica različite dinamike zadovoljavanja potreba iz samoupravnog djelokruga općine u pojedinom razdoblju. Najveći rast ili 2,9 puta više u odnosu na prethodnu godinu zabilježen je na rashodima vezanim uz javni red i sigurnost. Isti se odnose na rashode za protupožarnu zaštitu te manjim dijelom na rashode za civilnu zaštitu.

U tome se povećanje odnosi na izvršene rashode za protupožarnu zaštitu i to za nabavu navalnog vatrogasnog vozila koje je isplaćeno u ovoj godini. Nadalje, rashodi za rekreaciju, kulturu i religiju veći su 3,8 puta u odnosu na isto razdoblje prethodne godine, a povećanje se odnosi na rashode za izgradnju Kuće halubajskega zvončara. Rashodi za ekonomske poslove koji su vezani uz cestovni promet, odnosno uz izgradnju i održavanje prometnica te javni prijevoz, povećani su u odnosu na isto razdoblje prethodne godine za 30%, što je u skladu s dinamikom ulaganja za prometne objekte, njihovom održavanju i obvezama financiranja javnog prijevoza u pojedinom razdoblju. Rashodi za socijalnu zaštitu porasli su za 16% u odnosu na isto razdoblje prethodne godine, a odnose se na razne oblike pomoći obiteljima i kućanstvima, posebno za djecu, starije i bolesne osobe te na rashode za EU projekte vezane uz socijalnu, zdravstvenu i obiteljsku skrb.

Najveći pad od 78% zabilježen je na rashodima za zaštitu okoliša koji se odnose na rashode vezane uz gospodarenje otpadom, najvećim dijelom na poticajnu naknadu za smanjenje miješanog komunalnog otpada koja je značajno smanjena u ovoj godini te na subvencije za rad reciklažnog dvorišta koje se više ne izdvajaju jer je u ovoj godini usluge reciklažnog dvorišta od Komunalnog društva Viškovo preuzelo KD Čistoća i isto se dalje financira u okviru cijene odvoza otpada. Usluge unapređenja stanovanja i zajednice koje se najvećim dijelom odnose na rashode za poboljšanje uvjeta stanovanja i za druge javne i komunalne pogodnosti, odnosno na rashode za održavanje i kapitalna ulaganja vezana uz komunalne objekte, osim prometnih objekata, manji su za 30% u odnosu na prethodnu godinu, što je vezano uz različitu dinamiku ulaganja za izgradnju javnih površina u pojedinom razdoblju. Rashodi za obrazovanje smanjeni su za 10%, a unutar toga najveći dio otpada na rashode vezane uz predškolsko i osnovno obrazovanje, odnosno subvencioniranje cijene predškolskog odgoja i izgradnju objekta predškolskog i školskog odgoja, a koja najviše utječe na iskazano odstupanje zbog neujednačene dinamike izgradnje tih objekata u pojedinom razdoblju. Rashodi za opće javne usluge smanjeni su za 8%, a unutar toga izvršeni su rashodi za izvršna i zakonodavna tijela te za ostale opće usluge koje se najvećim dijelom odnose na rashode upravnih i stručnih općinskih tijela te na financijske rashode. Rashodi za zdravstvo smanjeni su za 43% s obzirom da su u prethodnoj godini izvršena značajnija ulaganja za zdravstvene objekte, i to za uređenje pedijatrijske ambulante.

1. ***OBRAZLOŽENJE RAČUNA FINANCIRANJA***

**PRIMICI OD FINANCIJSKE IMOVINE I ZADUŽIVANJA**

Primici od financijske imovine i zaduživanja planirani su u ukupnom iznosu od 37.675.000 kn, a u ovom izvještajnom razdoblju realizirani su u iznosu od 3.694.151,54 kn na ime korištenih sredstva kredita Zagrebačke banke d. d. za financiranje izgradnje Kuće halubajskega zvončara.

**IZDACI ZA FINANCIJSKU IMOVINU I OTPLATE ZAJMOVA**

Izdaci za financijsku imovinu i otplate zajmova planirani su u ukupnom iznosu od 3.003.000 kn, a ostvareni su u visini od 1.499.632,08 kn, što je 50% planiranog iznosa i 76% iznosa realiziranog u istom razdoblju prethodne godine. Odnose se na izdatke za otplatu glavnice primljenog kredita od tuzemnih kreditnih institucija izvan javnog sektora i to kredita primljenog od Erste banke za refinanciranje kredita Slatinske banke u iznosu od 553.203,48 kn te na otplatu glavnice primljenog kredita od tuzemnih kreditnih institucija u javnom sektoru i to kredita primljenog od Hrvatske banke za obnovu i razvitak u iznosu od 946.428,60 kn. Izdaci za otplatu glavnice primljenih kredita izvršavaju se u skladu s planiranim iznosom za isplatu anuiteta dospjelih u izvještajnom razdoblju prema utvrđenom otplatnom planu i u skladu s ugovorenim kreditnim uvjetima.

***ANALITIČKI PRIKAZ RAČUNA FINANCIRANJA***

Temeljem članka 5., stavka 9. Pravilnika o polugodišnjem i godišnjem izvještaju o izvršenju proračuna („Narodne novine“, broj 24/13., 102/17., 1/20. i 147/20.) uz Račun financiranja daje se analitički prikaz ostvarenih primitaka i izvršenih izdataka po svakom pojedinačnom zajmu, kreditu i vrijednosnom papiru, kako slijedi:

|  |  |  |  |  |
| --- | --- | --- | --- | --- |
| **BROJČANA OZNAKA I NAZIV RAČUNA** | | **IZVRŠENJE 01.-06. 2021.** | **IZVRŠENJE 01.-06. 2022.** | **INDEKS 3/2** |
| 1 | | 2 | 3 | 4 |
| **8** | **Primici od financijske imovine i zaduživanja** | **0** | **3.694.151,54** | **-** |
| **84** | **Primici od zaduživanja** | **0** | **3.694.151,54** |  |
| **844** | **Primljeni krediti i zajmovi od kreditnih i ostalih financijskih institucija izvan javnog sektora** | **0** | **3.694.151,54** | **-** |
| 8443 | Primljeni krediti od kreditnih institucija izvan javnog sektora | 0 | 3.694.151,54 | - |
| 844321 | Primljeni dugoročni kredit od Zagrebačke banke d. d. | 0 | 3.694.151,54 |  |
| **5** | **Izdaci za financijsku imovinu i otplate zajmova** | **1.965.019,11** | **1.499.632,08** | **76** |
| **53** | **Izdaci za dionice i udjele u glavnici** | **469.654,23** | **0** | **-** |
| **532** | **Dionice i udjeli u glavnici trgovačkih društava u javnom sektoru** | **469.654,23** | **0** | **-** |
| 5321 | Dionice i udjeli u glavnici trgovačkih društava u javnom sektoru | 469.654,23 | 0 | - |
| **54** | **Izdaci za otplatu glavnice primljenih kredita i zajmova** | **1.495.364,88** | **1.499.632,08** | **101** |
| **542** | **Otplata glavnice primljenih kredita i zajmova od kreditnih i ostalih financijskih institucija u javnom sektoru** | **946.428,60** | **946.428,60** | **100** |
| 5422 | Otplata glavnice kredita primljenih od tuzemnih kreditnih institucija u javnom sektoru | 946.428,60 | 946.428,60 | 100 |
| 54222 | Otplata glavnice kredita primljenog od Hrvatske banke za obnovu i razvitak, partija broj KOKF-19-1100357 | 946.428,60 | 946.428,60 | 100 |
| **544** | **Otplata glavnice primljenih kredita i zajmova od kreditnih i ostalih financijskih institucija izvan javnog sektora** | **548.936,28** | **553.203,48** | **101** |
| 5443 | Otplata glavnice kredita primljenih od tuzemnih kreditnih institucija izvan javnog sektora | 548.936,28 | 553.203,48 | 101 |
| 544321 | Otplata glavnice kredita primljenog od Slatinske banke d.d., Slatina, partija broj 9313000287 | 425.186,28 | 0 | - |
| 544322 | Otplata glavnice kredita primljenog od Slatinske banke d.d., Slatina, partija broj 9313000295 | 123.750,00 | 0 | - |
| 544323 | Otplata glavnice kredita primljenog od Erste banke d.d., Rijeka, partija broj 5002091551 | 0 | 553.203,48 | - |

1. ***OBRAZLOŽENJE RASPOLOŽIVIH SREDSTAVA IZ PRETHODNIH GODINA***

Iz prethodnih godina prenesen je manjak prihoda i primitaka u ukupnom iznosu od 5.736.201,64 kn koji se u cijelosti odnosi na rezultat proračuna s obzirom da proračunski korisnici nisu imali iskazan rezultat.

1. **OBRAZLOŽENJE STANJA POTRAŽIVANJA I OBVEZA**

**STANJE NENAPLAĆENIH POTRAŽIVANJA ZA PRIHODE**

Stanje nenaplaćenih potraživanja za prihode proračuna iskazano u konsolidiranoj bilanci na dan 30. lipnja 2022. godine iznosi ukupno 6.024.203,14 kn, a odnosi se na potraživanja proračuna u iznosu od 5.790.577,55 kn ili 96,1% udjela i potraživanja proračunskih korisnika i to Dječjeg vrtića Viškovo u iznosu od 233.207,77 kn ili 3,9% udjela. U ukupno iskazanim potraživanjima proračuna, nedospjela potraživanja iznose 3.570.676,65 kn ili 61,7% ukupnih potraživanja, dok je dospjelo preostalih 2.220.318,72 kn ili 38,3% potraživanja. U ukupno iskazanim potraživanjima Dječjeg vrtića Viškovo, nedospjela potraživanja iznose 199.107,50 kn ili 85,3% ukupnih potraživanja, dok je dospjelo preostalih 34.100,27 kn ili 14,7% potraživanja. Za naplatu dospjelih potraživanja se redovito poduzimaju odgovarajuće mjere te provode ovršni i drugi propisani postupci naplate. U usporedbi sa stanjem na dan 30. lipnja prethodne 2021. godine ukupni iznos potraživanja za prihode proračuna smanjen je za 31,1%, a iznos dospjelih potraživanja za 42,4%. Analitički prikaz stanja potraživanja po pojedinoj vrsti proračunskih prihoda iskazan je u nastavku:

|  |  |  |
| --- | --- | --- |
| **BROJČANA OZNAKA I NAZIV RAČUNA** | | **STANJE NA DAN 30. 06. 2022.** |
| 1 | | 2 |
|  | **Potraživanja za prihode proračuna** | **5.790.995,37** |
| **16** | **Potraživanja za prihode poslovanja proračuna** | **5.769.577,55** |
| **161** | **Potraživanja za poreze** | **2.569.496,63** |
| 1613 | Porezi na imovinu | 2.549.554,16 |
|  | - porez na kuće za odmor | 12.306,50 |
|  | - porez na promet nekretnina | 2.537.247,66 |
| 1614 | Porezi na robu i usluge | 19.942,47 |
|  | - porezi na potrošnju | 19.942,47 |
| **164** | **Potraživanja za prihode od imovine** | **195.112,49** |
| 1641 | Potraživanja za prihode od financijske imovine (zatezne kamate) | 89.502,44 |
| 1642 | Potraživanja za prihode od nefinancijske imovine | 105.610,05 |
|  | - potraživanja od zakupa poslovnog prostora | 21.483,44 |
|  | - potraživanja od refundacije zajedničkih troškova  - potraživanja za ostale prihode od imovine (grobne naknade) | 9.699,45  74.427,16 |
| **165** | **Potraživanja za upravne, administrativne i druge pristojbe i naknade** | **3.004.968,43** |
| 1651  1652 | Potraživanja za upravne i administrativne pristojbe  Potraživanja za prihode po posebnim propisima | 4.180,40  276.506,88 |
|  | - potraživanja za prihode vodnog gospodarstva  - potraživanja za sredstva za izgradnju zajedničke sortirnice  - ostali prihodi | 237.442,22  9.919,89  29.144,77 |
| 1653 | Potraživanja za komunalne doprinose i naknade | 2.724.281,15 |
|  | - potraživanja za komunalne doprinose | 1.492.082,94 |
|  | - potraživanja za komunalne naknade | 468.684,93 |
|  | - sumnjiva i sporna potraživanja | 763.513,28 |
| **17** | **Potraživanja za prihode proračuna od prodaje nefinancijske imovine** | **21.417,82** |
|  | **Potraživanja za prihode proračunskih korisnika** | **233.207,77** |
| **16** | **Potraživanja za prihode poslovanja Dječjeg vrtića Viškovo** | **233.207,77** |
| **165** | **Potraživanja za upravne, administrativne i druge pristojbe i naknade** | **233.207,77** |
| 1652 | Potraživanja za prihode po posebnim propisima | 233.207,77 |
|  | - potraživanja za prihode od sufinanciranja smještaja djece u vrtiću | 233.207,77 |

**STANJE NEPODMIRENIH DOSPJELIH OBVEZA**

Prema stanju obveza na dan 30. lipnja 2022. godine nisu evidentirane nepodmirene dospjele obveze proračuna i proračunskih korisnika.

Ukupno evidentirane nedospjele obveze konsolidiranog proračuna na kraju ovog izvještajnog razdoblja utvrđene su u iznosu od 27.228.461,13 kn, od čega obveze za rashode poslovanja iznose 2.390.854,71 kn, obveze za nabavu nefinancijske imovine 3.094.692,26 kn i obveze za financijsku imovinu, odnosno obveze po kreditnim zaduženjima 21.742.914,16 kn.

**STANJE POTENCIJALNIH OBVEZA PO OSNOVI SUDSKIH POSTUPKA**

Stanje potencijalnih obveza po osnovi sudskih postupaka na dan 30. lipnja 2022. godine, prema vrijednosti pokrenutih sporova, iznosi ukupno 12.083.206,52 kn, što uključuje potencijalne obveze po vrijednosti spora u iznosu od 12.081.831,52 kn i parnične troškove u iznosu od 1.375,00 kn, a u cijelosti se odnosi na potencijalne obveze proračuna, s obzirom da proračunski korisnici nemaju obveza po toj osnovi. Iznos potencijalnih obveza za naknadu kamata nije uključen u ovim podacima, s obzirom da je isti moguće točno utvrditi tek po okončanju pojedinog spora.

Prema raspoloživim podacima na dan 30. lipnja 2022. godine potencijalne obveze proračuna po osnovi naknade parničnih troškova poznate su samo za jedan postupak i iznose 1.375,00 kn, dok će za preostale postupke iste biti poznate tek po okončanju sporova. Analitički prikaz potencijalnih obveza po osnovi sudskih postupaka prema vrsti sporova iskazan je u nastavku:



1. **IZVJEŠTAJ O IZVRŠENIM PRERASPODJELAMA**

Tijekom ovog izvještajnog razdoblja Općinska načelnica je sukladno odredbama članka 17. Odluke o izvršavanju proračuna Općine Viškovo za 2021. godinu („Službene novine Općine Viškovo“, broj 19/21.) odobrila je dana 23. lipnja 2022. godine preraspodjelu unutar stavki Posebnog dijela Proračuna Općine Viškovo za 2022. godinu do propisanih 5% umanjenja na proračunskoj stavci koja se umanjuje, kako slijedi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Razdjel/glava | Program | Aktivnost/projekt | Račun | Izvor | Stavka | Plan za 2022. | Povećanje | Smanjenje | % povećanja /smanjenja |
| 003 /  00301 | 2011 | K211105 | 451 | 110 | Dodatna ulaganja na građ. objektima (p. 365) | 85.000 | 20.000 |  | 23,53 |
| 003 /  00301 | 4004 | A441003 | 323 | 110 | Intelektualne usluge - zaštita od požara (p. 884) | 5.000 | 20.000 |  | 400,00 |
| 003 /  00301 | 4004 | A441010 | 329 | 110 | Ostali nespomenuti rashodi (p. 896) | 1.000 | 1.000 |  | 100,00 |
| 003 /  00301 | 3000 | K301002 | 423 | 110 | Prijevozna sredstva (p. 634, 638) | 160.000 | 50.000 |  | 31,25 |
| 003 /  00301 | 2005 | A251020 | 381 | 110 | Tekuće donacije (p. 464) | 65.000 | 5.000 |  | 7,69 |
| 003 /  00301 | 4006 | K461007 | 421 | 110 | Građevinski objekti (p. 955) | 335.000 | 65.000 |  | 19,40 |
| 003 /  00301 | 4003 | A431003 | 422 | 110 | Postrojenja i oprema (p. 828) | 50.000 | 15.000 |  | 30.00 |
| 003 /  00301 | 4004 | A441005 | 323 | 110 | Rashodi za usluge (p. 875) | 10.000 | 10.000 |  | 100.00 |
| 003 /  00301 | 2017 | A217100 | 323 | 110 | Rashodi za usluge (p. 497) | 25.000 | 39.000 |  | 156,00 |
| 003 /  00301 | 2011 | A211106 | 372 | 110 | Ostale naknade iz proračuna (p. 366) | 10.430.000 |  | 225.000 | 2,16 |
|  |  |  |  |  | **U k u p n o** |  | **225.000** | **225.000** |  |

Budući da Proračunom Općine Viškovo za 2022. godinu („Službene novine Općine Viškovo“, broj 19/21.) nisu predviđeni ili nisu u dovoljnom iznosu planirani određeni rashodi za koje je naknadno utvrđena potreba njihovog izvršavanja, ovom se Odlukom o preraspodjeli unutar proračunskih stavaka Razdjela 003: Upravna tijela, Glave 00301: Jedinstveni upravni odjel izvršila preraspodjela planiranih sredstava na određenim proračunskim stavkama na način da su dodatno planirana, odnosno osigurana potrebna sredstva za naknadno utvrđene potrebe, dok je u granicama propisanih ograničenja umanjena proračunska stavka rashoda za koje je procijenjena takva mogućnost umanjenja. Također, ova preraspodjela planira se izvršiti unutar izvora financiranja: opći prihodi i primici proračuna te se u tom dijelu prethodno doneseni plan izvora ne mijenja.

***OBRAZLOŽENJE POSEBNOG DIJELA PRORAČUNA***

U nastavku se daje pregled izvršenja programa, odnosno aktivnosti i projekata u okviru razdjela/glava definiranih u skladu s organizacijskom klasifikacijom u Posebnom dijelu Proračuna Općine Viškovo za 2022. godinu.

Također, daje se i pregled izvršenja postavljenih ciljeva koji se planiranim programima namjeravaju postići te pokazatelje uspješnosti realizacije tih ciljeva u ovom izvještajnom razdoblju s odgovarajućim obrazloženjima odstupanja.

**RAZDJEL: 001 PREDSTAVNIČKO TIJELO**

**Glava: 00101 OPĆINSKO VIJEĆE**

**PROGRAM 1000 DJELATNOST PREDSTAVNIČKOG TIJELA**

Planirana sredstva za provođenje programa iznose 633.000,00 kuna, dok izvršenje iznosi 384.864,66 kuna, dakle program je izvršen sa 61%.

Unutar programa planirane su slijedeće aktivnosti:

**A101001 Osnovne aktivnosti predstavničkog tijela**

U sklopu ove aktivnosti planirani su rashodi vezani uz: naknade za rad predstavničkog tijela, članarine i općinske nagrade. Planirana sredstva za provođenje navedene aktivnosti iznose 442.000,00 kuna, a realizirano je 301.054,88 kuna, odnosno 68%.

**Cilj:** Djelotvorno izvršavanje funkcije Općinskog vijeća Općine Viškovo i povećanje kvalitete rada. Cilj je izvršen u skladu s planom.

|  |  |
| --- | --- |
| **Pokazatelj rezultata** | Redovito održavanje sjednica Općinskog vijeća, dostavljanje materijala u elektronskom obliku, redovita isplata naknada i troškova članovima Općinskog vijeća, odborima, nezavisnim vijećnicima, obračun i uplata zakonskih davanja u predviđenim rokovima |
| **Definicija** | Redovnim radom i donošenjem općih akata općinskog vijeća omogućuje se djelotvorno izvršavanje funkcije izvršne vlasti i općinske uprave |
| **Jedinica** | Broj |
| **Ciljana vrijednost (2022.)** | 8-10 |
| **Ostvarena vrijednost u izvještajnom razdoblju** | 4 |

**A101012 Posebne aktivnosti predstavničkog tijela**

U sklopu ove aktivnosti planirani su rashodi vezani uz: mjesečne objave promidžbenog teksta o Općini Viškovo u Primorskom Novom listu, objava akata općinskog vijeća u Službenim novinama Općine Viškovo, rashodi vezani za najam opreme potrebne za održavanje sjednica općinskog vijeća i rashodi koji se odnose na reprezentaciju predstavničkog tijela.

Planirana sredstva za provođenje navedene aktivnosti iznose 121.000,00 kuna, a realizirano je 57.529,78 kuna, odnosno 48%.

**Cilj:** Pravodobno, svrsishodno i temeljito informiranje mještana o donesenim aktima Općinskog vijeća Općine Viškovo. Cilj je izvršen u skladu s planom.

|  |  |
| --- | --- |
| **Pokazatelj rezultata** | Stupanj informiranosti mještana Općine Viškovo |
| **Definicija** | Većom informiranošću ostvaruje se između mještana i Općine bolja suradnja u rješavanju njihovih potreba |
| **Jedinica** | % stanovništva |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**A101004 Potpore političkim strankama i listama birača**

U sklopu ove aktivnosti planirani su rashodi vezani uz financiranje političkih stranaka vijećnika i nezavisnih vijećnika.

Planirana sredstva za provođenje navedene aktivnosti iznose 53.000,00 kuna, a realizirano je 26.280,00 kuna, odnosno 50%.

**Cilj:** Financijska potpora političkim strankama i nezavisnim vijećnicima. Cilj je izvršen u skladu s planiranim.

|  |  |
| --- | --- |
| **Pokazatelj rezultata** | Aktivno sudjelovanje vijećnika i nezavisnih vijećnika u radu Općinskog vijeća |
| **Definicija** | Rad općinskih vijećnika |
| **Jedinica** | Broj vijećnika |
| **Ciljana vrijednost (2022.)** | 15 |
| **Ostvarena vrijednost u izvještajnom razdoblju** | 15 |

**A101003 Osnovne aktivnosti Savjeta mladih**

U sklopu ove aktivnosti planirani su rashodi za intelektualne usluge, ostale usluge, te rashodi vezani uz rashode reprezentacije i ostali nespomenuti rashodi poslovanja.

Planirana sredstva za provođenje navedene aktivnosti iznose 17.000,00 kuna, a realizirano je 0 kuna, odnosno 0%. Odstupanja u odnosu na plan pojavljuju se iz razloga što tijekom prve polovice 2022.g. nije bio konstituiran novi saziv Savjeta mladih.

**Cilj:** Predlaganje općinskom vijeću donošenje programa i drugih akata od značenja za unapređivanje položaja mladih na području Općine Viškovo te način rješavanja navedenih pitanja. Predlaganje mjera za ostvarivanje i provedbu odluka i programa o skrbi za mlade. Vođenje brige o informiranosti mladih o svim pitanjima značajnim za unapređivanje položaja mladih. Savjet mladih osniva se kao savjetodavno tijelo općinskog vijeća Općine Viškovo u cilju aktivnog uključivanja mladih u javni život Općine Viškovo.

|  |  |
| --- | --- |
| **Pokazatelj rezultata** | Povećanje aktivnosti Savjeta mladih kroz prihvaćeni program od strane Općinskog vijeća |
| **Definicija** | Svojim aktivnim radom Savjet mladih pomaže mladim ljudima da se postupno aktivno uključe u javni život Općine Viškovo |
| **Jedinica** | Broj aktivnosti u sklopu Programa Savjeta mladih |
| **Ciljana vrijednost (2022.)** | 0 |
| **Ostvarena vrijednost u izvještajnom razdoblju** | 0 |

**Glava: 00102 MJESNI ODBOR MARČELJI**

**PROGRAM 1003 AKTIVNOSTI MJESNOG ODBORA**

Planirana sredstva za provođenje programa iznose 47.000,00 kuna, dok izvršenje iznosi 14.431,56 kuna, dakle program je izvršen sa 31%.

Unutar programa planirane su slijedeće aktivnosti:

**A131001 Osnovne aktivnosti Mjesnog odbora Marčelji**

U sklopu ove aktivnosti planirani su rashodi vezani uz: rashode za intelektualne i osobne usluge, reprezentacija, naknade za rad tijela MO Marčelji, rashode za nabavu uređaja i opreme, kao i ostali materijalni rashodi - COVID.

Planirana sredstva za provođenje navedene aktivnosti iznose 47.000,00 kuna, a realizirano je 14.431,56 kuna, odnosno 31%.

**Cilj:** Razvijanje mjesne samouprave. Cilj se realizira dinamikom planiranih aktivnosti.

|  |  |
| --- | --- |
| **Pokazatelj rezultata** | Stupanj razvijenosti mjesne samouprave |
| **Definicija** | Većim stupnjem mjesne samouprave bolje su zadovoljene potrebe mještana MO Marčelji |
| **Jedinica** | Broj programa |
| **Ciljana vrijednost (2022.)** | 4 |
| **Ostvarena vrijednost u izvještajnom razdoblju** | 0 |

**Glava: 00103 VIJEĆE SRPSKE NACIONALNE MANJINE**

**PROGRAM 1000 DJELATNOST PREDSTAVNIČKOG TIJELA**

Planirana sredstva za provođenje programa iznose 80.000,00 kuna, dok izvršenje iznosi 36.357,08 kuna, dakle program je izvršen sa 45%.

Unutar programa planirane su slijedeće aktivnosti:

**A101011 Rad Vijeća srpske nacionalne manjine**

U sklopu ove aktivnosti planirani su rashodi vezani za naknade za rad članova Vijeća srpske nacionalne manjine, rashodi za uredski materijal, reprezentaciju i ostali materijalni rashodi – COVID.

Planirana sredstva za provođenje navedene aktivnosti iznose 80.000,00 kuna, a realizirano je 36.357,08 kuna, odnosno 45%.

**Cilj:** Sudjelovanje srpske nacionalne manjine u javnom životu Općine Viškovo. Cilj je izvršen u skladu s realizacijom aktivnosti.

|  |  |
| --- | --- |
| **Pokazatelj rezultata** | Broj aktivnosti Vijeća srpske nacionalne manjine |
| **Definicija** | Sudjelovanje srpske nacionalne manjine u javnom životu Općine Viškovo putem VSNM |
| **Jedinica** | Broj |
| **Ciljana vrijednost (2022.)** | 2 |
| **Ostvarena vrijednost u izvještajnom razdoblju** | 1 |

**Glava: 00104 VIJEĆE BOŠNJAČKE NACIONALNE MANJINE**

**PROGRAM 1000 DJELATNOST PREDSTAVNIČKOG TIJELA**

Planirana sredstva za provođenje programa iznose 80.000,00 kuna, dok izvršenje iznosi 34.772,00 kuna, dakle program je izvršen sa 43%. Unutar programa planirane su slijedeće aktivnosti:

**A101013 Rad Vijeća bošnjačke nacionalne manjine**

U sklopu ove aktivnosti planirani su rashodi vezani uz: naknade članovima vijeća, rashodi vezani za prijevoz, rashodi intelektualnih usluga i reprezentacija.

Planirana sredstva za provođenje navedene aktivnosti iznose 80.000,00 kuna, a realizirano je 34.772,00 kuna, odnosno 43%.

**Cilj:** Sudjelovanje bošnjačke nacionalne manjine u javnom životu Općine Viškovo. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj aktivnosti vijeća bošnjačke nacionalne manjine |
| **Definicija** | Sudjelovanje bošnjačke nacionalne manjine u javnom životu Općine Viškovo |
| **Jedinica** | Broj |
| **Ciljana vrijednost (2022.)** | 2 |
| **Ostvarena vrijednost u izvještajnom razdoblju** | 4 |

**RAZDJEL: 002 IZVRŠNO TIJELO**

**Glava: 00201 NOSITELJI IZVRŠNIH OVLASTI**

**PROGRAM 1001 DJELATNOST NOSITELJA IZVRŠNIH OVLASTI**

Planirana sredstva za provođenje programa iznose 455.000,00 kuna, dok izvršenje iznosi 184.524,82 kuna, dakle program je izvršen sa 41%.

Unutar programa planirane su slijedeće aktivnosti:

**A111006 Osnovne aktivnosti nositelja izvršnih ovlasti**

U sklopu ove aktivnosti planirani su rashodi vezani za plaće za redovan rad, doprinosi za zdravstveno osiguranje i zapošljavanje, službena putovanja, stručno usavršavanje nositelja izvršnih ovlasti i reprezentaciju, ostali nespomenuti rashodi za protokol i tekuće donacije u novcu.

Planirana sredstva za provođenje navedene aktivnosti iznose 355.000,00 kuna, a realizirano je 184.524,82 kuna, odnosno 52%.

**Cilj:** Djelotvorno izvršavanje osnovnih zadaća i poslova nositelja izvršnih ovlasti. Cilj je izvršen u skladu s planom.

|  |  |
| --- | --- |
| **Pokazatelj rezultata** | Izvršavanje poslova iz djelokruga rada |
| **Definicija** | Učinkovito i pravovremeno izvršavanje preuzetih obveza iz djelokruga rada |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**RAZDJEL: 003 UPRAVNA TIJELA**

**Glava: 00301 JEDINSTVENI UPRAVNI ODJEL**

**PROGRAM 2000 AKTIVNOSTI UREDA NAČELNIKA**

Planirana sredstva za provođenje programa iznose 1.144.000,00 kuna, dok izvršenje iznosi 428.143,75 kuna, dakle program je izvršen sa 37%. Unutar programa planirane su slijedeće aktivnosti:

**A201001 Osnovne aktivnosti ureda načelnika**

U sklopu ove aktivnosti planirani su rashodi vezani za materijalne rashode i to za uredski i ostali materijal, usluge vezane za objave oglasa i natječaja, rashodi vezani za odvjetničke usluge, ostale intelektualne usluge, sudske pristojbe i javnobilježničke naknade, usluge pošte i prijevoza, za troškove sudskih postupaka, te zaštitarske usluge.

Planirana sredstva za provođenje navedene aktivnosti iznose 665.000,00 kuna, a realizirano je 307.188,31 kuna, odnosno 46%.

**Cilj:** Djelotvorno izvršavanje osnovnih zadaća i poslova iz djelokruga rada. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Izvršavanje poslova iz djelokruga rada |
| **Definicija** | Obavljanje protokolarnih i administrativnih poslova vezanih za rad Općinskog načelnika i njegove zamjenike, Općinskog vijeća i njihovih radnih tijela, upravni, pravni, administrativni, opći i tehnički poslovi za potrebe općinske uprave, imovinsko-pravni poslovi, poslovi u vezi protokola i prigodnih svečanosti, informiranje sukladno zakonskim propisima |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**A201002 Manifestacije u organizaciji Općine**

U sklopu ove aktivnosti planirani su rashodi vezani uz: usluge promidžbe i informiranja o održavanju manifestacija, najam razglasa, troškovi reprezentacije, intelektualne i osobne usluge, usluge tekućeg održavanja za manifestacije, usluge prijevoza, promidžbe i informiranja, intelektualne i ostale usluge vezane za izradu monografije Općine Viškovo, ostale usluge i ostali nespomenuti rashodi.

Planirana sredstva za provođenje navedene aktivnosti iznose 220.000,00 kuna, a realizirano je 64.783,64 kuna, odnosno 29%. Odstupanja u odnosu na plan pojavljuju se iz razloga što će se troškovi vezani za izradu monografije Općine Viškovo realizirati u drugoj polovici 2022.g.

**Cilj:** Uspješna i kvalitetna organizacija manifestacija. Cilj je izvršen u skladu s planom.

|  |  |
| --- | --- |
| **Pokazatelj rezultata** | Broj uspješno organiziranih manifestacija |
| **Definicija** | Manifestacijama u organizaciji Općine promoviraju se programi udruga prihvaćeni u proračunskoj godini |
| **Jedinica** | Broj |
| **Ciljana vrijednost (2022.)** | 2 |
| **Ostvarena vrijednost u izvještajnom razdoblju** | 1 |

**A201004 Izdavanje Glasnika Općine Viškovo s prilozima**

U sklopu ove aktivnosti planirani su rashodi vezani uz: tiskanje Glasnika Općine Viškovo, tiskanje proračuna u malom, tiskanje Dječjeg proračuna te intelektualne usluge vezano za pripremu i pisanje tekstova za potrebe Glasnika.

Planirana sredstva za provođenje navedene aktivnosti iznose 174.000,00 kuna, a realizirano je 51.171,80 kuna, odnosno 29%. Odstupanja u odnosu na plan pojavljuju se iz razloga što je drugi broj Glasnika u 2022.g. izdan tijekom lipnja, a fakturiran i plaćen u srpnju 2022.g.

**Cilj:** Izdavanje planiranog broja Glasnika. Cilj se izvršava planiranom dinamikom izdavanja Glasnika.

|  |  |
| --- | --- |
| **Pokazatelj rezultata** | Broj objavljenih Glasnika |
| **Definicija** | Pravovremenim izdavanjem svih brojeva Glasnika mještani Općine Viškovo upoznati su sa radom općinske uprave, donesenim aktima Općinskog vijeća, objavljenim oglasima, manifestacijama, izvršenim programima udruga te ostalim zbivanjima značajnim za život i rad u Općini Viškovo |
| **Jedinica** | broj |
| **Ciljana vrijednost (2022.)** | 4 |
| **Ostvarena vrijednost u izvještajnom razdoblju** | 2 |

**A201006 Javni red i sigurnost**

U sklopu ove aktivnosti planirani su rashodi vezani uz potporu HGSS – stanica Rijeka.

Planirana sredstva za provođenje navedene aktivnosti iznose 10.000,00 kuna, a realizirano je 5.000,00 kuna ili 50%.

**Cilj:** Djelotvorno izvršavanje poslova iz djelokruga rada HGSS-stanica Rijeka. Cilj je izvršen u skladu s planom.

|  |  |
| --- | --- |
| **Pokazatelj rezultata** | Izvršavanje poslova iz djelokruga rada HGSS-stanica Rijeka |
| **Definicija** | Djelotvorno i uspješno izvršavanje akcija spašavanja ljudi i stvari |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**A201005 Potpore udrugama od posebnog značaja**

U sklopu ove aktivnosti planirani su rashodi vezani uz financiranje programa i projekata udruga od posebnog značaja (Domovinski rat, NOB).

Planirana sredstva za provođenje navedene aktivnosti iznose 75.000,00 kuna, a realizirano je 0 kuna, odnosno 0%. Odstupanja koja utječu na manju realizaciju od planirane odnose se na činjenicu da se sredstva isplaćuju sukladno izvršenim aktivnostima i podnesenim zahtjevima udruga, a u ovom slučaju će to biti u drugoj polovici godine.

**Cilj:** Poštivanje tekovina Domovinskog rata i NOB-a obilježavanje svih važnijih datuma i obljetnica. Cilj po ovoj aktivnosti se realizira u skladu s potrebom korisnika sredstava.

|  |  |
| --- | --- |
| **Pokazatelj rezultata** | Broj uspješno provedenih programa i projekata |
| **Definicija** | Obilježavanjem obljetnica i važnijih datuma vezano uz Domovinski rat i NOB prenosi se značaj istih na nove naraštaje |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**PROGRAM 2011 PREDŠKOLSKI ODGOJ I SKRB O DJECI**

Planirana sredstva za provođenje programa iznose 11.009.000,00 kuna, dok izvršenje iznosi 5.800.858,43 kuna, dakle program je izvršen sa 53%.

Unutar programa planirane su i izvršene slijedeće aktivnosti i kapitalni projekti:

**K211105 Izgradnja i opremanje objekata predškolskog odgoja**

U sklopu ovog kapitalnog projekta planirani su rashodi za dodatna ulaganja na dječjem vrtiću Viškovo te sredstva za izmjenu projektne dokumentacije pristupnog puta novo planiranog vrtića i buduće crpne stanice.

Planirana sredstva za provođenje navedenog kapitalnog projekta iznose 120.000,00 kuna, a u izvještajnom razdoblju realizirano je 94.592,00 kuna, odnosno 79 %.

U izvještajnom razdoblju dostavljene su nadležnom Upravnom odjelu u Primorsko-goranskoj županiji dopune zahtjeva za izdavanje građevinske dozvole za rekonstrukciju postojećih potpornih zidova uz postojeću prometnicu i izgradnja pomoćne građevine u službi postojeće građevine dječjeg vrtića Viškovo te za izgradnju potpornih zidova i izvedbu novog pješačkog pristupnog puta crpnoj stanici. Na natječaj Nacionalnog plana oporavka prijavljen je za sufinanciranje projekt novog vrtića i jaslica u Viškovu. Financijska realizacija ovog kapitalnog projekta odnosi se na dodatna ulaganja na objektu područnog vrtića u Marčeljima, a koja su financijski teretila ovu proračunsku godinu.

**Cilj 1.:** Dodatna ulaganja na dječjem vrtiću Viškovo. U izvještajnom razdoblju izvršena je priprema za nabavu i provedbu ulaganja, a sama realizacija očekuje se u drugom izvještajnom razdoblju.

|  |  |
| --- | --- |
| **Pokazatelj rezultata** | Izvršena potrebna dodatna ulaganja na postojećem vrtiću tijekom tekuće godine |
| **Definicija** | Postizanje što boljih uvjeta potrebnih za kvalitetan, siguran i ugodan boravak djece u vrtiću i jaslicama |
| **Jedinica** | Komplet |
| **Ciljana vrijednost (2022.)** | 1 |
| **Ostvarena vrijednost u izvještajnom razdoblju** | 0 |

**Cilj 2.:** Izrada projektne dokumentacije za pristupni put novog vrtića i jaslica. Cilj još nije u potpunosti ostvaren, u tijeku je ishođenje građevinske dozvole pred nadležnim odjelom u Primorsko-goranskoj županiji.

|  |  |
| --- | --- |
| **Pokazatelj rezultata** | gotovost dokumentacije |
| **Definicija** | postizanje dostatnog prostora za potrebe u predškolskom odgoju |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 98 |

**A211106 Sufinanciranje smještaja djece u predškolskim ustanovama**

U sklopu ove aktivnosti planirani su rashodi vezani uz troškove sufinanciranja smještaja djece u predškolskim ustanovama čiji osnivač nije Općina Viškovo.

Planirana sredstva za provođenje navedene aktivnosti iznose 10.205.000,00 kuna, a realizirano je 5.508.150,95 kuna, odnosno 54%.

**Cilj**: Zadovoljavanje potreba mještana vezanih uz predškolski odgoj i obrazovanje u predškolskim ustanovama čiji osnivač nije Općina Viškovo. Cilj se izvršava u skladu s planom.

|  |  |
| --- | --- |
| **Pokazatelj rezultata** | Broj korisnika predškolskog odgoja i obrazovanja u predškolskim ustanovama čiji osnivač nije Općina Viškovo |
| **Definicija** | Sufinanciranje smještaja djece u predškolskim ustanovama čiji osnivač nije Općina Viškovo |
| **Jedinica** | Broj |
| **Ciljana vrijednost (2022.)** | 510 |
| **Ostvarena vrijednost u izvještajnom razdoblju** | 538 |

**A211107 Ostale pomoći i naknade obiteljima za djecu**

U sklopu ove aktivnosti planirani su rashodi vezani uz: zadovoljavanje potreba djece sa smetnjama u razvoju i to u vidu usluga prijevoza te djece do škole, pomoć za opremu novorođenog djeteta (povećana sredstva u odnosu na 2021 godinu), kao i rashodi potrebni za rad logopeda. Planirani su i rashodi za poklon pakete učenicima prvih razreda osnovnih škola te poklon paketi predškolskoj djeci u vrijeme božićnih i novogodišnjih blagdana, poklon paketi Djeda Božićnjaka i rashodi za tekuće donacije. Također, planirni su i rashodi za rad defektologa s djecom kod kojih se iskazala potreba za istim.

Planirana sredstva za provođenje navedene aktivnosti iznose 684.000,00 kuna, a realizirano je 198.115,48 kuna, odnosno 29%. Odstupanja koja utječu na manju realizaciju od planirane odnose se na činjenicu da se veliki dio aktivnosti provodi u drugoj polovici godine.

**Cilj 1:** Briga i pomoć djeci sa posebnim potrebama, povećanje nataliteta. Cilj se izvršava planiranom dinamikom.

|  |  |
| --- | --- |
| **Pokazatelj rezultata** | Broj dodijeljenih pomoći za opremu novorođenčadi, broj paketa prvašićima i djeci predškolskog uzrasta. |
| **Definicija** | Dodjelom prigodnih poklona postiže se veće zadovoljstvo stanovništva. |
| **Jedinica** | Broj |
| **Ciljana vrijednost (2022.)** | 170 novorođene djece, 170 prvašića, 920 djece koja dobiju poklon Djeda Božićnjaka |
| **Ostvarena vrijednost u izvještajnom razdoblju** | 96 novorođene djece |

**Cilj 2:** Pomoć djeci koja imaju potrebe za uslugom logopeda. Cilj se izvršava u skladu s planom.

|  |  |
| --- | --- |
| **Pokazatelj rezultata** | Broj djece koja su obuhvaćena logopedskom terapijom |
| **Definicija** | Uključivanjem djece koja imaju poremećaje s govorom u logopedsku terapiju liječe se odnosno u potpunosti uklanjaju teškoće kako bi djeca nesmetano krenula u školu |
| **Jedinica** | Broj |
| **Ciljana vrijednost (2022.)** | 15 |
| **Ostvarena vrijednost u izvještajnom razdoblju** | 10 |

**PROGRAM 2003 JAVNE POTREBE U OBRAZOVANJU**

Planirana sredstva za provođenje programa iznose 11.905.000,00 kuna, dok izvršenje iznosi 1.171.592,02 kuna, dakle program je izvršen sa 10%.

Unutar programa planirane su i izvršene slijedeće aktivnosti i kapitalni projekti:

**K231011 Izgradnja i opremanje školskih objekata**

U sklopu ovog kapitalnog projekta planirani su rashodi za izgradnju nove škole u Marinićima te izgradnju igrališta i parkirališta uz OŠ Marinići te rashodi za izmjenu projektne dokumentacije za OŠ Marinići a vezano za spajanje na sanitarni kolektor u sklopu sustava aglomeracije Rijeka.

Planirana sredstva za provođenje navedenog kapitalnog projekta iznose 10.350.000,00 kuna, a u izvještajnom razdoblju realizirano je 210.828,13 kuna, odnosno 2 %.

U ovom izvještajnom razdoblju deponirao se dio viška iskopa sa izgradnje Kuće Halubajskega zvončara na lokaciji sportskih igrališta uz osnovnu školu „Marinići“, a sve sukladno zakonskoj regulativi u suradnji sa nadležnim inspektoratom i Ministarstvom.

**Cilj 1.:** Izgradnja igrališta uz OŠ Marinići. Cilj nije realiziran jer je uvjetovan dinamikom usvajanja Nacionalnog plana oporavka i otpornosti 2021.-2026. Istim je definirana izgradnja školskih objekata kao jedna od prioritetnih novih mjera te je daljnja dinamika dogovorena sa osnivačem buduće ustanove nove škole Primorsko-goranskom županijom i resornim Ministarstvom koji definiraju dinamiku i uvjete natječaja za dodjelu EU sredstava po navedenom planu te osiguravaju sve ostale uvjete za početak rada škole (kadrovske, tehničke i materijalne).

|  |  |
| --- | --- |
| **Pokazatelj rezultata** | Izgradnja igrališta uz OŠ Marinići |
| **Definicija** | Postizanje dodatnog prostora za provođenje programa osnovnoškolskog obrazovanja |
| **Jedinica** | % |
| **Ciljana vrijednost (2022.)** | 12 |
| **Ostvarena vrijednost u izvještajnom razdoblju** | 0 |

**Cilj 2.:** Sufinanciranje izgradnje nove škole Marinići. Cilj nije realiziran jer je uvjetovan dinamikom usvajanja Nacionalnog plana oporavka i otpornosti 2021.-2026. Istim je definirana izgradnja školskih objekata kao jedna od prioritetnih novih mjera te je daljnja dinamika dogovorena sa osnivačem buduće ustanove nove škole Primorsko-goranskom županijom i resornim Ministarstvom koji definiraju dinamiku i uvjete natječaja za dodjelu EU sredstava po navedenom planu te osiguravaju sve ostale uvjete za početak rada škole (kadrovske, tehničke i materijalne).

|  |  |
| --- | --- |
| **Pokazatelj rezultata** | Izgradnja OŠ Marinići |
| **Definicija** | Postizanje dodatnog prostora za provođenje programa osnovnoškolskog obrazovanja |
| **Jedinica** | % |
| **Ciljana vrijednost (2022.)** | 20 |
| **Ostvarena vrijednost u izvještajnom razdoblju** | 0 |

**Cilj 3.:** Izgradnja parkirališta uz OŠ Marinići. Cilj nije realiziran jer je uvjetovan dinamikom usvajanja Nacionalnog plana oporavka i otpornosti 2021.-2026. Istim je definirana izgradnja školskih objekata kao jedna od prioritetnih novih mjera te je daljnja dinamika dogovorena sa osnivačem buduće ustanove nove škole Primorsko-goranskom županijom i resornim Ministarstvom koji definiraju dinamiku i uvjete natječaja za dodjelu EU sredstava po navedenom planu te osiguravaju sve ostale uvjete za početak rada škole (kadrovske, tehničke i materijalne).

|  |  |
| --- | --- |
| **Pokazatelj rezultata** | Izgradnja parkirališta uz OŠ Marinići |
| **Definicija** | Osiguranje parkirališnih površina za potrebe osnovne škole |
| **Jedinica** | % |
| **Ciljana vrijednost (2022.)** | 9 |
| **Ostvarena vrijednost u izvještajnom razdoblju** | 0 |

**A231009 Javne potrebe iznad standarda u osnovnom obrazovanju**

U sklopu ove aktivnosti planirani su rashodi vezani uz: nagrade odličnim učenicima i učeniku generacije, subvencije produženog boravka u osnovnim školama, sufinanciranje programa iznad standarda u osnovnom školstvu, nabavu radnih bilježnica za učenike osnovne škole, te za ostale potpore i pokroviteljstva u školstvu.

Planirana sredstva za provođenje navedene aktivnosti iznose 935.000,00 kuna, a realizirano je 455.845,09 kuna, odnosno 49%.

**Cilj:** Povećanje standarda učenika osnovnih škola i njihovih obitelji. Cilj se izvršava u skladu s planiranom dinamikom.

|  |  |
| --- | --- |
| **Pokazatelj rezultata** | Broj ispunjenih zahtjeva, broja odličnih učenika, zadovoljenje potreba za novim udžbenicima, broj pomoćnika u nastavi |
| **Definicija** | Dodjelom nagrade odlikašima i učeniku generacije potiče se kod djece želja za postizanjem što boljih rezultata. Nabavkom knjiga i sufinanciranjem produženog boravka obiteljima se pomaže u školovanju njihove djece. Zadovoljenjem potreba djece s posebnim potrebama postiže se njihovo bolje uključivanje u sve sfere života. |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**A231010 Javne potrebe iznad standarda u srednjem i visokom obrazovanju**

U sklopu ove aktivnosti planirani su rashodi vezani uz: sufinanciranje javnog prijevoza studentima te dodjelu stipendija učenicima i studentima.

Planirana sredstva za provođenje navedene aktivnosti iznose 620.000,00 kuna, a realizirano je 504.918,80 kuna, odnosno 81%.

**Cilj:** Povećanje standarda studenata i njihovih obitelji. Cilj se izvršava u skladu s planiranom dinamikom.

|  |  |
| --- | --- |
| **Pokazatelj rezultata** | Broj dodijeljenih stipendija, broj zahtjeva za subvenciju prijevoza |
| **Definicija** | Dodjelom stipendija učenicima srednjih škola i studentima postiže se kod njih želja za učenjem i daljnjim napredovanjem u radu. |
| **Jedinica** | Broj / % |
| **Ciljana vrijednost (2022.)** | 180/100 % riješenih zahtjeva |
| **Ostvarena vrijednost u izvještajnom razdoblju** | 178/100 % riješenih zahtjeva |

**PROGRAM 2005 JAVNE POTREBE U KULTURI I RELIGIJI**

Planirana sredstva za provođenje programa iznose 32.007.500,00 kuna, dok izvršenje iznosi 3.809.823,75 kuna, dakle program je izvršen sa 12%.

Unutar programa planirane su i izvršene slijedeće aktivnosti i kapitalni projekti:

**K251022 Izgradnja i opremanje objekata kulture**

U sklopu ovog kapitalnog projekta planirani su rashodi za izradu projektne dokumentacije za rekonstrukciju Društvenog doma u Marčeljima sa polivalentnom dvoranom.

Planirana sredstva za provođenje navedenog kapitalnog projekta iznose 220.000,00 kuna, a u izvještajnom razdoblju realizirano je 27.500,00 kuna, odnosno 13%.

U izvještajnom razdoblju ishođena je građevinska dozvola za rekonstrukciju Doma Marinići kojim je predviđena dogradnja objekta sa ulazne strane i uređenje kata te je završena izrada idejnog rješenja rekonstrukcije Društvenog doma u Marčeljima.

**Cilj 1.**: Projektna dokumentacija za rekonstrukciju Društvenog doma u Marčeljima. Projekt se ostvaruje prema planu. Izrađeno je idejno rješenje, a ostatak dokumentacije planira se u drugom izvještajnom razdoblju.

|  |  |
| --- | --- |
| **Pokazatelj rezultata** | Gotovost dokumentacije |
| **Definicija** | Izrada projektne dokumentacije za rekonstrukciju Društvenog doma u Marčeljima |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 20 |

**K251025 Izgradnja i opremanje Zavičajne kuće zvončara**

U sklopu ovog kapitalnog projekta planirani su rashodi za izgradnju i opremanje Kuće halubajskega zvončara te izgradnju Parka skulptura.

Planirana sredstva za provođenje navedenog kapitalnog projekta iznose 31.262.500,00 kuna, a u izvještajnom razdoblju realizirano je 3.688.988,03 kuna, odnosno 12 %.

U izvještajnom razdoblju odvijali su se radovi na izgradnji Kuće halubajskega zvončara koje izvodi izvođač tvtka VG5 d.o.o. iz Ljubljane. Također, završeni su postupci javnih nabava za Opremanje Kuće halubajskega zvončara (tri grupe) i usluge koautorskog tima u uspostavi stalnog izložbenog postava Kuće halubajskega zvončara te su sklopljeni ugovori. Započete su i određene aktivnosti po navedenim ugovorima te su tako izvršena snimanja u sklopu Pusta, a koja su dio stalnog postava. Također, u tijeku je priprema radioničkih nacrta i odabir materijala te dogovori oko izrade i posudbe/donacije predmeta koji će biti dio postava. Projekt izgradnje i opremanja Kuće halubajskega zvončara provodi se u sklopu integriranog projekta „Povežimo se baštinom“ čiji je nositelj Grad Rijeka i koji se sufinancira sredstvima Europske unije. Neposredno uz lokaciju na kojoj je u tijeku izgradnja Kuće halubajskega zvončara planirano je uređenje javne površine i to postavom parka skulptura. U ovom izvještajnom razdoblju poništen je postupak javne nabave za odabir izvođača radova budući su obje pristigle ponude ponuditelja odbijene kao neprihvatljive jer su prelazile planirana, odnosno, osigurana novčana sredstva Naručitelja za ovaj predmet nabave.

**Cilj 1.:** Izgradnja i opremanje Kuće halubajskega zvončara. Realizacija cilja je u tijeku. U izvještajnom razdoblju pojavili su se određeni problemi sa povećanjem cijena materijala i problemima sa dobavom materijala na tržištu te kašnjenje u izvođenju radova što će utjecati na dinamiku realizacije projekta.

|  |  |
| --- | --- |
| **Pokazatelj rezultata** | Dovršetak izgradnje i opremanja Kuće halubajskega zvončara |
| **Definicija** | Postizanje dostatnog prostora za stvarne potrebe u kulturi te unaprjeđenje kulturne i turističke ponude |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 10 |

**Cilj 2.:** Izgradnja Parka skulptura. Realizacija cilja još nije započela budući se morao poništiti postupak javne nabave te se očekuje novi postupak.

|  |  |
| --- | --- |
| **Pokazatelj rezultata** | Dovršetak izgradnje Parka skulptura |
| **Definicija** | Postizanje dostatnog prostora za stvarne potrebe u kulturi te unaprjeđenje kulturne i turističke ponude |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 0 |

**A251027 Upravljanje i održavanje objekata kulture**

U sklopu aktivnosti planirana su sredstva za radove na tekućem i investicijskom održavanju objekata u vlasništvu Općine Viškovo, odnosno rodne kuće Ivana Matetića Ronjgova, Doma Marinići i Doma hrvatskih branitelja. Predviđa se izvođenje radova kao što su ličenje dijelova objekta i drugi sitniji popravci u sklopu tekućeg održavanja objekata.

Planirana sredstva za provođenje navedene aktivnosti iznose 20.000,00 kuna, a u izvještajnom razdoblju realizirano je 0,00 kuna, odnosno 0,00 %, budući je u drugom dijelu godine predviđena realizacija aktivnosti u skladu sa planom i prema stvarnim potrebama.

**Cilj 1.:** Usluge tekućeg i investicijskog održavanja objekata kulture. Realizacija cilja planira se za u drugom djelu godine u skladu sa planom i prema stvarnim potrebama.

|  |  |
| --- | --- |
| **Pokazatelj rezultata** | Izvršeni radovi |
| **Definicija** | Usluge tekućeg i investicijskog održavanja objekata kulture |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 0 |

**A251001 Potpore javnim ustanovama u kulturi**

U sklopu ove aktivnosti planirani su rashodi vezani uz sufinanciranje prihvaćenih programa i projekata proračunskim korisnicima drugih proračuna.

Planirana sredstva za provođenje navedene aktivnosti iznose 60.000,00 kuna, a realizirano je 0 kuna, odnosno 0%. Odstupanja koja utječu na manju realizaciju od planirane odnose se na činjenicu da se sredstva isplaćuju sukladno izvršenim aktivnostima i podnesenim zahtjevima.

**Cilj:** Razvijanje dobrih navika mještana i djece u području kulture, književnosti i glazbe. Cilj se realizira u skladu s iskazanom potrebom korisnika.

|  |  |
| --- | --- |
| **Pokazatelj rezultata** | Broj ostvarenih planiranih programa i projekata |
| **Definicija** | Organizacijom glazbenih večeri, književnih večeri, raznih glazbenih radionica i raznih natjecanja mladih glazbenika promovira se Općina te se mještani i djeca izvan naše Općine upoznaju sa glazbenom i kulturnom baštinom našeg kraja. |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**A251019 Potpore udrugama u kulturi**

U sklopu ove aktivnosti planirani su rashodi vezani uz: sufinanciranje programa i projekata udruga iz područja kulture.

Planirana sredstva za provođenje navedene aktivnosti iznose 375.000,00 kuna, a realizirano je 28.335,72 kuna, odnosno 8%. Odstupanja koja utječu na manju realizaciju od planirane odnose se na činjenicu da se sredstva isplaćuju sukladno izvršenim aktivnostima i podnesenim zahtjevima udruga.

**Cilj:** Razvijanje dobrih navika mještana i djece u području kulture, književnosti i glazbe i promocija Općine. Cilj se izvršava dinamikom prema iskazanim potrebama korisnika.

|  |  |
| --- | --- |
| **Pokazatelj rezultata** | Broj ostvarenih planiranih programa i projekata |
| **Definicija** | Okupljanje i rad sa mještanima, posebno mladima putem udruga koje se bave kulturom, glazbom, umjetnošću, njegovanjem kulturnih obilježja nacionalnih manjina pridonosi boljoj suradnji među mještanima. Sudjelovanje na domaćim i drugim manifestacijama pridonosi promociji Općine. |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**A251020 Potpore vjerskim zajednicama**

U sklopu ove aktivnosti planirani su rashodi vezani uz tekuće donacije vjerskim zajednicama.

Planirana sredstva za provođenje navedene aktivnosti iznose 70.000,00 kuna i realizirano je 65.000,00 kuna, odnosno 93%.

**Cilj:** Tekuće donacije vjerskim zajednicama. Cilj je realiziran.

|  |  |
| --- | --- |
| **Pokazatelj rezultata** | Realizacija programa vjerskih zajednica |
| **Definicija** | Isplatom tekuće donacije daje se potpora razvoju vjerskih zajednica na području Općine Viškovo |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**PROGRAM 2006: JAVNE POTREBE U SPORTU, REKREACIJI I TEHNIČKOJ KULTURI**

Planirana sredstva za provođenje programa iznose 4.048.000,00 kuna, dok izvršenje iznosi 980.596,36 kuna, dakle program je izvršen sa 24%.

Unutar programa planirane su slijedeće aktivnosti:

**K261014 Izgradnja i opremanje sportskih objekata**

U sklopu ovog kapitalnog projekta planirana su sredstva za rekonstrukciju i opremanje objekta NK Halubjan te sredstva za vodni doprinos za rekonstrukciju boćališta u Marinićima. Također, u projekcijama proračuna za 2023. godinu planirana su sredstva za otkup zemljišta za atletsku stazu i projektnu dokumentaciju novog sportskog igrališta, oboje u SRZ Halubjan.

Planirana sredstva za provođenje navedenog kapitalnog projekta iznose 2.565.000,00 kuna, a u izvještajnom razdoblju realizirano je 46.567,56 kuna, odnosno 2 %.

U ovom izvještajnom razdoblju završeno je dodatno ulaganje na pomoćnom igralištu NK Halubjan, a koje se odnosi na AB postolje za montažne tribine. Navedeno je ugovoreno u prošloj proračunskoj godini, ali je financijski teretilo ovu godinu. Projekt dogradnje i opremanja svlačionica NK Halubjan, koji je prijavljen na natječaj iz Mjere 7 Programa ruralnog razvoja Republike Hrvatske, nije odobren za sufinanciranje obzirom na broj prijava i ukupno raspoloživa sredstva te slijedom navedenog njegova realizacija još nije započela.

**Cilj 1:**  Rekonstrukcija i opremanje objekta NK Halubjan. Realizacija cilja još nije započela budući da nisu odobrena sredstva sufinanciranja.

|  |  |
| --- | --- |
| **Pokazatelj rezultata** | Gotovost radova i nabavljena oprema |
| **Definicija** | Unaprjeđenje sportske infrastrukture te unaprjeđenje kvalitete rada sportskih klubova na području općine Viškovo. |
| **Jedinica** | % |
| **Ciljana vrijednost (2022.)** | 35 |
| **Ostvarena vrijednost u izvještajnom razdoblju** | 0 |

**Cilj 2:**  Otkup zemljišta za atletsku stazu u SRZ Halubjan. Realizacija cilja nije planirana u 2022. godini.

|  |  |
| --- | --- |
| **Pokazatelj rezultata** | Otkupljeno zemljište za realizaciju projekta atletske staze u SRZ Halubjan |
| **Definicija** | Unaprjeđenje sportske infrastrukture te unaprjeđenje kvalitete rada sportskih klubova na području općine Viškovo. |
| **Jedinica** | m2/godišnje |
| **Ciljana vrijednost (2022.)** | 0 |
| **Ostvarena vrijednost u izvještajnom razdoblju** | 0 |

**Cilj 3**: Projektna dokumentacija za sportsko igralište u SRZ Halubjan. Realizacija cilja još nije započela. Ista se očekuje nakon izmjena i dopuna prostorno-planske dokumentacije čija je izrada u tijeku.

|  |  |
| --- | --- |
| **Pokazatelj rezultata** | Gotovost dokumentacije |
| **Definicija** | Unaprjeđenje sportske infrastrukture na području općine Viškovo. |
| **Jedinica** | % |
| **Ciljana vrijednost (2022.)** | 0 |
| **Ostvarena vrijednost u izvještajnom razdoblju** | 100 |

**A261015 Upravljanje i održavanje sportskih objekata**

U sklopu ove aktivnosti planirana su sredstva za radove na tekućem i investicijskom održavanju sportskih objekata u vlasništvu Općine Viškovo kao što su ličenje dijelova objekta i drugi sitniji popravci u sklopu tekućeg održavanja objekata. U sklopu ove aktivnosti planirano je izvršiti i servis umjetne trave na nogometnom igralištu NK Halubjan, što je u ovom izvještajnom razdoblju ostvareno.

Planirana sredstva za provođenje navedene aktivnosti iznose 70.000,00 kuna, a u izvještajnom razdoblju realizirano je 41.591,25 kuna, odnosno 59 %. U drugom dijelu godine nastavlja se realizacija aktivnosti u skladu sa planom i prema stvarnim potrebama.

**Cilj :** Usluge tekućeg i investicijskog održavanja – sportski objekti. Realizacija cilja nastavlja se u drugom dijelu godine u skladu sa planom i prema stvarnim potrebama.

|  |  |
| --- | --- |
| **Pokazatelj rezultata** | Izvršeni radovi |
| **Definicija** | Usluge tekućeg i investicijskog održavanja sportskih objekata |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**A261014 Potpore sportašima i udrugama u sportu i rekreaciji**

U sklopu ove aktivnosti planirani su rashodi za tekuću donaciju Zajednici sportskih udruga Općine Viškovo i za nagrade za najbolje sportašice, sportaše i klubove s područja Općine Viškovo.

Planirana sredstva za provođenje navedene aktivnosti iznose 1.413.000,00 kuna, a realizirano je 892.437,55 kuna, odnosno 63%.

**Cilj:**  Povećanje razine psihofizičkog zdravlja mještana i natjecateljskog duha kod mladih. Cilj se realizira sukladno iskazanim potrebama.

|  |  |
| --- | --- |
| **Pokazatelj rezultata** | Broj ostvarenih planiranih programa i projekata, broj dodijeljenih nagrada |
| **Definicija** | Članstvom u sportskim klubovima i udrugama koje se bave sportom i rekreacijom postiže se veće psihofizičko zdravlje svih dobnih skupina mještana, posebno važno kod djece i mladih za budući razvoj te se razvija i natjecateljski duh. Takmičenje i postizanjem dobrih rezultata na domaćim i inozemnim natjecanjima te sudjelovanjem na raznim turnirima promovira se Općina |
| **Jedinica** | % ostvarenih planiranih programa, broj dodijeljenih nagrada sportskim klubovima/pojedincima |
| **Ciljana vrijednost (2022.)** | 100/2-2 |
| **Ostvarena vrijednost u izvještajnom razdoblju** | 100/2-2 |

**PROGRAM 2017: JAVNE POTREBE U PODRUČJU SOCIJALNE, ZDRAVSTVENE I OBITELJSKE SKRBI**

Planirana sredstva za provođenje programa iznose 3.203.500,00 kuna, dok izvršenje iznosi 1.573.852,15 kuna, dakle program je izvršen sa 49%.

Unutar programa planirane su slijedeće aktivnosti:

**A217100 Pomoći obiteljima i kućanstvima za stanovanje**

U sklopu ove aktivnosti planirani su rashodi vezani uz: naknade građanima za troškove električne energije, komunalne naknade, komunalnih usluga (vode i odvoza kućnog otpada), stanarine i pričuve.

Planirana sredstva za provođenje navedene aktivnosti iznose 57.000,00 kuna, a realizirano je 18.764,94 kuna, odnosno 33%.

**Cilj:** Povećanje osnovnih životnih uvjeta socijalno ugroženim obiteljima i kućanstvima. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj realiziranih zahtjeva kojima se postiže veća razina zadovoljavanja osnovnih životnih potreba |
| **Definicija** | Povećanjem osnovnih životnih uvjeta socijalno ugroženim obiteljima i domaćinstvima postiže se veće zadovoljstvo cjelokupnog stanovništva i smanjuje broj društveno neprihvatljivog ponašanja. |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**A217101 Ostale pomoći obiteljima i kućanstvima**

U sklopu ove aktivnosti planirani su rashodi vezani uz: naknade građanima za ogrjev, trošak nastavnog osoblja u produženom boravku, besplatne marende učenicima, besplatni javni prijevoz, besplatan boravak djece u ustanovama predškolskog odgoja, subvencije cijene grobnih mjesta za branitelje, te naknade u novcu za školske knjige.

Planirana sredstva za provođenje navedene aktivnosti iznose 905.000,00 kuna, a realizirano je 342.385,19 kuna, odnosno 38%.

**Cilj:**  Povećanje ostalih životnih uvjeta socijalno ugroženim obiteljima i kućanstvima. Cilj je realiziran u skladu s planiranom dinamikom.

|  |  |
| --- | --- |
| **Pokazatelj rezultata** | Broj realiziranih zahtjeva kojima se postiže veća razina zadovoljavanja ostalih životnih potreba |
| **Definicija** | Povećanjem ostalih životnih uvjeta socijalno ugroženim obiteljima i domaćinstvima postiže se veće zadovoljstvo cjelokupnog stanovništva i smanjuje broj društveno neprihvatljivog ponašanja. |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**T217102 Projekt Zaželi-program zapošljavanja žena – Ruke pomažu**

U sklopu ove aktivnosti planirani su rashodi vezani uz troškove plaća za gerontodomaćice, putnih troškova za gerontodomaćice, plaće za voditelja i administratora na projektu, rashodi za nabavu kućanskih higijenskih potrepština, a koji su po odobrenju Završnog izvješća ovog projekta, odobreni i uplaćeni od strane Provedbenog tijela 2, te potom transferirani u korist računa Općine Klana, partnera Općine Viškovo na ovom projektu. Planirana sredstva za provođenje navedene aktivnosti iznose 0 kuna, a realizirano je 170.366,05 kuna iz sredstava pomoći prenesenih iz prethodne godine.

**A217102 Ostale pomoći starijim osobama**

U sklopu ove aktivnosti planirani su rashodi vezani uz: podjelu poklon bonova osobama sa prebivalištem u Općini Viškovo koje su navršile 75 godina starosti. Poklon bonovi će se realizirati u vrijeme božićnih i novogodišnjih blagdana u određenom trgovačkom centru i odnose se na cjelokupni asortiman prehrambene i neprehrambene robe. Također, u sklopu ove aktivnosti planiraju se sredstva za subvenciju dnevnog boravka starijih osoba u posebne programe ustanova za starije i nemoćne osobe, kao i sredstva za isplatu dodatka na mirovine osobama starijim od 65 godina s područja Općine Viškovo.

Planirana sredstva za provođenje navedene aktivnosti iznose 665.000,00 kuna, a realizirano je 372.800,00 kuna, odnosno 56%.

**Cilj 1:** Briga o osobama osoba starije životne dobi kroz dodjelu pomoći. Cilj će se realizirati sukladno aktima koji reguliraju realizaciju prava po ovoj aktivnosti.

|  |  |
| --- | --- |
| **Pokazatelj rezultata** | Broj poklon bonova osobama starije životne dobi |
| **Definicija** | Dodjelom poklon bonova ostvaruje se mogućnost da osobe starije životne dobi na prikladniji način provedu božićne i novogodišnje blagdane |
| **Jedinica** | Broj poklon bonova |
| **Ciljana vrijednost (2022.)** | 700 |
| **Ostvarena vrijednost u izvještajnom razdoblju** | 0 |

**Cilj 2:** Briga za starije i nemoćne osobe. Cilj nije realiziran jer nije iskazana potreba za ovim pravom.

|  |  |
| --- | --- |
| **Pokazatelj rezultata** | Broj osoba starije životne dobi smještenih u ustanovama za starije i nemoćne osobe tijekom godine |
| **Definicija** | Za osobe starije životne dobi, osigurava se subvencija smještaja u ustanove za starije i nemoćne osobe i to u programe „Dnevnog boravka“. U sklopu tih programa osobama se osiguravaju obroci tijekom dana, medicinski nadzor, ležaj za odmor, društvo s ostalim korisnicima. |
| **Jedinica** | Broj osoba |
| **Ciljana vrijednost (2022.)** | 1 |
| **Ostvarena vrijednost u izvještajnom razdoblju** | 0 |

**Cilj 3:** Briga o osobama starije životne dobi kroz dodjelu novčane pomoći. Cilj se realizira sukladno planiranoj dinamici.

|  |  |
| --- | --- |
| **Pokazatelj rezultata** | Broj osoba starijih od 65 godina koji su primili jednokratnu godišnju novčanu pomoć |
| **Definicija** | Za osobe starije od 65 godina osigurava se jednokratna godišnja novčana pomoć s ciljem da im se nadomjeste nedostatna mjesečna primanja |
| **Jedinica** | Broj osoba |
| **Ciljana vrijednost (2022.)** | 600 |
| **Ostvarena vrijednost u izvještajnom razdoblju** | 549 |

**A217103 Potpore ustanovama i udrugama za starije osobe**

U sklopu ove aktivnosti planirani su rashodi vezani uz: financiranje predloženih programa i projekata udruga za starije osobe kojima se zadovoljavaju društvene, kulturne, sportske, zdravstvene, socijalne informacijske i ostale potrebe osoba treće životne dobi.

Planirana sredstva za provođenje navedene aktivnosti iznose 44.000,00 kuna, a realizirano je 30.000,00 kuna, odnosno 68%.

**Cilj:** Briga o osobama treće životne dobi podizanjem njihovog životnog standarda (izleti, druženja, tjelovježba, sudjelovanje na manifestacijama, sportska natjecanja, međusobna pomoć u savladavanju životnih nedaća, informatičko opismenjivanje i dr.). Cilj je realiziran u skladu s iskazanim potrebama.

|  |  |
| --- | --- |
| **Pokazatelj rezultata** | Broj programa i aktivnosti koje umirovljenici provode |
| **Definicija** | Razina društvenog standarda umirovljenika |
| **Jedinica** | broj |
| **Ciljana vrijednost (2022.)** | 1 |
| **Ostvarena vrijednost u izvještajnom razdoblju** | 2 |

**A217105 Aktivnosti zdravstvene zaštite građana**

U sklopu ove aktivnosti planirani su rashodi vezani uz donacije za savjetovalište za prehranu dojenčadi, palijativnu skrb, sufinanciranje dežurstava ordinacija pedijatrije, stomatologije i opće/obiteljske medicine na lokalitetu Cambierieva. Zatim tu rashodi vezani uz sufinanciranje programa Crvenog križa, dobrovoljnih davaoca krvi i udruga čiji programi poboljšavaju zdravstvenu zaštitu mještana Općine, kao i rashodi vezani uz javno zdravstvenu zaštitu mještana i djece, edukacije, tribine i savjetovanja mještana, djece, nastavnika i zdravstvenih djelatnika, te rashodi vezani uz: nabavku i tekuće održavanje opreme za invalide i hendikepirane osobe, troškove za povremeni prijevoz invalidnih i hendikepiranih osoba.

Planirana sredstva za provođenje navedene aktivnosti iznose 440.000,00 kuna, a realizirano je 152.737,94 kuna, odnosno 35%. Odstupanja koja utječu na manju realizaciju od planirane odnose se na činjenicu da se sredstva isplaćuju sukladno izvršenim aktivnostima i podnesenim zahtjevima.

**Cilj 1:**  Povećanje zdravstvene zaštite i razine zdravlja cjelokupnog stanovništva. Cilj je realiziran u skladu s iskazanim potrebama.

|  |  |
| --- | --- |
| **Pokazatelj rezultata** | Broj korisnika usluga prehrane dojenčadi, realizacija zatraženih intervencija palijativne skrbi |
| **Definicija** | Povećanjem razine zdravlja povećava se radna sposobnost stanovništva |
| **Jedinica** | Broj /% |
| **Ciljana vrijednost (2022.)** | 20/100 |
| **Ostvarena vrijednost u izvještajnom razdoblju** | 14/100 |

**Cilj 2.:**  Sufinanciranje rada ordinacija na lokalitetu Cambierieva. Cilj je realiziran u skladu s planom.

|  |  |
| --- | --- |
| **Pokazatelj rezultata** | Osigurati potrebnu zdravstvenu zaštitu sufinanciranjem dežurstava |
| **Definicija** | Sufinanciranje dežurstava ordinacija pedijatrije, stomatologije i opće/obiteljske medicine na lokalitetu Cambierieva. |
| **Jedinica** | % sufinanciranja u odnosu na ostale JLS |
| **Ciljana vrijednost (2022.)** | 6,76 |
| **Ostvarena vrijednost u izvještajnom razdoblju** | 6,76 |

**Cilj 3:**  Povećanje standarda teško oboljelim i hendikepiranim mještanima. Cilj je realiziran u skladu s iskazanim potrebama.

|  |  |
| --- | --- |
| **Pokazatelj rezultata** | Broj sklopljenih ugovora o povremenom prijevozu, broj korisnika opreme za invalide |
| **Definicija** | Bolesnim i hendikepiranim osobama olakšava se svakodnevni život u zajednici |
| **Jedinica** | Broj |
| **Ciljana vrijednost (2022.)** | 3 ugovora o prijevozu, 30 korisnika medicinske opreme |
| **Ostvarena vrijednost u izvještajnom razdoblju** | 2 ugovora o prijevozu, 30 korisnika medicinske opreme, |

**T217107 Projekt Za sretnije djetinjstvo**

U sklopu ove aktivnosti planirani su rashode za plaću voditelja projekta, rashode promidžbe, najamnine, rashode za intelektualne usluge.

Planirana sredstva za provođenje navedene aktivnosti iznose 1.092.500,00 kuna, a u izvještajnom razdoblju realizirano je 486.798,03 kuna, odnosno 45%.

**Cilj 1:** Broj provedenih aktivnosti. Cilj se realizira u skladu s planiranom dinamikom.

|  |  |
| --- | --- |
| **Pokazatelj rezultata** | Broj uspostavljene socijalne usluge (rehabilitacijski tim i mobilni tim)/uspostavljen besplatni sportski sadržaj/uređena i opremljena senzorna soba |
| **Definicija** | Projekt „Za sretnije djetinjstvo“ ima za cilj za djecu s teškoćama u razvoju i problemima u ponašanju uspostaviti usluge rehabilitacijskog i mobilnog tima, urediti i opremiti senzornu sobu za potrebe provedbe rehabilitacijskog programa. Za djecu slabijeg ekonomskog statusa predviđena je uspostava Atletske škole i Škole trčanja. |
| **Jedinica** | Broj |
| **Ciljana vrijednost (2022.)** | 2/2/1 |
| **Ostvarena vrijednost u izvještajnom razdoblju** | 2/2/1 |

**PROGRAM 3000: AKTIVNOSTI PRORAČUNA, FINANCIJA I RAČUNOVODSTVA**

Sredstva planirana tekućim planom na razini ovog programa iznose ukupno 14.287.000 kuna, od čega je u ovom izvještajnom razdoblju izvršeno 5.640.514,08 kuna, što je 39% tekućeg plana. Unutar programa planirani su i izvršeni sljedeći projekti i aktivnosti:

**1.Aktivnost A301001: Zajednički troškovi odjela**

U sklopu ove aktivnosti planirani su i izvršeni rashodi vezani uz plaće i ostala prava službenika Jedinstvenog upravnog odjela Općine Viškovo, rashodi vezani uz stručna osposobljavanja, službena putovanja, literaturu, gorivo za službena vozila, sitni inventar, usluge telefona i interneta, računalne usluge, usluge održavanja opreme potrebne za rad općinskih tijela, intelektualne i grafičke usluge, najamnine za računalnu i drugu opremu te licence za antivirusne i druge programe te usluge Porezne uprave za naplatu i evidenciju poreznih prihoda. Iznimno u 2022. godini u okviru rashoda za intelektualne usluge planirani su rashodi za terensku izmjeru objekata na području općine za obračun komunalne i vodne naknade radi usklađivanja evidencije o objektima sa stvarnim stanjem na terenu. Također, u sklopu ove aktivnosti planirani su financijski rashodi za bankarske usluge i usluge platnog prometa, zatezne kamate, rashodi vezani uz procjene nekretnina u postupcima ovrha i pripadajuće pristojbe te rashodi za eventualno potrebne naknade šteta.

Sredstva za provođenje navedene aktivnosti planirana su u iznosu od 10.392.000 kn, od čega je realizirano 3.964.832,93 kn ili 38% planiranog iznosa što je u skladu sa stvarnim potrebama za redovno izvršavanje poslova te ugovorenim nabavkama roba i usluga. U skladu s tim utvrđena su manja odstupanja na pojedinim stavkama rashoda unutar ove aktivnosti.

**Cilj 1.:** osiguranje materijalnih preduvjeta za učinkovito izvršavanje poslova iz djelokruga rada. Cilj je ostvaren jer su u ovom izvještajnom razdoblju osigurani svi materijalni preduvjeti potrebni za učinkovito i pravovremeno izvršavanje poslova iz djelokruga rada Jedinstvenog upravnog odjela u okviru unutarnjih ustrojstvenih jedinica.

|  |  |
| --- | --- |
| **Pokazatelj rezultata** | Učinkovitost izvršavanja poslova iz djelokruga rada |
| **Definicija** | Osiguranje materijalnih preduvjeta za učinkovito i pravovremeno izvršavanje poslova iz djelokruga rada Jedinstvenog upravnog odjela u okviru unutarnjih ustrojstvenih jedinica |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**2. Kapitalni projekt K301002: Nabava opreme i druge imovine za potrebe odjela**

U sklopu ovog projekta planirana je nabava namještaja i uredske opreme, prije svega računalne opreme te dorada postojećih i nabava novih programskih aplikacija za potrebe odjela.

Planirana sredstva za provođenje navedenog projekta utvrđena su u iznosuod 360.000 kn, a ukupno je u ovom izvještajnom razdoblju, sukladno stvarnim potrebama, utrošeno 52.045,23 kn ili 14% planiranog iznosa i to za nabavu računalne opreme i namještaja za općinske urede.

**Cilj 1.:** osiguranje potrebne razine opremljenosti sredstvima za rad za učinkovito izvršavanje poslova iz djelokruga rada. Cilj je ostvaren u cijelosti i u skladu sa stvarnim potrebama za osiguranje potrebne razine opremljenosti sredstvima za rad za učinkovito izvršavanje poslova iz djelokruga rada u ovom izvještajnom razdoblju.

|  |  |
| --- | --- |
| **Pokazatelj rezultata** | Zadovoljavajuća razina opremljenosti sredstvima za rad |
| **Definicija** | Osiguranje potrebne razine opremljenosti sredstvima za rad kao preduvjeta za učinkovito i pravovremeno izvršavanje poslova iz djelokruga rada Jedinstvenog upravnog odjela u okviru unutarnjih ustrojstvenih jedinica |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

1. **Aktivnost A301003: Otplata kredita**

U sklopu ove aktivnosti planirani su rashodi vezani uz otplatu glavnice i kamata po dugoročnim kreditnim zaduženjima, i to po zaduženju iz 2021. godine kod Erste banke d. d. za refinanciranje kreditnog zaduženja kod Slatinske banke d .d., nadalje, po zaduženju 2019. godine kod Hrvatske banke za obnovu i razvitak iz te po zaduženju iz 2021. godine kod Zagrebačke banke za financiranje izgradnje Kuće halubajskega zvončara. Pored toga, planirani su i rashodi vezani uz kratkoročno zaduživanje za osiguranje proračunkse likvidnosti. Također, planirani su i rashodi vezani uz bankarske naknade i interkalarne kamate za nova kreditna zaduženja koja se planiraju ugovoriti u 2022. godini za izgradnju Radne zone Marišćina i osnovne škole u Marinićima sa svim pratećim sadržajima i prometnim objektima.

Ukupno, u okviru toga, na ime kamata za primljene kredite planiran je u 2022. godini iznos od 452.000 kn, a u ovom izvještajnom razdoblju izvršeno je 124.003,84 kn, od čega su kamate po dugoročnim kreditima Erste banke d. d. i Hrvatske banke za obnovu i razvitak koji su u otplati, izvršene u iznosu od 108.713,97 kn te kamate po kratkoročnom kreditu Privredne banke d. d., Zagreb u iznosu od 15.289,89 kn. Ostali financijski rashodi planirani su u iznosu od 80.000 kn rashodi za bankarske naknade za novo planirana kreditna zaduženja koja nisu realizirana u ovom izvještajnom razdoblju. Nadalje, u 2022. godini planirani su u iznosu od 3.003.000 kn izdaci za otplatu dospjelih anuiteta po dugoročnim kreditima Erste banke d. d. i Hrvatske banke za obnovu i razvitak koji su izvršeni u ukupnom iznosu od 1.499.632,08 kn ili na razini od 50% plana.

**Cilj 1.:** osigurati redovitu otplatu kredita po osnovi refinanciranog zaduženja iz 2013. godine. Cilj je ostvaren, odnosno u ovom izvještajnom razdoblju izvršena je isplata svih dospjelih anuiteta u skladu s ugovorenim rokovima otplate kredita Erste banke d. d. Rijeka.

|  |  |
| --- | --- |
| **Pokazatelj rezultata** | Otplata kredita |
| **Definicija** | Redovita otplata kredita u skladu s otplatnim planom |
| **Jedinica** | Mjesečni anuitet |
| **Ciljana vrijednost (2022.)** | 108 |
| **Ostvarena vrijednost u izvještajnom razdoblju** | 102 |

**Cilj 2.:** osigurati redovitu otplatu kredita po osnovi zaduženja ugovorenog 2019. godine. Cilj ostvaren u skladu, odnosno u ovom izvještajnom razdoblju izvršena je isplata svih dospjelih anuiteta u skladu s ugovorenim rokovima otplate kredita Hrvatske banke za obnovu i razvitak.

|  |  |
| --- | --- |
| **Pokazatelj rezultata** | Otplata kredita |
| **Definicija** | Redovita otplata kredita u skladu otplatnim planom |
| **Jedinica** | Mjesečni anuitet |
| **Ciljana vrijednost (2022.)** | 24 |
| **Ostvarena vrijednost u izvještajnom razdoblju** | 18 |

**Cilj 3.:** osigurati redovitu otplatu kredita po osnovi zaduženja planiranog u 2021. godini za izgradnju Kuće halubajskega zvončara. Početak otplate kredita predviđen je u projekcijama za 2023. godinu.

|  |  |
| --- | --- |
| **Pokazatelj rezultata** | Razdoblje korištenja kredita |
| **Definicija** | Osigurana sredstva za financiranje izgradnje Zavičajne kuće zvončara |
| **Jedinica** | Broj mjeseci korištenja |
| **Ciljana vrijednost (2022.)** | 0 |
| **Ostvarena vrijednost u izvještajnom razdoblju** | 0 |

**Cilj 4.:** osigurati korištenje kredita po osnovi zaduženja planiranog u 2022. godini za izgradnju Radne zone Marišćina i osnovne škole Marinići s pratećim sadržajima i prometnicama. Kredit nije realiziran.

|  |  |
| --- | --- |
| **Pokazatelj rezultata** | Razdoblje korištenja kredita |
| **Definicija** | Osigurana sredstva za financiranje izgradnje OŠ Marinići i pratećih sadržaja |
| **Jedinica** | Broj mjeseci korištenja kredita |
| **Polazna vrijednost** | 0 |
| **Izvor podataka** | Općina Viškovo |
| **Ciljana vrijednost (2022.)** | 6 |
| **Ostvarena vrijednost u izvještajnom razdoblju** | 0 |

**PROGRAM 3011: POTICANJE RAZVOJA GOSPODARSTVA I POLJOPRIVREDE**

Planirana sredstva za provođenje programa iznose 1.215.000,00 kuna, dok izvršenje iznosi 468.409,21 kuna, dakle program je izvršen sa 39%.

Unutar programa planirane su slijedeće aktivnosti:

**A3111003 Potpore i poticaji za razvoj gospodarstva i poljoprivrede**

U sklopu ove aktivnosti planirani su rashodi vezani uz sufinanciranje redovne djelatnosti Udruženja obrtnika V-K-K-J, sufinanciranje rada Lokalne akcijske grupe Terra Liburna, te rashodi vezani za mjere za poticanje gospodarstva i poljoprivrede na području Općine Viškovo. Također, planirani su rashodi za sufinanciranje rada TZ Općine Viškovo, za potpore za TZ Kvarner za program udruženog oglašavanja u cilju osiguranja organiziranih turističkih dolazaka zračnim prijevozom u Zračnu luku Rijeka. Isto tako planirana su sredstva za sufinanciranje Centra za brdsko-planinsku poljoprivredu Primorsko-goranske županije, čiji suosnivač je Općina Viškovo.

Planirana sredstva za provođenje navedene aktivnosti iznose 1.215.000,00 kuna, a realizirano je 468.409,21 kuna, odnosno 39%.

**Cilj 1.:** Sufinanciranje rada potpornih tijela za razvoj gospodarstva. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Sufinanciranje redovne djelatnosti Udruženje obrtnika V-K-K-J i LAG-a Terra Liburna |
| **Definicija** | Sufinanciranje redovne djelatnosti potpornih tijela za razvoj gospodarstva na području Općine Viškovo |
| **Jedinica** | Broj korisnika |
| **Ciljana vrijednost (2022.)** | 2 |
| **Ostvarena vrijednost u izvještajnom razdoblju** | 2 |

**Cilj 2.:** Poticanje razvoja gospodarstva i smanjenja nezaposlenosti. Cilj je ostvaren u skladu s iskazanim interesom.

|  |  |
| --- | --- |
| **Pokazatelj rezultata** | Broj korisnika koji tijekom godine koriste mjere za poticanje razvoja gospodarstva i smanjenja nezaposlenosti |
| **Definicija** | Subvencioniranje kamata po poduzetničkim kreditima za investicije postojećim korisnicima i osiguravanje bespovratnih sredstava kroz mjere za poticanja razvoja gospodarstva i smanjenja nezaposlenosti |
| **Jedinica** | Broj korisnika |
| **Ciljana vrijednost (2022.)** | 25 |
| **Ostvarena vrijednost u izvještajnom razdoblju** | 24 |

**Cilj 3.:** Poticanje investicija vezanih uz povećanje smještajnih kapaciteta. Cilj je realiziran u skladu s planom.

|  |  |
| --- | --- |
| **Pokazatelj rezultata** | Broj smještajnih kapaciteta |
| **Definicija** | Povećanje smještajnih kapaciteta na području Općine Viškovo |
| **Jedinica** | Broj kreveta |
| **Ciljana vrijednost (2022.)** | 360 |
| **Ostvarena vrijednost u izvještajnom razdoblju** | 414 stalnih postelja i 134 pomoćna ležaja |

**Cilj 4.:** Povećanje broja noćenja turista. Cilj je realiziran u skladu s planom.

|  |  |
| --- | --- |
| **Pokazatelj rezultata** | Broj noćenja turista tijekom godine |
| **Definicija** | Povećanje broja noćenja turista na području Općine Viškovo |
| **Jedinica** | Broj noćenja |
| **Ciljana vrijednost (2022.)** | 19.500 |
| **Ostvarena vrijednost u izvještajnom razdoblju** | 4.472 |

**Cilj 5.:** Promocija Općine Viškovo kroz organizaciju manifestacija i promidžbenih aktivnosti. Cilj je realiziran u skladu s planom.

|  |  |
| --- | --- |
| **Pokazatelj rezultata** | Broj organiziranih manifestacija tijekom godine |
| **Definicija** | Organiziranje manifestacija i promidžbenih aktivnosti radi povećanja posjećenosti i promidžbe Općine Viškovo |
| **Jedinica** | Broj manifestacija |
| **Ciljana vrijednost (2022.)** | 10 |
| **Ostvarena vrijednost u izvještajnom razdoblju** | 8 |

**PROGRAM 4000: IZRADA DOKUMENATA PROSTORNOG UREĐENJA**

Ukupno planirana sredstva na razini programa iznose 353.500,00 kuna, dok izvršenje iznosi 70.415,00 kuna, dakle program je izvršen sa 20 %.

Unutar programa planirani su sljedeći kapitalni projekti i aktivnosti:

**1. Kapitalni projekt K401013: Izrada prostorno-planskih dokumenata**

U sklopu ove aktivnosti planirani su rashodi vezani za izradu izmjena i dopuna postojećih ili novih planova nižeg reda te intelektualne usluge za geodetske usluge, procjenu vrijednosti nekretnina i evidentiranje komunalne infrastrukture.

Planirana sredstva za provođenje navedenih aktivnosti iznose 301.000,00 kuna, a u izvještajnom razdoblju realizirano je 65.615,00 kuna, odnosno 22 %.

U ovom izvještajnom razdoblju, nastavljene su aktivnosti na izradi III. Izmjena i dopuna Prostornog plana uređenja Općine Viškovo te Urbanističkog plana uređenja dijela naselja Viškovo i Mladenići (Juraši) - UPU 8 i 2. izmjena i dopuna DPU područja osnovne škole. Što se tiče I. izmjena i dopuna Urbanističkog plana uređenja naselja Viškovo N1-1 /UPU-1/, od strane Općinske načelnice donesena je Odluka o utvrđivanju Prijedloga za ponovnu javnu raspravu koja će se provesti u periodu od 11.07.2022. do 18.07.2022. godine. Također, pokrenute su pripremne radnje za donošenje Odluka o izradi planova nižeg reda te su zatražena mišljenja o potrebi provedbe strateške procjene sukladno Zakonu o zaštiti okoliša. Tako je za Prijedlog Odluke o izradi Urbanističkog plana uređenja Groblja Ćikovina G-2 – UPU 19 dobiveno mišljenje Upravnog odjela za prostorno uređenje, graditeljstvo i zaštitu okoliša Primorsko-goranske županije da bi bilo potrebno provesti postupak ocjene o potrebi strateške procjene utjecaja na okoliš, a za Prijedlog Odluke o izradi II. Izmjene i dopune Detaljnog plana uređenja DPU 8 Športsko-rekreacijska zona Halubjan (R-1) mišljenje da nije potrebno provesti postupak ocjene, niti postupak strateške procjene utjecaja na okoliš. Evidentiranje komunalne infrastrukture pokrenuto u prethodnom izvještajnom razdoblju provedeno je kod Državne geodetske uprave za jedan geodetski elaborat za dječje igralište. Također, pokrenut je postupak za evidentiranje tri nerazvrstane ceste u Katastru i zemljišnim knjigama te je izrađen jedan procjembeni elaborat, a naručeno je još šest.

**Cilj 1:** izrada prostornih planova nižeg reda. Realizacija cilja je u tijeku.

|  |  |
| --- | --- |
| **Pokazatelj rezultata** | Gotovost prostornih planova nižeg reda po godini |
| **Definicija** | Izrada novih prostornih planova ili izmjena i dopuna postojećih planova nižeg reda kojima će se detaljnije definirati uvjeti razvoja nekog područja |
| **Jedinica** | Broj izrađenih planova po godini |
| **Ciljana vrijednost (2022.)** | 1 |
| **Ostvarena vrijednost u izvještajnom razdoblju** | 0 |

**Cilj 2:** Evidentiranje komunalne infrastrukture. Realizacija cilja ovisi o dugotrajnosti postupka pred drugim upravnim te sudskim tijelima.

|  |  |
| --- | --- |
| **Pokazatelj rezultata** | Evidentiranje komunalne infrastrukture u skladu sa bazom podataka na godišnjoj razini |
| **Definicija** | Evidentiranje komunalne infrastrukture u skladu s propisima |
| **Jedinica** | Kom/godišnje |
| **Ciljana vrijednost (2022.)** | 6 |
| **Ostvarena vrijednost u izvještajnom razdoblju** | 1 |

**Cilj 3:** Procjena vrijednosti nekretnina za potrebe otkupa zemljišta. Realizacija cilja je u skladu sa stvarno utvrđenim potrebama.

|  |  |
| --- | --- |
| **Pokazatelj rezultata** | Izrađeni procjembeni elaborat |
| **Definicija** | Omogućavanje realizacije planiranih projekata i investicija. |
| **Jedinica** | Kom/godišnje |
| **Ciljana vrijednost (2022.)** | 12 |
| **Ostvarena vrijednost u izvještajnom razdoblju** | 1 |

**A401014 Razvoj geografskog informacijskog sustava**

U sklopu ove aktivnosti planirani su rashodi vezani uz održavanje WEB servisa za upravljanje komunalnim prijavama Zakrpaj.to te GIS-a Općine Viškovo kao i održavanje i korištenje geoinformacijskog sustava prostornog uređenja PGŽ. Planirana sredstva za provođenje navedene aktivnosti iznose 52.500,00 kuna, a u izvještajnom razdoblju realizirano je 4.800,00 kuna, odnosno 9 %. Tijekom izvještajnog razdoblja vršeni su pripremni radovi na ažuriranju podataka u GIS-u Općine Viškovo dok se realizacija planira u drugom dijelu godine.

**Cilj 1.:** Održavanje GIS-a Općine Viškovo. Cilj će se ostvariti u drugom dijelu godine.

|  |  |
| --- | --- |
| **Pokazatelj rezultata** | Ažuriran GIS Općine Viškovo na godišnjoj razini (adresni model, katastar, gruntovnica, čestice u posjedništvu i vlasništvu, nerazvrstane ceste, oborinska odvodnja, prometna signalizacija, prostorni planovi, vodovod, plinovod, groblja, javne zelene površine, javne rasvjete, spajanje GIS-a i baze podataka komunalne naknade, prikaz prostornih pokazatelja u adresni model (kuće, zgrade, poslovni objekti) |
| **Definicija** | Ažuriranje postojećeg stanja GIS-a radi što kvalitetnije baze podataka potrebne za operativno provođenje komunalnih aktivnosti |
| **Jedinica** | Komplet |
| **Ciljana vrijednost (2022.)** | 1 |
| **Ostvarena vrijednost u izvještajnom razdoblju** | 0 |

**PROGRAM 4002: UPRAVLJANJE I ODRŽAVANJE POSLOVNIH OBJEKATA**

Ukupno planirana sredstva na razini programa iznose 1.336.000,00 kuna, dok izvršenje iznosi 578.908,62 kuna, dakle program je izvršen sa 43 %. Unutar programa planirane su sljedeće aktivnosti:

**A421001 Aktivnosti upravljanja i održavanja poslovnih objekata**

U sklopu ovih aktivnosti planirani su rashodi vezani uz održavanje i upravljanje poslovnim objektima - poslovni objekti su zgrada Općine Viškovo i Dom branitelja, Dom Marinići, stara škola Saršoni, prostor TZ Općine Viškovo i Udruge umirovljenika, objekt u Ronjgima, Delavska katedra u Srokima, Dom zdravlja, NK Halubjan sa pratećim igralištima, boćališta Marčelji, Marinići i Milihovo, Dječji vrtić Viškovo, stara škola Marčelji, vatrogasni dom Sroki. Temeljem odredbi Zakona o gradnji vlasnik građevine odgovoran je za njezino održavanje. Vlasnik građevine dužan je osigurati održavanje građevine tako da se tijekom njezinog trajanja očuvaju bitni zahtjevi za građevinu, unapređivati ispunjavanje bitnih zahtjeva za građevinu te je održavati tako da se ne naruše svojstva građevine, odnosno kulturnog dobra ako je ta građevina upisana u Registar kulturnih dobara Republike Hrvatske. U slučaju oštećenja građevine zbog kojeg postoji opasnost za život i zdravlje ljudi, okoliš, prirodu, druge građevine i stvari ili stabilnost tla na okolnom zemljištu, vlasnik građevine dužan je poduzeti hitne mjere za otklanjanje opasnosti i označiti građevinu opasnom do otklanjanja takvog oštećenja. Također, vlasnik građevine dužan je građevinu održavati u skladu sa Zakonom o zaštiti od požara. U navedenoj aktivnosti predviđena su i sredstva za uredski i sitni materijal, energiju, komunalne usluge i slično.

Planirana sredstva za provođenje navedene aktivnosti iznose 1.336.000,00 kuna, a u izvještajnom razdoblju realizirano je 578.908,62 kuna, odnosno 43 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine. U izvještajnom razdoblju svi su objekti redovno održavani te podmirivani troškovi vezano uz korištenja.

**Cilj 1.:** Održavanje i upravljanje poslovnim objektima – cilj je očuvanja bitnih zahtjeva za građevinu, unapređivanje ispunjavanja bitnih zahtjeva za građevinu u smislu da se održava tako da se ne naruše svojstva građevine, te osiguravanje minimalnih tehničkih i funkcionalnih uvjeta u prostorima sa što manjim troškovima. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i površine poslovnog prostora |
| **Definicija** | Održavanje objekata u optimalnom stanju da navedeni mogu  koristiti mještanima i udrugama za njihove aktivnosti. |
| **Jedinica** | koeficijent iskazan kao: financijski iznos uloženih sredstava u održavanje / m2 poslovnog prostora |
| **Ciljana vrijednost (2022.)** | 738.000,00 kn/ 8.200,00 = 90,00 kn/m2 |
| **Ostvarena vrijednost u izvještajnom razdoblju** | 218.232,79 kn/ 8.200,00 = 26,61 kn/m2 |

**Cilj 2.:** Optimalno trošenje energenata i komunalnih usluga za održavanje i upravljanje poslovnim objektima. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i površine poslovnog prostora |
| **Definicija** | Osigurati potrebne energente i komunalne usluge kako bi se osigurali optimalni uvjeti za korištenje građevina |
| **Jedinica** | Koeficijent iskazan kao: financijski iznos uloženih sredstava u energente i komunalne usluge/ m2 poslovnog prostora |
| **Ciljana vrijednost (2022.)** | 545.000,00/ 8.200,00 = 66,46 kn/m2 |
| **Ostvarena vrijednost u izvještajnom razdoblju** | 317.167,66/ 8.200,00 = 38,68 kn/m2 |

**PROGRAM 4003: ODRŽAVANJE OBJEKATA KOMUNALNE INFRASTRUKTURE**

Ukupno planirana sredstva na razini programa iznose 9.727.500,00 kuna, dok izvršenje iznosi 4.436.798,58 kuna, dakle program je izvršen sa 46 %. Unutar programa planirane su sljedeće aktivnosti:

**A431003 Održavanje javnih i nerazvrstanih prometnica**

U sklopu ove aktivnosti planirani su rashodi vezani za:

- izvanredno i redovno održavanje javnih i nerazvrstanih prometnica; obuhvaćeni su radovi na saniranju udarnih rupa, zamjeni dotrajalog asfalta (samo gornji sloj), popravku dijelova postojeće loše betonske ili asfaltne podloge, postavi i održavanju pocinčanih metalnih odbojnika i stupova, održavanju potpornih zidova, čišćenju slivnika i upojnih bunara, sanaciji revizionih okana oborinske odvodnje, sanaciji dijelova kolnika koji su ulegnuti, osiguranju prohodnosti cesta u zimskim uvjetima, čišćenju materijala sa kolnika, obnovi postojeće i iscrtavanju nove horizontalne signalizacije te obnovi postojeće i postavljanju nove vertikalne signalizacije.

Radovi podrazumijevaju sljedeće:

- zimska služba: čišćenje snijega, posipanje pijeskom i sl.

- krpanje udarnih rupa i sanacija potpornih zidova (0,7-1,00 m)

- čišćenje slivničkih i linijskih rešetki

- tamponiranje-valjanje nerazvrstanih prometnica:

- saniranje odrona

- tekuće i investicijsko održavanje nerazvrstanih cesta obuhvaća održavanje kolnika na nerazvrstanim cestama čime su obuhvaćeni i radovi na održavanju pocinčanih metalnih odbojnika, održavanju potpornih zidova i nogostupa, odvodnji oborinskih voda s kolnika,

- održavanje parkirnih prostora (tlakavac i rubnjaci)

- postavljanje i održavanje stupića uz nogostupe i čeličnih odbojnika uz prometnice

- tekuće i investicijsko održavanje horizontalne i vertikalne prometne signalizacije obuhvaća radove održavanja postojeće i zamjene dotrajale vertikalne prometne signalizacije i prometnih ogledala te održavanje postojeće horizontalne prometne signalizacije na nerazvrstanim cestama i dijelom na javnim cestama i ostalim javnim površinama te označavanju mjesta i naselja.

- tekuće i investicijsko održavanje javnih cesta u dijelu u kojem prolaze kroz naselje obuhvaća sustav za odvodnju kada je dio mjesne kanalizacije, održavanje autobusnim čekaonica sa stajalištima, održavanje potpornih zidova i pocinčanih metalnih odbojnika.

U sklopu ove aktivnosti predviđa se i asfaltiranje nerazvrstanih cesta bez asfaltnog zastora, zamjena dotrajalog asfalta na cestama sa postojećim asfaltnim zastorom, izgradnja upojnih bunara i potpornih zidova na cestama, trošak licence za sustav kontrole nepropisnog parkiranja, oprema za potrebe nadzora nepropisnog parkiranja kao i izvođenje mjera smirivanja prometa kao dodatna ulaganja na cestama. Planirana sredstva za provođenje navedene aktivnosti iznose 3.756.000,00 kuna, a u izvještajnom razdoblju realizirano je 1.505.368,89 kuna, odnosno 41 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine.

**Cilj 1.:** Održavanje prometnica, odnosno očuvanja bitnih zahtjeva za građevinu, unapređivanje ispunjavanja bitnih zahtjeva za građevinu u smislu da se održava tako da se ne naruše svojstva građevine uz racionalne troškove. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i dužine nerazvrstanih prometnica |
| **Definicija** | Održavanje građevine u optimalnom stanju, odnosno da su ispunjeni bitni zahtjevi za građevinu |
| **Jedinica** | Koeficijent iskazan kao: financijski iznos uloženih sredstava u održavanje / km prometnica |
| **Ciljana vrijednost (2022.)** | 2.100.000,00 kn/ 89,98 = 23.338,52 kn/km |
| **Ostvarena vrijednost u izvještajnom razdoblju** | 1.254.920,31 kn/ 90,59 = 13.852,75 kn/km |

**Cilj 2.:** Asfaltiranje nerazvrstanih cesta bez asfaltnog zastora. Cilj se planira ostvariti u drugom dijelu godine.

|  |  |
| --- | --- |
| **Pokazatelj rezultata** | Površina asfaltiranih prometnica bez asfaltnog zastora tijekom godine |
| **Definicija** | Poboljšanje prometne infrastrukture i povećanje sigurnosti na cestama |
| **Jedinica** | m2/godišnje |
| **Ciljana vrijednost (2022.)** | 1.100,00 |
| **Ostvarena vrijednost u izvještajnom razdoblju** | 0,00 |

**Cilj 3.:** Izgradnja upojnih bunara i potpornih zidova na nerazvrstanim cestama. Cilj se planira ostvariti u drugom dijelu godine.

|  |  |
| --- | --- |
| **Pokazatelj rezultata** | Broj izgrađenih upojnih bunara i potpornih zidova tijekom godine |
| **Definicija** | Poboljšanje oborinske odvodnje na nerazvrstanim cestama i stabilizacija kolničke konstrukcije |
| **Jedinica** | objekta/godišnje |
| **Ciljana vrijednost (2022.)** | 5 |
| **Ostvarena vrijednost u izvještajnom razdoblju** | 0 |

**Cilj 4.:** Dodatna ulaganja na cestama – mjere smirivanja prometa. Cilj se planira ostvariti u drugom dijelu godine.

|  |  |
| --- | --- |
| **Pokazatelj rezultata** | Broj lokacija po prometnim rješenjima na kojima su izvedene mjere smirivanja prometa |
| **Definicija** | Povećanje sigurnosti prometa na cestama |
| **Jedinica** | lokacija/godišnje |
| **Ciljana vrijednost (2022.)** | 3 |
| **Ostvarena vrijednost u izvještajnom razdoblju** | 0 |

**A431010 Održavanje javne rasvjete**

U sklopu ove aktivnosti planirano je održavanje javne rasvjete - upravljanje, usluge tekućeg održavanja objekata i uređaja javne rasvjete za rasvjetljavanje javnih površina, javnih cesta koje prolaze kroz naselje i nerazvrstanih cesta, podmirenje troškova utroška električne energije na području Općine Viškovo, podmirenje troškova za postavu prigodne iluminacije i dekoracije za blagdane kao i troškova popravka navedene iluminacije.

Postava prigodne iluminacije ili dekoracije za blagdane vrši se za Božićno-novogodišnje blagdane i dane karnevala. Također, planirana su i sredstva za ispitivanje javne rasvjete u skladu sa zakonskim obvezama.

Planirana sredstva za provođenje navedene aktivnosti iznose 1.450.000,00 kuna, a u izvještajnom razdoblju realizirano je 948.204,61 kuna, odnosno 65 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine.

**Cilj 1.:** Održavanje funkcionalnosti javne rasvjete. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i broja rasvjetnih tijela (RT) |
| **Definicija** | Rasvjetna tijela u funkciji utječu na sigurnost pješaka i sigurnost prometa |
| **Jedinica** | Troškovi održavanja / broj rasvjetnih tijela |
| **Ciljana vrijednost (2022.)** | 450.000,00/2772RT= 162,34 kn/RT |
| **Ostvarena vrijednost u izvještajnom razdoblju** | 184.450,27/2732RT= 67,51 kn/RT |

**A431004 Održavanje javnih površina**

U sklopu ove aktivnosti planirani su rashodi za:

- tekuće održavanje i uređenje zelenih površina odnosno održavanje i uređenje zelenih površina parkova i zelenih površina koje se vrši na uređenim parkovnim površinama, održavanje i uređenje drugih uređenih ili neuređenih zelenih površina i šetnica, obuhvaća slijedeće radove: čišćenje, grabljanje i odvoz otpadnog materijala-lišća, trave, košnja travnjaka, zalijevanje, čupanje korova, penjačica i kupine sa odvozom otpada, održavanje cvjetnih gredica, košnja trave oko grmova, stabala, ivičnjaka i staza sa odvozom otpada, ručno odstranjivanje korova (po potrebi uništavanje korova kemijskim sredstvima) sa staza i slobodnih površina sa odvozom otpada, uređenje staza sa rizlom, okopavanje grmova, živice, stabala, orezivanje grmlja, živice, stabala sa odvozom otpada, popunjavanje biljnim materijalom, sječa-rušenje stabala sa odvozom otpada, hitne intervencije uslijed elementarnih nepogoda i održavanje pošljunčanih terena

- održavanje zelenila uz nerazvrstane ceste obuhvaća košnju trave, odstranjivanje pijeska, zakorovljenog travnjaka ručno ili strojno, obrezivanje grmlja i drveća strojno ili ručno, obrezivanje živica, čišćenje zemljišnog pojasa, uklanjanje i sječenje grana na stablima, tretiranje herbicidima,

- održavanje dječjih igrališta obuhvaća održavanje hortikulture, zemljane i betonske radove, rušenja i demontaže, dobavu, ugradnju i planiranje kamenog agregata, održavanje drvenih i metalnih dijelova klupa i dječjih igrala,

- održavanje spomenika,

- građevinsko-obrtničko održavanje obuhvaća planiranje, razastiranje, strojno zbijanje kamenog agregata za postojeće javne površine, održavanje postojećih cestovnih i parkovnih rubnjaka, izmjenu oštećene asfaltne, betonske i popločane površine te bravarske i vodoinstalaterske radove,

- zamjenu oštećene komunalne opreme,

- tekuće i investicijsko održavanje autobusnih čekaonica obuhvaća popravke i redovno održavanje postojećih čekaonica,

- održavanje čistoće javnih površina obuhvaća pometanje javnih površina (ručno i strojno), odvoz glomaznog otpada sa javno prometnih površina i pražnjenje košarica za smeće. Pojačano pometanje i čišćenje strojem vršit će se prema potrebi na predviđenim pravcima.

U okviru ove aktivnosti predviđena je postava zaštitnih ograda na dječja igrališta (Pogled, Marčelji i Vrtače), te postavljanje video nadzora na igralište u Garićima.

Radovi podrazumijevaju održavanje postignutog standarda i održavanje parkinga na području Općine Viškovo. Radovi na održavanju objekata i uređaja komunalne infrastrukture na javnim površinama se vrše prema potrebi.

Planirana sredstva za provođenje navedene aktivnosti iznose 3.692.000,00 kuna, a u izvještajnom razdoblju realizirano je 1.554.885,56 kuna, odnosno 42 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine.

**Cilj 1.:** Održavanje zelenih površina, šetnica, dječjih igrališta u funkcionalnom stanju. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i površine javnih površina |
| **Definicija** | Održavanje građevine u optimalnom stanju, odnosno da su ispunjeni bitni zahtjevi za građevinu |
| **Jedinica** | Koeficijent iskazan kao: financijski iznos uloženih sredstava u održavanje / m2 javnih površina |
| **Ciljana vrijednost (2022.)** | 3.562.000,00 /18.000 = 197,89 kn/m2 |
| **Ostvarena vrijednost u izvještajnom razdoblju** | 1.511.100,01 /17.500 = 86,35 kn/m2 |

**A431002 Održavanje i upravljanje mjesnim grobljem**

U sklopu ove aktivnosti planirani su rashodi za:

- upravljanje grobljem, troškove tekućeg i investicijskog održavanja, održavanje zelenih površina (3.014 m2) šljunčanih i betonskih staza (3.336 m2), održavanje stabala (153 komada), održavanje grmova (1.062 komada), održavanje trajnica (25 kom), održavanje živice (297 m'), okopavanje oko grmova i stabala, orezivanje grmova, živice i stabala od suhih grana, popunjavanje sa biljnim materijalom, sadnja novog bilja, održavanje čistoće na stazama i slobodnim površinama, te na pješčanim, opločenim i betonskim površinama, obnova završnog sloja rizle i podloge prema potrebi, održavanje vodoinstalacija i bravarije, održavanje niša u funkcionalnom stanju, održavanje interne rasvjete koja nije dio javne rasvjete, podmirenje troškova utroška električne energije i ostalih komunalnih usluga, hitne intervencije uslijed nepovoljnih vremenskih prilika te usluge prijevoza pokojnika. Površina groblja iznosi 24.010,00 m2. Planirana sredstva za provođenje navedene aktivnosti iznose 829.500,00 kuna, a u izvještajnom razdoblju realizirano je 428.339,52 kuna, odnosno 52 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine.

**Cilj 1.:** Održavanje groblja u funkcionalnom stanju, čišćenje i odvoz smeća. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Održavanje travnatih terena, pješčanih terena, opločenih terena (beton, tlakavac, asfalt), stabala, grmova, živica u urednom stanju. |
| **Definicija** | Osiguranje optimalnih uvjeta za korištenje građevine |
| **Jedinica** | Troškovi održavanja / m2 površine groblja |
| **Ciljana vrijednost (2022.)** | 795.000,00/24.010,00 m2 = 33,11 kn/m2 |
| **Ostvarena vrijednost u izvještajnom razdoblju** | 410.757,12/24.010,00 m2 = 17,11 kn/m2 |

**PROGRAM 4004: OSTALE KOMUNALNE DJELATNOSTI**

Ukupno planirana sredstva na razini programa iznose 6.011.50,00 kuna, dok izvršenje iznosi 3.343.848,14 kuna, dakle program je izvršen sa 56 %. Unutar programa planirane su sljedeće aktivnosti:

**A441001 Aktivnosti ostalih komunalnih djelatnosti**

U sklopu ove aktivnosti planirani su rashodi vezani uz premije osiguranja kao i rashodi vezani uz tehnički pregled i održavanje službenih automobila. Također, planirana su sredstva za objavu natječaja i oglasa, veterinarsko-higijeničarske usluge i usluge dezinsekcije i deratizacije, sredstva za sterilizaciju životinja, edukativni materijali i provođenje programa zaštite divljači.

Planirana sredstva za provođenje navedene aktivnosti iznose 555.000,00 kuna, a u izvještajnom razdoblju realizirano je 248.752,01 kuna, odnosno 45 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine.

**Cilj 1.:** Djelotvorno izvršavanje osnovnih zadaća i poslova iz djelokruga rada. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Izvršavanje poslova iz djelokruga rada tijekom godine |
| **Definicija** | Učinkovito i pravovremeno izvršavanje preuzetih obveza iz djelokruga rada odjela |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 52 |

**Cilj 2.:** Provođenje mjera DDD na području Općine Viškovo. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Broj obavljenih mjera DDD na godišnjoj razini |
| **Definicija** | Postizanje mjera DDD kojima će se osigurati odgovarajuća zdravstvena zaštita mještana |
| **Jedinica** | broj |
| **Ciljana vrijednost (2022.)** | 2 |
| **Ostvarena vrijednost u izvještajnom razdoblju** | 1 |

**Cilj 3.:** Provođenje veterinarsko-higijeničarskih usluga. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Postotak ulovljenih mačaka i pasa lutalica te uklonjenih lešina sukladno prijavama i potrebama na godišnjoj razini |
| **Definicija** | Postizanje higijenskih uvjeta kojima će se osigurati odgovarajuća zdravstvena zaštita mještana |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 43 |

**Cilj 4.:** Provođenje sterilizacije i kastracije mačaka. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Broj steriliziranih i kastriranih mačaka godišnje |
| **Definicija** | Povećanje broja steriliziranih i kastriranih mačaka kako bi se smanjila pojava mačaka lutalica |
| **Jedinica** | broj |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 0 |

**A441002 Javni prijevoz**

U sklopu ove aktivnosti planirani su rashodi za subvencije trgovačkom društvu KD Autotrolej kao i kapitalna pomoć za otplatu kredita. Općina Viškovo prema sporazumu subvencionira djelatnost KD Autotrolej, komunalnog društva kojeg je suvlasnik. Plan rada komunalnog društva prihvaća se na skupštini društva.

Planirana sredstva za provođenje navedene aktivnosti iznose 3.242.000,00 kuna, a u izvještajnom razdoblju realizirano je 1.830.444,27 kuna, odnosno 56 %. Aktivnost se realizira u skladu sa planom te se na isti način planira nastavak realizacije u drugom dijelu godine.

**Cilj 1.:** Djelotvorno održavanje sustava javnog prijevoza. Cilj se ostvaruje u skladu sa planom.

|  |  |
| --- | --- |
| **Pokazatelj rezultata** | Iznos subvencija i pomoći za proračunsku godinu |
| **Definicija** | Učinkovita i pravovremena uplata subvencija i pomoći za tekuću godinu |
| **Jedinica** | kn |
| **Ciljana vrijednost (2022.)** | 3.242.000,00 |
| **Ostvarena vrijednost u izvještajnom razdoblju** | 1.830.444,27 |

**A441005 Gospodarenje otpadom**

Ovom aktivnosti planirana su sredstva za sufinanciranje vlastitog udjela izgradnje sortirnice, koja će se nalaziti na području Grada Rijeke. Navedeni projekt financira se iz EU Fondova, a nositelj projekta je Grad Rijeka dok sve JLS koji su suvlasnici KD Čistoća, sukladno sklopljenom sporazumu, sudjeluju u troškovima izgradnje u određenom postotku. Također, planirana su sredstva potrebna za plaćanje poticajne naknade u skladu sa trenutnim postotkom odvajanja otpada na području Viškova, a koju JLS plaćaju u skladu sa Zakonom o održivom gospodarenju otpadom.

Planirana sredstva za provođenje navedene aktivnosti iznose 515.000,00 kuna, a u izvještajnom razdoblju realizirano je 239.138,40 kuna, odnosno 46 %.

U izvještajnom razdoblju izvršavane su obveze sufinanciranja izgradnje sortirnice u Mihačevoj Dragi, a sukladno zaprimljenim zahtjevima nositelja projekta – Grada Rijeke i u skladu sa sklopljenim sporazumom. U izvještajnom razdoblju završeni su radovi te je ishođena uporabna dozvola.

**Cilj 1.:** Izgradnja sortirnice. Realizacija cilja je u skladu sa stvarnim troškovima, a prema zaprimljenim zahtjevima voditelja projekta – Grada Rijeke.

|  |  |
| --- | --- |
| **Pokazatelj rezultata** | Isplaćen vlastiti udio u sufinanciranju potreban za realizaciju izgradnje zajedničke sortirnice |
| **Definicija** | Unaprjeđenje sustava gospodarenja otpadom |
| **Jedinica** | Kn/godišnje |
| **Ciljana vrijednost (2022.)** | 245.000,00 |
| **Ostvarena vrijednost u izvještajnom razdoblju** | 3.015,01 |

**T441005 Pilot projekt odvojenog prikupljanja otpada**

Ovim projektom planira se nabava novih kompostera i spremnika za biootpad koji su potrebni za provođenje pilot projekta na određenom području unutar Općine Viškovo.

Planirana sredstva za provođenje navedenog projekta iznose 80.000,00 kuna, a u izvještajnom razdoblju realizirano je 0,00 kuna, odnosno 0,00 %. Realizacija projekta planira se u drugom dijelu godine.

**Cilj 1.:** Poticanje odvojenog prikupljanja otpada. Cilj e planira ostvariti u drugom dijelu godine.

|  |  |
| --- | --- |
| **Pokazatelj rezultata** | Dodijeljeni spremnici za prikupljanje biootpada |
| **Definicija** | Unaprjeđenje sustava gospodarenja otpadom na području Općine |
| **Jedinica** | Kn/godišnje |
| **Ciljana vrijednost (2022.)** | 80.000,00 |
| **Ostvarena vrijednost u izvještajnom razdoblju** | 0,00 |

**A441011 Zaštita okoliša**

U sklopu ove aktivnosti planirani su rashodi za provedbu komunalnog reda u sklopu koje je i usluga uklanjanja vozila i sličnih pokretnih objekata sa javnih površina kao i rashodi za sanaciju na divljim deponijima te izradu projektnog zadatka za ispitivanje kvalitete tla oko ŽCGO Marišćina, odnosno analize tla na prisutnost teških metala.

Planirana sredstva za provođenje ove aktivnosti iznose 137.000,00 kuna, a u izvještajnom razdoblju realizirano je 0,00 kuna, odnosno 0,00 %. Realizacija aktivnosti planira se u drugom dijelu godine.

**Cilj 1.:** Smanjenje količine tehnički neispravnih vozila i sličnih pokretnih objekata na javnim površinama. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Broj uklonjenih tehnički neispravnih vozila i sličnih pokretnih objekata sa javnih površina godišnje |
| **Definicija** | Zaštita okoliša, očuvati javne površine čistima |
| **Jedinica** | Kom |
| **Ciljana vrijednost (2022.)** | 5 |
| **Ostvarena vrijednost u izvještajnom razdoblju** | 0 |

**Cilj 2.:** Smanjenje količine nepropisno odbačenog otpada na javnim i privatnim površinama. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Količina uklonjenog otpada sa javnih i privatnih površina/godišnje |
| **Definicija** | Zaštita okoliša, očuvati javne površine čistima |
| **Jedinica** | t |
| **Ciljana vrijednost (2022.)** | 60 |
| **Ostvarena vrijednost u izvještajnom razdoblju** | 0 |

**A441003 Protupožarna zaštita**

U sklopu ove aktivnosti planirani su rashodi za tekuće donacije u novcu DVD Halubjan odnosno JVP Rijeka za provođenje redovnih mjera zaštite od požara kao i tekuće donacije DVD Halubjan u novcu za posebne mjere zaštite od požara. Također u 2022. godini predviđena je kapitalna pomoć za DVD Halubjan za nabavu novog vatrogasnog vozila, dok u projekcijama za 2023. i 2024. godinu isto nije predviđeno budući se zadnja rata treba platiti u 2022. godini.

Planirana sredstva za provođenje navedenog projekta iznose 1.456.500,00 kuna, a u izvještajnom razdoblju realizirano je 1.022.340,48 kuna, odnosno 70 %. Realizacija aktivnosti nastavlja se u drugom dijelu godine.

**Cilj 1.:** Postizanje učinkovite protupožarne zaštite radi sprječavanja nastanka požara. Cilj se ostvaruje u skladu sa planom i prema stvarnim potrebama.

|  |  |
| --- | --- |
| **Pokazatelj rezultata** | Broj požara u tekućoj godini (ne odnosi se na objekte) |
| **Definicija** | Postizanje što više razine preventive kako bi broj požara bio minimalan |
| **Jedinica** | broj |
| **Ciljana vrijednost (2022.)** | 0 |
| **Ostvarena vrijednost u izvještajnom razdoblju** | 0 |

**Cilj 2.:** Sufinanciranje nabave novog vatrogasnog vozila za DVD Halubjan. Cilj je ostvaren.

|  |  |
| --- | --- |
| **Pokazatelj rezultata** | Kupljeno novo vatrogasno vozilo od strane DVD Halubjan – isplata novčanih obroka |
| **Definicija** | Unaprjeđenje vatrogasne opreme te smanjenje rizika od požara na području Općine. |
| **Jedinica** | Kn/ godišnje |
| **Ciljana vrijednost (2022.)** | 656.000,00 |
| **Ostvarena vrijednost u izvještajnom razdoblju** | 655.875,00 |

**A441010 Civilna zaštita**

U sklopu ove aktivnosti planirani su rashodi za intelektualne usluge vezano za izradu planova iz domene civilne zaštite i zaštite i spašavanja, naknade pripadnicima sustava civilne zaštite za vrijeme provedeno na vježbama i edukaciji, osiguranje, reprezentaciju i usluge prijevoza prilikom održavanja vježbi.

Planirana sredstva za provođenje ove aktivnosti iznose 21.000,00 kuna, a u izvještajnom razdoblju realizirano je 3.172,98 kuna, odnosno 15 %. Realizacija aktivnosti se ostvaruje u skladu s planom i prema stvarnim potrebama.

**Cilj 1.:** Edukacija i osposobljavanje jedinice civilne zaštite Općine Viškovo. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Broj provedenih vježbi i osposobljavanja na godišnjoj razini |
| **Definicija** | Postizanje što više razine znanja i sposobnosti te stupnja opremljenosti kod osoba koje su zadužene za civilnu zaštitu |
| **Jedinica** | broj |
| **Ciljana vrijednost (2022.)** | 1 |
| **Ostvarena vrijednost u izvještajnom razdoblju** | 1 |

**Cilj 2.:** Postrojba civilne zaštite Općine Viškovo. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Broj aktivnih pripadnika |
| **Definicija** | Osiguranje pomoći operativnim snagama i obavljanje zadataka niže složenosti u velikim nesrećama |
| **Jedinica** | Broj |
| **Ciljana vrijednost (2022.)** | 50 |
| **Ostvarena vrijednost u izvještajnom razdoblju** | 74 |

**K441009 Dodatna ulaganja na stanovima**

U sklopu ove aktivnosti su planirani rashodi vezani uz dodatna ulaganja na stanovima. U slučaju neizvršenja rashoda, sredstva će se akumulirati za buduću izgradnju stanova, a s obzirom na njihovu relativno manju dinamiku ostvarenja. Planirana sredstva za provođenje ove aktivnosti iznose 5.000,00 kuna, a u izvještajnom razdoblju realizirano je 0,00 kuna, odnosno 0,00 %.

**Cilj 1.:** Izgradnja novih stanova. U izvještajnom razdoblju nisu izvršeni rashodi po ovom cilju te će se sredstva akumulirati za buduću izgradnju stanova.

|  |  |
| --- | --- |
| **Pokazatelj rezultata** | Broj novo izgrađenih stanova |
| **Definicija** | Osiguranje rješavanja stambenog pitanja najugroženijih mještana |
| **Jedinica** | broj |
| **Ciljana vrijednost (2022.)** | 0 |
| **Ostvarena vrijednost u izvještajnom razdoblju** | 0 |

**PROGRAM 4006: IZGRADNJA OBJEKATA I UREĐAJA KOMUNALNE INFRASTRUKTURE**

Ukupno planirana sredstva na razini programa iznose 5.501.500,00 kuna dok izvršenje iznosi 1.932.308,32 kuna, dakle program je izvršen sa 35 %.

Unutar programa planirani su sljedeći projekti i aktivnosti:

**1. Kapitalni projekt K461034: Izgradnja i rekonstrukcija prometnih objekata**

U sklopu ovog kapitalnog projekta planirani su rashodi koji se odnose na otkup zemljišta za prometne objekte, izgradnju cesta uz OŠ Marinići te izgradnju oborinskog kolektora Marinići. Rashodi se također odnose na projektnu dokumentaciju za cestu Kapiti – Furićevo - vrtić, parkiralište za vrtić - jug, nerazvrstanu cestu Zorzići, cestu za novu školu - NC 94, cestu za novu školu - NC 142, cestu Vozišće – Mavri, raskrižje - park kod groblja, cestu Mladenići – Saršoni, cestu Ferenci - NC 589, nogostup ŽC5017 – Saršoni – Zorzići i parkiralište kod zdravstvene stanice.

U projekcijama za 2023. godinu planirani su rashodi za rekonstrukciju NC 169 Furićevo, izgradnju parkirališta uz zdravstvenu stanicu Viškovo, izgradnju cesta uz OŠ Marinići te izgradnju oborinskog kolektora Marinići, rekonstrukciju NC 589 Ferenci, rekonstrukciju ceste Vozišće – Mavri kao i izradu projektne dokumentacije za cestu Ferenci, cestu Ronjgi – Zorzići i cestu Adriametal – Turčino , te otkup zemljišta za prometne objekte,.

U projekcijama za 2024. godinu planirani su rashodi za rekonstrukciju ceste Ronjgi - Saršoni (2. faza), izgradnju parkirališta uz zdravstvenu stanicu Viškovo, izgradnju cesta uz OŠ Marinići, izrada projektne dokumentacije za nogostup ŽC5017 – Saršoni – Zorzići te otkup zemljišta za prometne objekte.

Planirana sredstva za provođenje navedenog projekta iznose 3.473.500,00 kuna, a realizirano je 906.018,84 kuna, odnosno 26 %.

Završeni su radovi na sanaciji raskrižja nerazvrstanih cesta i županijske ceste u Marčeljima (skretanje prema Vrtačama). Završenim radovima izvedeni su obostrani nogostupi, označena tri pješačka prijelaza, postavljena četiri dodatna rasvjetna tijela, iscrtana horizontalna signalizacija te izgrađen upojni bunar. Također su na pješačkom prijelazu preko županijske ceste postavljeni treptači sa detekcijom pješaka a sa sjeverne strane prije zone raskrižja postavljen je radar sa prikazom brzine kretanja vozila. Radovima su zadržana dva autobusna stajališta koja sada funkcioniraju na način da pješaci iz autobusa izlaze na nogostup. Započeli su i radovi na projektu „Sanacija kolnika i izgradnja kružnog toka s rekonstrukcijom i građenjem građevina komunalne infrastrukture na ŽC5025 te uređenje javnih zelenih površina, lokalitet Viškovo centar“. Riječ je o petom kružnom raskrižju u Viškovu, smještenom kod groblja i skretanja za naselje Mladenići. Projekt zajednički financiraju Općina Viškovo, Županijska uprava za ceste i KD Vodovod i kanalizacija. Radove izvodi GP Krk d.d. čija je ponuda bila najpovoljnija na javnom natječaju.

Potpisan je ugovor za izradu projektne dokumentacije rekonstrukcije ceste Ferenci – NC 589 i predan zahtjev za izdavanje lokacijske dozvole za rekonstrukciju nerazvrstanih cesta NC 7 i 27 u Ferencima..

Što se tiče otkupa zemljišta, u ovom izvještajnom razdoblju radi rekonstrukcije građevine komunalne infrastrukture – dionice ceste Mladenići-Ronjgi sklopljen je ugovor o kupoprodaji nekretnine na kojoj su izvedeni radovi temeljem prethodno dane suglasnosti vlasnika te je isti proveden u zemljišnim knjigama Općinskog suda u Rijeci. Također, ovo izvještajno razdoblje financijski je teretio i iznos prenesen u korist tijela nadležnog za postupak izvlaštenja radi izgradnje prometne infrastrukture u budućoj Radnoj zoni Marišćina.

**Cilj 1.:** Otkup zemljišta za prometne objekte. Realizacija cilja uvjetovana je sa suglasnošću vlasnika nekretnine sa njihovom prodajom za javno-prometnu infrastrukturu.

|  |  |
| --- | --- |
| **Pokazatelj rezultata** | Površina otkupljenog zemljišta/godišnje |
| **Definicija** | Poboljšanje prometne infrastrukture |
| **Jedinica** | m2/godišnje |
| **Ciljana vrijednost (2022.)** | 1.500 |
| **Ostvarena vrijednost u izvještajnom razdoblju** | 141 |

**Cilj 2.:** izgradnja oborinskog kolektora Marinići. Cilj nije realiziran jer je njegova dinamika ovisna o radovima koji se izvode u sklopu Projekta proširenja sustava javne odvodnje riječke aglomeracije – proširenje Viškovo a koji je započeo u ožujku.

|  |  |
| --- | --- |
| **Pokazatelj rezultata** | Dovršetak izgradnje oborinskog kolektora Marinići |
| **Definicija** | Podizanje standarda prometnica te života mještana i sigurnosti u prometu |
| **Jedinica** | % |
| **Ciljana vrijednost (2022.)** | 20 |
| **Ostvarena vrijednost u izvještajnom razdoblju** | 0 |

**Cilj 3.**: Rekonstrukcija postojećih nerazvrstanih i javnih cesta. Realizacija cilja nije planirana u 2022. godini.

|  |  |
| --- | --- |
| **Pokazatelj rezultata** | Duljina rekonstruiranih nerazvrstanih i javnih cesta |
| **Definicija** | Podizanje standarda prometnica te života mještana i sigurnosti u prometu |
| **Jedinica** | km cesta / godišnje |
| **Ciljana vrijednost (2022.)** | 0,00 km |
| **Ostvarena vrijednost u izvještajnom razdoblju** | 0,00 km |

**Cilj 4.:** Povećanje broja parkirališnih površina na području Općine. Realizacija cilja nije planirana u 2022. godini.

|  |  |
| --- | --- |
| **Pokazatelj rezultata** | Broj izgrađenih / uređenih novih parkirališnih površina |
| **Definicija** | Podizanje standarda prometa u mirovanju i sigurnosti u prometu |
| **Jedinica** | kom / godišnje |
| **Ciljana vrijednost (2022.)** | 0 |
| **Ostvarena vrijednost u izvještajnom razdoblju** | 0 |

**Cilj 5.:** Izrada projektne dokumentacije za prometne objekte. Cilj je realiziran u manjem dijelu jer gotovost projekata ovisi o postupcima koji su u tijeku kod nadležnih javno pravnih tijeka a koji još nisu okončani što direktno utječe na dinamiku ostvarenja cilja.

|  |  |
| --- | --- |
| **Pokazatelj rezultata** | Gotovost projekta po pojedinoj fazi izrade |
| **Definicija** | Podizanje standarda prometnica te života mještana i sigurnosti u prometu |
| **Jedinica** | kom / godišnje |
| **Ciljana vrijednost (2022.)** | 11 |
| **Ostvarena vrijednost u izvještajnom razdoblju** | 1 |

**2. Kapitalni projekt K461033: Izgradnja i rekonstrukcija objekata javne rasvjete**

U sklopu ovog kapitalnog projekta planirani su rashodi vezani uz proširenje sustava javne rasvjete.

Planirana sredstva za provođenje navedenih aktivnosti iznose 100.000,00 kuna a u izvještajnom razdoblju realizirano je 0,00 kuna, odnosno 0 %.

U izvještajnom razdoblju potpisan je ugovor za proširenje javne rasvjete tijekom 2022. godine.

**Cilj 1. -** Proširenje javne rasvjete prema zahtjevima mještana i stvarnim potrebama. Cilj će biti realiziran u drugom dijelu godine.

|  |  |
| --- | --- |
| **Pokazatelj rezultata** | Broj ukupnih rasvjetnih tijela na području općine |
| **Definicija** | Sigurnost sudionika u prometu |
| **Jedinica** | komad |
| **Ciljana vrijednost (2022.)** | 2772 |
| **Ostvarena vrijednost u izvještajnom razdoblju** | 0 |

**3. Kapitalni projekt K461007: Izgradnja, uređenje i opremanje javnih površina**

U sklopu ovog kapitalnog projekta planirani su rashodi vezani za igralište uz BK Marinići, građevinske radove i projektnu dokumentaciju za poluukopane spremnike, izgradnju javne pristupne površine u SRZ Halubjan, opremu za video nadzor javnih površina, projektnu dokumentaciju JP ŠRC Marinići, projektnu dokumentaciju sportskog i dječjeg igrališta Saršoni. U projekcijama za 2024. godinu planirani su rashodi za početak radova za javno stubište Milihovo – Breg.

Planirana sredstva za provođenje navedenog kapitalnog projekta iznose 680.000,00 kuna, a realizirano je 547.018,00 kuna, odnosno 80 %.

U ovom izvještajnom razdoblju započeli su radovi na uređenju javne površine neposredno uz novo kružno raskrižje u centru Općine Viškovo kod groblja, a čija je izgradnja u tijeku. Radove izvodi GP Krk d.d. Također, na javnoj površini u Marinićima, postavljeni su dodatni drveni podesti ispred dva kioska.

**Cilj 1:** Uređenje parkova, dječjih igrališta i ostalih javnih površina. Cilja se planira realizirati u narednom razdoblju.

|  |  |
| --- | --- |
| **Pokazatelj rezultata** | Izvedeni radovi na uređenju parkova, dječjih igrališta i ostalih javnih površina. |
| **Definicija** | Omogućiti kvalitetno provođenje slobodnog vremena na otvorenom. |
| **Jedinica** | komad |
| **Ciljana vrijednost (2022.)** | 2 |
| **Ostvarena vrijednost u izvještajnom razdoblju** | 0 |

**Cilj 2:** Izrađena projektna dokumentacija za uređenje postojećih ili novih javnih površina. Cilja se planira realizirati u narednom razdoblju.

|  |  |
| --- | --- |
| **Pokazatelj rezultata** | Gotovost projektne dokumentacije po fazama izrade. |
| **Definicija** | Unapređenje kvalitete javnih sadržaja na području Općine. |
| **Jedinica** | Komad/godišnje |
| **Ciljana vrijednost (2022.)** | 2 |
| **Ostvarena vrijednost u izvještajnom razdoblju** | 0 |

**Cilj 3:** Uređenje lokacija za postavu spremnika za prikupljanje otpada na javnim površinama. Cilj će biti realiziran u drugom dijelu godine zbog usklađenja sa radovima na uređenju površine uz kružno raskrižje.

|  |  |
| --- | --- |
| **Pokazatelj rezultata** | Postavljen komplet poluukopanih spremnika na javnoj površini |
| **Definicija** | Unaprijediti sustav prikupljanja otpada na javnim površinama, podizanje kvalitete izgleda naselja. |
| **Jedinica** | Komplet/godišnje |
| **Ciljana vrijednost (2022.)** | 2 |
| **Ostvarena vrijednost u izvještajnom razdoblju** | 0 |

**Cilj 4:** Unapređenje sustava videonadzora na javnim površinama. Cilj će biti realiziran u drugom dijelu godine zbog usklađenja sa radovima na uređenju kružnog raskrižja i površine uz raskrižje.

|  |  |
| --- | --- |
| **Pokazatelj rezultata** | Postavljen sustav videonadzora na lokaciji kružnog raskrižja u središtu Viškova |
| **Definicija** | Povećati sigurnost u prometu te korištenju javnih površina. |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 0 |

**4. Kapitalni projekt: K 461003 Izgradnja, uređenje i opremanje groblja**

U sklopu ovog kapitalnog projekta planirani su rashodi za izradu projektne dokumentacije za groblje.

Projekcijama za 2023. godinu planirani su rashodi vezani za izradu projektne dokumentacije i gradnju groblja dok su projekcijama za 2024. godinu planirani rashodi za gradnju i otkup zemljišta za potrebe groblja. Planirana sredstva za provođenje navedenog kapitalnog projekta iznose 248.000,00 kuna, a realizirano je 85.625,00 kuna, odnosno 35 %.

U izvještajnom razdoblju Izrađeno je idejno rješenje novog groblja Ćikovina koje će biti podloga za izradu UPU groblja Ćikovina (G-2).

**Cilj 1: -** Izrada projektne dokumentacije za novo groblje. Cilj je djelomično realiziran a potpuna realizacija očekuje se u narednom periodu po usvajanju urbanističkog plana.

|  |  |
| --- | --- |
| **Pokazatelj rezultata** | Izrađena projektna dokumentacija za novu komunalnu infrastrukturu groblja po fazama |
| **Definicija** | Izrada projekta za ishođenje građevinske dozvole |
| **Jedinica** | komad |
| **Ciljana vrijednost (2022.)** | 1 |
| **Ostvarena vrijednost u izvještajnom razdoblju** | 1 |

**Cilj 2: -** Osiguravanje novih kapaciteta za komunalnu djelatnost upravljanja grobljima. Cilj je realiziran djelatnost se obavlja redovno.

|  |  |
| --- | --- |
| **Pokazatelj rezultata** | Osiguravanje novih kapaciteta grobnih mjesta i infrastrukture u budućem razdoblju |
| **Definicija** | Redovno obavljanje komunalne djelatnosti |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**Cilj 3: -** Otkup zemljišta za novu infrastrukturu groblja. Realizacija cilja nije planirana u ovom izvještajnom razdoblju.

|  |  |
| --- | --- |
| **Pokazatelj rezultata** | Otkupljeno zemljište za nove kapacitete komunalne infrastrukture groblja |
| **Definicija** | Redovno obavljanje komunalne djelatnosti |
| **Jedinica** | m2/godišnje |
| **Ciljana vrijednost (2022.)** | 0 |
| **Ostvarena vrijednost u izvještajnom razdoblju** | 0 |

**5. Kapitalni projekt K461024: Izgradnja vodovodne mreže**

U sklopu ovog kapitalnog projekta planirani su rashodi vezani uz kapitalnu pomoć KD Vodovod i kanalizacija d.o.o. za izgradnju vodovodnih ogranaka u skladu sa Planom gradnje vodnih građevina KD VIK d.o.o.

Planirana sredstva za provođenje navedene aktivnosti iznose 1.000.000,00 kuna, a realizirano je 393.646,48 kuna, odnosno 39 %.

U ovom izvještajnom razdoblju, temeljem okvirnog sporazuma za građenje proširenja vodovodne infrastrukture na području Općine Viškovo, potpisani su ugovori sa izvođačem i nadzornom službom te su i započeli radovi na izgradnji vodovodnih ogranaka Saršoni centar I i Saršoni centar II u dužini 285 m. Završeni su radovi na vodovodnom ogranku Donji Sroki (produžetak vodovodne mreže).

U sklopu projekta Europske unije pod nazivom „Poboljšanje vodno-komunalne infrastrukture na području aglomeracije Rijeka – proširenje Viškovo, u ovom izvještajnom razdoblju započeli su radovi na području naselja Marinići i centar Viškova. Investitor radova je KD Vodovod i kanalizacija, a izvođač radova tvrtka Godina gradbeništvo in druge storitve d.o.o. iz Kozine. Također u sklopu projekta Sanacija kolnika i izgradnja kružnog toka s rekonstrukcijom i građenjem građevina komunalne infrastrukture na ŽC5025 te uređenje javnih zelenih površina, lokalitet „Viškovo centar“ položene su nove komunalne instalacije javne odvodnje i vodoopskrbe te je započelo prelaganje i zamjena glavnog opskrbnog vodovoda u zoni raskrižja, a koji su također dio projekta „Poboljšanje vodno-komunalne infrastrukture na području aglomeracije Rijeka – proširenje Viškovo“.

**Cilj 1.**: Povećanje dužine i broja vodovodnih ogranaka. Realizacija cilja je u skladu s planiranim.

|  |  |
| --- | --- |
| **Pokazatelj rezultata** | Izgrađeni vodovodni ogranci tijekom godine |
| **Definicija** | Stvara se mogućnost za kvalitetniju vodoopskrbu općine Viškovo |
| **Jedinica** | Kom/godišnje |
| **Ciljana vrijednost (2022.)** | 4 |
| **Ostvarena vrijednost u izvještajnom razdoblju** | 1 |

**PROGRAM 4010: RAZVOJ PODUZETNIČKIH ZONA**

Ukupno planirana sredstva na razini programa iznose 19.331.000,00 kuna dok izvršenje iznosi 1.698.440,29 kuna, dakle program je izvršen sa 9 %.

Unutar programa planirani su sljedeći projekti i aktivnosti:

**1. Kapitalni projekt K 401101: Radna zona Marišćina**

U sklopu ovog kapitalnog projekta planirani su rashodi za izgradnju ceste i platoa u RZ Marišćina (1. i 2. faza) te za vodni doprinos za isto. Navedeni projekt sufinancira se sredstvima iz Europske unije.

Planirana sredstva za provođenje navedene aktivnosti iznose 18.745.000,00 kuna, a realizirano je 1.698.440,29 kuna, odnosno 9 %.

U ovom izvještajnom razdoblju nastavljena je provedba projekta „Radna zona Marišćina K-2 u Općini Viškovo” koji se sufinancira sredstvima Europske unije. Isti obuhvaća više aktivnosti pa su tako izrađeni promidžbeni materijali (brošura i letak) i održana početna press konferencija. Također, provedeni su potrebni postupci javne nabave za izgradnju ceste i platoa s pratećom infrastrukturom (1. i 2. faza) te je s tvrtkom GP Krk d.d. sklopljen ugovor za izvođenje radova, a s tvrtkom Karloline-Kling d.o.o. ugovor za stručni nadzor i koordinatora zaštite na radu. Izvođač radova uveden je u posao te su 21.04.2022. godine započeli radovi.

**Cilj 1:**  Izgradnja 1. i 2. faze ceste i platoa u Radnoj zoni Marišćina. Realizacija cilja je u tijeku.

|  |  |
| --- | --- |
| **Pokazatelj rezultata** | Izgrađena cesta i platoi – 1. i 2. faza |
| **Definicija** | Stvaranje mogućnosti za daljnji razvoj poduzetništva |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 9 |

**2.****Kapitalni projekt K 401102: Radna zona Marinići**

U sklopu ovog kapitalnog projekta planirani su rashodi za otkup zemljišta u RZ Marinići i uređenje imovinsko pravnih odnosa, a što je preduvjet za rekonstrukciju postojeće i izgradnju nove infrastrukture u aktiviranom dijelu radne zone Marinići. Također planirani su rashodi za nastavak izrade projektne dokumentacije za cestu RZ Marinići-Trtni.

Planirana sredstva za provođenje navedene aktivnosti iznose 586.000,00 kuna, a realizirano je 0,00 kuna, odnosno 0 %.

U razdoblju za koje se podnosi izvješće intenzivno su vođeni pregovori za rješavanje imovinsko-pravnih odnosa i završetak sudskog postupka sa stečajnim upraviteljem iza tvrtke Gramat d.d. Skupština vjerovnika potvrdila je ponudu za sklapanje nagodbe i u narednom razdoblju očekuje se sklapanje izvansudske nagodbe i ugovora o kupoprodaji nekretnine čime će se ostvariti preduvjeti za planiranje daljnjeg razvoja Radne zone Marinići. Započela je izrada idejnog projekta za rekonstrukciju prometnica i komunalno opremanje dijela zone ex. Gramata a u gornjem dijelu zone prema naselju Trtni u izvještajnom razdoblju od strane nadležnog tijela još uvijek nije bila izdana lokacijska dozvola te se čeka ishođenje iste. Zahtjev je predan krajem 2021. godine.

**Cilj 1:**  Izrada projektne dokumentacije za cestu RZ Marinići – Trtni (glavni i izvedbeni projekt). U tijeku je ishođenje lokacijske dozvole nakon čega će se započeti sa nastavkom izrade projektne dokumentacije.

|  |  |
| --- | --- |
| **Pokazatelj rezultata** | Gotovost projekta |
| **Definicija** | Stvaranje mogućnosti za daljnji razvoj poduzetništva |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 30 |

**Cilj 2:**  Otkup zemljišta u Radnoj zoni Marinići. Realizacija cilja planirana je u drugoj polovici godine.

|  |  |
| --- | --- |
| **Pokazatelj rezultata** | Otkupljeno zemljište |
| **Definicija** | Stvaranje mogućnosti za daljnji razvoj poduzetništva |
| **Jedinica** | m2/godišnje |
| **Ciljana vrijednost (2022.)** | 5.000 |
| **Ostvarena vrijednost u izvještajnom razdoblju** | 0 |

**Glava: 00302 DJEČJI VRTIĆ VIŠKOVO**

**PROGRAM 2011 PREDŠKOLSKI ODGOJ I SKRB O DJECI**

Planirana sredstva za provođenje programa iznose 9.385.000,00 kuna, dok izvršenje iznosi 4.012.823,94 kuna, dakle program je izvršen sa 43%. Unutar programa planirane su slijedeće aktivnosti:

**A211101 Osnovne aktivnosti Dječjeg vrtića Viškovo**

U sklopu ove aktivnosti planirani su rashodi vezani uz: naknade troškova zaposlenima, plaće, doprinosi za zdravstveno osiguranje i zapošljavanje, službena putovanja, prijevoz, za rad na terenu, stručno usavršavanje zaposlenika, uredski materijal, namirnice za rad kuhinje, komunalne usluge, zdravstvene i veterinarske usluge, energiju, materijal za tekuće i investicijsko održavanje, telefonski i poštanski troškovi za usluge promidžbe i informiranja, računalne usluge, premije osiguranja, reprezentacija, rashodi za pristojbe i naknade i ostale nespomenute rashode poslovanja.

Planirana sredstva za provođenje navedene aktivnosti iznose 8.767.000,00 kuna, a realizirano je 4.000.084,94 kuna, odnosno 46%.

**Cilj 1.:** Osiguranje redovnog rada dječjeg vrtića i redovnu isplatu plaća i drugih obveza. Cilj je realiziran u skladu s planom.

|  |  |
| --- | --- |
| **Pokazatelj rezultata** | Osiguranje redovnog rada dječjeg vrtića i ispunjavanje svih obaveza |
| **Definicija** | Redovnim radom omogućuje se normalno funkcioniranje dječjeg vrtića i zadovoljavanje potreba korisnika usluga dječjeg vrtića |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**Cilj 2.**: Zadovoljavanje potreba mještana vezanih uz predškolski odgoj i obrazovanje u Dječjem vrtiću Viškovo. Cilj je realiziran u skladu s planom.

|  |  |
| --- | --- |
| **Pokazatelj rezultata** | Broj korisnika predškolskog odgoja i obrazovanja u Dječjem vrtiću Viškovo |
| **Definicija** | Osiguranje predškolskog odgoja i obrazovanja djece u Dječjem vrtiću Viškovo |
| **Jedinica** | Broj |
| **Ciljana vrijednost (2022.)** | 282 |
| **Ostvarena vrijednost u izvještajnom razdoblju** | 279 |

**A211102 Posebne aktivnosti Dječjeg vrtića Viškovo**

U sklopu ove aktivnosti planirani su rashodi vezani uz: rashode tekućeg održavanja bazena, zdravstvene i intelektualne rashode vezane za školu plivanja.

Planirana sredstva za provođenje navedene aktivnosti iznose 6.000,00 kuna, a realizirano je 0 kuna, odnosno 0%. Škola plivanja se nije održala iz razloga što su se u okolišu vrtića odvijali radovi.

**Cilj:** Provođenje škole plivanja i sudjelovanje većeg broja djece na ostvarivanju tog programa. Cilj nije realiziran iz objektivnih aktivnosti.

|  |  |
| --- | --- |
| **Pokazatelj rezultata** | Broj djece/polaznika programa |
| **Definicija** | Posebnim programima omogućuje se djeci da izraze svoje sklonosti i talente za određena područja. Cilj je obuhvatiti što veći broj djece s područja Općine Viškovo u ponuđeni program. |
| **Jedinica** | Broj djece |
| **Ciljana vrijednost (2022.)** | 40 |
| **Ostvarena vrijednost u izvještajnom razdoblju** | 0 |

**A211103 Predškola**

U sklopu ove aktivnosti planirani su rashodi vezani uz: naknade troškova zaposlenima, plaće za redovan rad, doprinosi za zdravstveno osiguranje i za obvezno osiguranje u slučaju nezaposlenosti, naknade za prijevoz te rashodi uredskog materijala.

Planirana sredstva za provođenje navedene aktivnosti iznose 37.000,00 kuna, a realizirano je 4.140,00 kuna, odnosno 11%.

**Cilj:** Osiguranje rada predškole. Cilj je izvršen u skladu s planom.

|  |  |
| --- | --- |
| **Pokazatelj rezultata** | Broj djece uključene u program predškole tijekom godine |
| **Definicija** | Redovnim radom predškole pripremaju se djeca za uspješan početak i prilagodbu u prvom razredu osnovne škole |
| **Jedinica** | Broj |
| **Ciljana vrijednost (2022.)** | 85 |
| **Ostvarena vrijednost u izvještajnom razdoblju** | 62 |

**K211104 Nabava opreme za Dječji vrtić Viškovo**

U sklopu ove aktivnosti planirani su rashodi vezani uz nabavu opreme, uređaja i vanjskih igrala.

Planirana sredstva za provođenje navedene aktivnosti iznose 575.000,00 kuna, a realizirano je 8.599,00 kuna, odnosno 2%. Po završetku svih radova na uređenju okoliša i postavljanja igrala, bit će podmireni računi za navedene troškove, odnosno u drugoj polovici 2022. godine.

**Cilj:** Osiguravanje efikasnog i normalnog funkcioniranja dječjeg vrtića. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Održavanje standarda djelatnosti |
| **Definicija** | Novonabavljenom opremom poboljšavaju se uvjeti rada i postižu bolji rezultati |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**Glava: 00303 KNJIŽNICA „HALUBAJSKA ZORA“ VIŠKOVO**

**PROGRAM 2004 KNJIŽNIČNA DJELATNOST**

Planirana sredstva za provođenje programa iznose 840.000,00 kuna, dok izvršenje iznosi 357.408,59 kuna, dakle program je izvršen sa 43%.

Unutar programa planirane su slijedeće aktivnosti:

**A241001 Osnovne aktivnosti Knjižnice Halubajska zora Viškovo**

U sklopu ove aktivnosti planirani su rashodi vezani uz: isplate plaća zaposlenicima knjižnice, ostale troškove zaposlenicima, doprinosi za zdravstveno osiguranje i zapošljavanje, službena putovanja, naknade za prijevoz, rashodi vezani za stručno usavršavanje zaposlenika, ostali materijalni rashodi, troškovi energije, poštanski i telefonski troškovi, usluga tekućeg i investicijskog održavanja, osobne i intelektualne usluge, računalne usluge, ostale usluge, premije osiguranja, reprezentaciju, pristojbe i naknade.

Planirana sredstva za provođenje navedene aktivnosti iznose 676.000,00 kuna, a realizirano je 280.389,94 kuna, odnosno 41%.

**Cilj:** Osiguranje redovnog rada knjižnice i redovnu isplatu plaća i drugih obveza. Cilj je ostvaren sukladno planu.

|  |  |
| --- | --- |
| **Pokazatelj rezultata** | Broj zaposlenih, osiguranje redovnog rada knjižnice i ispunjavanje svih obaveza |
| **Definicija** | Redovnim radom omogućuje se normalno funkcioniranje knjižnice i zadovoljavanje potreba korisnika usluga knjižnice |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 100 |

**A241007 Posebne aktivnosti Knjižnice Halubajska zora Viškovo**

U sklopu ove aktivnosti planirani su rashodi za intelektualne usluge vezane uz organizaciju programa njegovanja kulture i običaja domaćega kraja.

Planirana sredstva za provođenje navedene aktivnosti iznose 20.000,00 kuna, a realizirano je 0 kuna, odnosno 0%.

**Cilj:** Promocija knjižnice na manifestacijama u Općini Viškovo. Cilj će biti realiziran sukladno planu.

|  |  |
| --- | --- |
| **Pokazatelj rezultata** | Broj predstava i aktivnosti na manifestacijama. |
| **Definicija** | Organizacijom kazališnih predstava i aktivnosti na manifestacijama u Općini promovira se knjižnica, podižu se kulturne navike mještana. |
| **Jedinica** | Broj |
| **Ciljana vrijednost (2022.)** | 3 |
| **Ostvarena vrijednost u izvještajnom razdoblju** | 0 |

**K241002 Nabava knjižnične građe i opreme**

U sklopu ove aktivnosti planirani su rashodi vezani uz nabavu knjižne građe, didaktičkih igračaka i e-knjiga, što sveukupno čini sastavni dio knjižničnog fonda.

Planirana sredstva za provođenje navedene aktivnosti iznose 144.000,00 kuna, a realizirano je 77.018,65 kuna, odnosno 53%.

**Cilj**: Povećanje knjižnog fonda knjižnice. Cilj je realiziran u skladu s planom.

|  |  |
| --- | --- |
| **Pokazatelj rezultata** | Knjižni fond |
| **Definicija** | Povećanjem knjižnog fonda novim naslovima dovodi do većeg broja članstva, posuđivanja knjiga i razvijanja navika čitanja posebice kod djece i mladih. |
| **Jedinica** | Broj knjiga godišnje, e-knjiga i didaktičkih igračaka godišnje |
| **Ciljana vrijednost (2022.)** | 2.150/200/10 |
| **Ostvarena vrijednost u izvještajnom razdoblju** | 617/17/0 |

**Glava: 00304 USTANOVA U KULTURI**

**PROGRAM 2005 JAVNE POTREBE U KULTURI I RELIGIJI**

Planirana sredstva za provođenje programa iznose 250.000,00 kuna, dok izvršenje iznosi 0 kuna, dakle program je izvršen sa 0%.

Unutar programa planirane su slijedeće aktivnosti:

**A251028 Osnovne aktivnosti Ustanove u kulturi**

U sklopu ove aktivnosti planirani su rashodi vezani uz: isplate plaća zaposlenicima ustanove, materijalne rashode, rashode za materijal i energiju, rashode za usluge, rashodi za nabavu dugotrajne imovine.

Planirana sredstva za provođenje navedene aktivnosti iznose 250.000,00 kuna, a realizirano je 0 kuna, odnosno 0%. Odstupanja u odnosu na plan pojavljuju se s obzirom na činjenicu da će Ustanova biti osnovana u drugoj polovici 2022.godine.

**Cilj:** Osiguranje redovnog rada ustanove u kulturi. Cilj nije realiziran iz objektivnih okolnosti.

|  |  |
| --- | --- |
| **Pokazatelj rezultata** | Broj zaposlenih, osiguranje redovnog rada ustanove i ispunjavanje svih obaveza |
| **Definicija** | Redovnim radom omogućuje se normalno funkcioniranje ustanove |
| **Jedinica** | % |
| **Ciljana vrijednost (2022.)** | 100 |
| **Ostvarena vrijednost u izvještajnom razdoblju** | 0 |

**ZAKLJUČAK**

U skladu s odredbama članka 88. Zakona o proračunu („Narodne novine“, broj 144/21.), Općinska načelnica podnosi Općinskom vijeću na donošenje Polugodišnji izvještaj o izvršenju Proračuna Općine Viškovo za razdoblje od 1. siječnja do 30. lipnja 2022. godine.

Sastavni dio ovog Polugodišnjeg izvještaja o izvršenju Proračuna Općine Viškovo za razdoblje od 1. siječnja do 30. lipnja 2022. godine je usporedni pregled izvršenja općeg i posebnog dijela proračuna po propisanim proračunskim klasifikacijama koji se u odgovarajućem tabelarnom prikazu prilaže uz ovaj dokument.

KLASA:400-08/22-01/01

URBROJ:2170-09-05/01-22-11

VIŠKOVO, 26. rujna 2022. godine

Općinska načelnica:

Sanja Udović, dipl. oec., v. r.